റബ്ബര് വില ഇനിയും ഉയരുമോ? എഎന്‍ആര്‍പിസി പറയുന്നതിങ്ങനെ | Will rubber prices go up further? According to ANRPC\nറബ്ബര് വില ഇനിയും ഉയരുമോ? എഎന്‍ആര്‍പിസി പറയുന്നതിങ്ങനെ\nവില കൂടാനുള്ള സാഹചര്യങ്ങള് എന്ന പോലെ കുറയാനുള്ള ഘടകങ്ങളും ഉണ്ടെന്നതാണ് ആശങ്കയുണ്ടാക്കുന്നത്\n|14 Dec 2021 6:15 AM GMT\nഉല്‍പ്പാദന-ലഭ്യതക്കുറവും ചൈനയിലേക്കുള്ള ഇറക്കുമതിയും റബ്ബര് വില കൂടാന് കാരണമാകുമെന്ന് അസോസിയേഷന് ഓഫ് നാച്വറല് റബ്ബര് പ്രൊഡ്യൂസിംഗ് കണ്‍ട്രീസ് (എഎന്‍ആര്‍പിസി) ദൈവാര റിപ്പോര്‍ട്ട്. പല ഘടകങ്ങള് കൊണ്ട് ഡിംസബര് മുതല് ഉല്‍പ്പാദനത്തില് കുറവുണ്ടാകുമെന്നാണ് റിപ്പോര്‍ട്ട്. ആഗോള തലത്തില് ആവശ്യമായ റബ്ബറിന്റെ 71 ശതമാനം നല്‍കുന്ന തായ്‌ലാന്‍ഡ്, ഇന്തോനേഷ്യ, വിയറ്റ്‌നാം, ചൈന എന്നീ രാജ്യങ്ങളില് ഉല്‍പ്പാദനം കുറയുമെന്നാണ് റിപ്പോര്‍ട്ട് ചൂണ്ടികാട്ടുന്നത്. നവംബറില് 9.85 ലക്ഷം ടണ് റബ്ബറാണ് ഈ രാജ്യങ്ങള് ഉല്‍പ്പാദിപ്പിച്ചത്. ഡിസംബറില് 8.57 ലക്ഷം ടണ്ണായി കുറയും. അടുത്ത വര്‍ഷം ജനുവരിയില് 8.4 ലക്ഷം ടണ്, ഫെബ്രുവരിയില് 7.14 ലക്ഷം ടണ് എന്നിങ്ങനെ ഉല്‍പ്പാദനം കുറയുമെന്നാണ് കണക്കുകൂട്ടുന്നത്. ഇത് ആഗോള വിപണിയില് സ്വാഭാവിക റബ്ബറിന്റെ വില ഉയരാന് കാരണമാകും.\nലൂണാര് പുതുവര്‍ഷ അവധിക്കു മുമ്പായി ചൈന വ്യാപകമായി റബ്ബര് ഇറക്കുമതി ചെയ്യുമെന്നതാണ് വില കൂടും എന്ന നിഗമനത്തിനുള്ള പിന്നിലെ മറ്റൊരു കാരണം. ഡിസംബര്-ജനുവരിയില് ആകും ഇ്ത്. ഏകദേശം അഞ്ചു ലക്ഷം ടണ് റബ്ബര് ഡിസംബര്-ജനുവരിയില് ചൈനയ്ക്ക് ആവശ്യമായി വരും. ഡിസംബറില്5.01 ലക്ഷം ടണ്ണും ജനുവരിയില് 5.04 ലക്ഷം ടണ്ണും ഇറക്കുമതി ചെയ്യുമെന്നാണ് പ്രതീക്ഷിക്കുന്നത്.\n2021 ല് റബ്ബര് ലഭ്യതയില് ഏകദേശം രണ്ടു ലക്ഷം ടണ്ണിന്റെ കുറവ് ഉണ്ടാകുമെന്നാണ് കണക്കാക്കുന്നത്. 14.76 ദശലക്ഷം ടണ് റബ്ബര് ആവശ്യമായിടത്ത് 13.882 ദശലക്ഷം ടണ്ണാണ് വിപണിയിലെത്തുകയെന്ന് റിപ്പോര്‍ട്ട് ചൂണ്ടിക്കാട്ടുന്നു.\nഡിമാന്‍ഡ്-സപ്ലൈ എന്നിവയില് ഉണ്ടായിരിക്കുന്ന വ്യത്യാസം റബ്ബര് വില ഉയരാന് കാരണമാകുമെന്ന് കണക്കാക്കപ്പെടുന്നു.\nനവംബറിലെ രണ്ടാം പകുതിയില് സ്വാഭാവിക റബ്ബറിന് വില കൂടിയത് കര്‍ഷകരില് ഉത്സാഹം ഉണ്ടാക്കിയിരുന്നു. എന്നാല് ടാപ്പിംഗ് സീസണ് തുടങ്ങിയതോടെ ഡിസംബര് ആദ്യവാരത്തോടെ വിലയില് ഇടിവുണ്ടായി. കിലോയ്ക്ക് 179 രൂപയാണ് കോട്ടയത്ത് ശരാശരി വില. നവംബര് അവസാനം കിലോയ്ക്ക് 191 രൂപ വരെ ലഭിച്ചിരുന്നു.\nവിട്ടുമാറാത്ത മഴയെ തുടര്‍ന്ന് റബര് മരത്തിന്റെ ഇലകള് പൊഴിഞ്ഞു പോയത് പാല് ലഭ്യതയെ ബാധിച്ചിട്ടുണ്ട്. മഴ ശമിച്ചെന്നു കരുതി ടാപ്പിംഗ് തുടങ്ങിയവര് ഇതോടെ താല്‍ക്കാലികമായെങ്കിലും ടാപ്പിംഗ് നിര്‍ത്തിവെച്ചതും സ്വാഭാവിക റബ്ബറിന്റെ ലഭ്യത കുറച്ചു.\nഅതേസമയം യുഎസ് ഡോളര് ശക്തിപ്രാപിക്കുന്നത് റബ്ബര് ഇടക്കമുള്ള ചരക്കുകള്‍ക്ക് ദോഷകരമാകുമെന്നാണ് റിപ്പോര്‍ട്ടില് പറയുന്നത്. മാത്രമല്ല, ഒമിക്രോണ് വ്യാപനത്തെ തുടര്‍ന്ന് യൂറോപ്യന് വിപണിയില് നിയന്ത്രണങ്ങള് ഏര്‍പ്പെടുത്തുന്നതും റബ്ബറിന്റെ ഡിമാന്‍ഡ് കുറച്ചേക്കാം. ഇതിനെല്ലാം പുറമേ ഇനിയും പരിഹരിക്കപ്പെട്ടിട്ടില്ലാത്ത ചിപ്പ് ക്ഷാമം വാഹന നിര്‍മാണം കുറയ്ക്കുന്നതും റബ്ബറിന്റെ ഡിമാന്‍ഡ് കുറയാന് കാരണമാകും. ഇത് വിലയെയും ബാധിച്ചേക്കാം.\nrubber price rubber rubber price high reasons for high ANRPC


അന്ന മരിയ എന്നു പേരുള്ള ഇറ്റാലിയന് യുവതിയാണ് പിന്നീട് 'യേശുവിന്റെ മരിയ ഫ്രാന്‍സേസ' എന്ന പേരില് ലോകമറിയ പ്പെടുന്ന വിശുദ്ധയായി മാറിയത്. 1844ല് ഇറ്റലിയിലെ കര്‍മാ ഗ്നോളയില് ജനിച്ച അന്നയ്ക്കു തന്റെ നാലാം വയസില് പിതാവിനെ നഷ്ടപ്പെട്ടു. അമ്മയോടൊത്ത് യേശുവിലുള്ള അടിയുറച്ച വിശ്വാസ ത്തില് പ്രാര്‍ഥനകളും വിശുദ്ധ കുര്‍ബാനയും ഉപവാസങ്ങളുമൊക്കെ യായി അവള് വളര്‍ന്നുവന്നു.\nഒരോ ദിവസം കടക്കുമ്പോഴും തന്റെ വിശ്വാസം കൂടുതല് വര്‍ധിച്ചു വരുന്നതായി അവള്‍ക്ക് അനുഭവപ്പെട്ടു. അതീവസുന്ദരിയായിരുന്നതിനാല് കൗമാരപ്രായത്തില് തന്നെ അന്നയെ തേടി വിവാഹാലോചനകളും വന്നുതുടങ്ങി. എന്നാല് ആലോചനകളെല്ലാം അവള് നിരസിച്ചു. തന്റെ ജീവിതം യേശുവിനു വേണ്ടി നിത്യകന്യകയായി ചെലവഴിക്കാനുള്ള താണെന്നു അവള് ശപഥം ചെയ്തിരുന്നു. അന്നയ്ക്കു 19 വയസു പ്രായമായപ്പോള് അമ്മയും മരിച്ചു. അതോടെ ഏകയായ മരിയ ട്യൂറിനിലേ ക്ക് പോയി. അവിടെ മരിയാന സ്‌കോഫോനെ എന്ന സ്ത്രീക്കൊപ്പം താമസം തുടങ്ങി.\nഎല്ലാ ദിവസവും അവള് ദേവാലയത്തിലെത്തി വിശുദ്ധ കുര്‍ബാനയില് പങ്കെടുത്തു. അവിടെ മതാധ്യാ പികയായി. എന്നും ആശുപത്രികളിലെത്തി രോഗികളെ സന്ദര്‍ശിച്ചു. മരിയാന സ്‌കോഫോനെ യുടെ മരണത്തോടു കൂടി അവള് വീണ്ടും ഒറ്റയ്ക്കായി. ഒരിക്കല് ലോവാനോയിലെ കപ്യൂച്ചന് ദേവാലയത്തില് നിന്നു വിശുദ്ധ കുര്‍ബാന കഴിഞ്ഞു മടങ്ങിവരവേ ഒരു അപകടത്തിനു അന്ന സാക്ഷിയായി. അവിടെ നിര്‍മാണം നടന്നുകൊണ്ടിരുന്ന ഒരു സന്യാസിനിമഠത്തിന്റെ കെട്ടിടം തകര്‍ന്നുവീണു ഒരാള്‍ക്കു ഗുരുതരമായി പരുക്കേറ്റു. അന്ന ഓടിയെത്തി അയാളെ ശുശ്രൂഷിച്ചു. ആശുപത്രിയിലെത്തിച്ച് യഥാസമയത്ത് ചികിത്സ നല്‍കി. മാത്രമല്ല, ആശുപത്രി ചെലവുകള്‍ക്കു മറ്റുമായി മോശമല്ലാത്തൊരു തുക അയാള്‍ക്കു കൊടുക്കുകയും ചെയ്തു.\nഈ സംഭവം സന്യാസിനിമഠത്തില് അറിഞ്ഞു. ഒരുപറ്റം സന്യാസിനിമാരുടെ ചെറിയൊരു കൂട്ടായ്മയായിരുന്നു അത്. അവര് തങ്ങള്‍ക്കു പറ്റിയ ഒരു ആത്മീയ നേതൃത്വം അന്വേഷിച്ചു കൊണ്ടിരിക്കുകയായിരുന്നു. കപ്യൂച്ചന് വൈദികനായിരുന്ന ആന്‍ജെലികോ മാര്‍ട്ടിനി അന്നയെ സന്ദര്‍ശിച്ച്, ഈ സന്യാസിനി സഭയില് ചേരുന്നതിനായി ക്ഷണിച്ചു. അവള് ക്ഷണം സ്വീകരിച്ചു. വ്രതവാഗ്ദാനം നടത്തിയതു മുതല് മരിയ ഫ്രാന്‍സെസ്‌കാ എന്ന പേരു സ്വീകരിച്ചു. മരിയയുടെ നേതൃത്വത്തില് സന്യാസിനി സഭ ഏറെ വളര്‍ന്നു. നിരവധി സ്ഥലങ്ങളില് സന്ദര്‍ശിച്ച് അവള് പ്രേഷിത പ്രവര്‍ത്തനം നടത്തി.\nയുറഗ്വായ്, അര്‍ജന്റീന തുടങ്ങിയ സ്ഥലങ്ങളിലൊക്കെ സന്യാസി നിമഠങ്ങള് സ്ഥാപിച്ചു. അമേരിക്കയിലും നിരവധി തവണ മരിയ സന്ദര്‍ശനം നടത്തി. യേശുവില് നിറഞ്ഞ്, മറ്റുള്ളവര്‍ക്കു മാതൃകയായി ജീവിച്ച മരിയ തന്റെ ജീവിതകാലത്തുതന്നെ ഒരു വിശുദ്ധ എന്ന പേരു നേടിയെടുത്തിരുന്നു. 1904 ഓഗസ്റ്റ് ആറാം തീയതി അവര് അമേരിക്കയില് വച്ച് മരിച്ചു. 1993 ല് മരിയയെ പോപ്പ് ജോണ് പോള് രണ്ടാമന് വാഴ്ത്തപ്പെട്ടവളായി പ്രഖ്യാപിച്ചു.


Emalayalee.com - ഒരു സലോണ് ഉടമസ്ഥയുടെ പ്രതിഷേധം (ഏബ്രഹാം തോമസ്)\nഒരു സലോണ് ഉടമസ്ഥയുടെ പ്രതിഷേധം (ഏബ്രഹാം തോമസ്)\nനോര്‍ത്ത് ഡാലസിലെ ഒരു സലൂണ് , സലോണ് ലാ മോഡിന്റെ ഉടമസ്ഥ ഒഷല്ലി ലൂതര് പെട്ടെന്ന് പ്രസിദ്ധയായിരിക്കുകയായിരിക്കുകയാണ്. അവരുടെ മുദ്രാവാക്യം മൂവിംഗ് ഫോര് വാര്‍ഡ് ഇന് എ വേള്‍ഡ് വിത്ത് കൊറോണ വൈറസ് ഏറ്റെടുത്ത് സോഷ്യല് മീഡിയയില് പ്രചരിപ്പിക്കുകയാണ് ഒരു കൂട്ടം ആളുകള്.\nടെക്‌സസ് ഗവര്‍ണര് ഗ്രെഗ് ആബട്ടിന്റെയും ഡാലസ് കൗണ്ടി ജഡ്ജിന്റെയും വ്യാപാരസ്ഥാപനങ്ങള് അടച്ചിടുവാനുള്ള ഓര്‍ഡറുകളില് പ്രതിഷേധിച്ച് ലൂതര് തന്റെ സലോണ് ഏപ്രില് 28ന് തുറന്ന് പ്രവര്‍ത്തനം ആരംഭിച്ചു. സ്ഥാപനം അടയ്ക്കുവാന് ആവശ്യപ്പെട്ട അധികാരികളോട് തനിക്ക് സ്ഥാപനത്തിന്റെ വാടക നല്‍കാന് സ്ഥാപനം തുറന്ന് പ്രവര്‍ത്തിച്ചേ മതിയാകൂ എന്ന് അവര് പറഞ്ഞു. തുടര്‍ന്ന് പോലീസെത്തി അവരെ അറസ്റ്റ് ചെയ്ത് നീക്കുകയും സ്ഥാപനം അടച്ചുപൂട്ടുകയും ചെയ്തു. വാര്‍ത്ത ദേശീയ പ്രാധാന്യം നേടുകയും ചര്‍ച്ചയാവുകയും ചെയ്തു.\nഒരു മ്യൂസിഷ്യനും രണ്ട് പെണ്‍കുട്ടികളുടെ മാതാവുമായ ലൂതറിനെ പിന്തുണച്ച് സമൂഹമാധ്യമങ്ങളില് വന്ന കുറിപ്പുകളില് അവരുടെ മേക്കപ്പ് കഴിവുകള് വെളിപ്പെടുത്താനായി അവരുടെ സേവനം സ്വീകരിക്കുന്നതിന് മുമ്പും ശേഷവുമുള്ള ഉപഭോക്താക്കളുടെ ചിത്രങ്ങളും കുട്ടികളുടെയും വളര്‍ത്തു നായ്ക്കളുടെയും ചിത്രങ്ങളും പങ്കു വച്ചു. സുരക്ഷ പാലിച്ച് സ്ഥാപനങ്ങള് വീണ്ടും തുറന്ന് സാമ്പത്തികാവസ്ഥ രക്ഷിക്കുന്നതിനെകുറിച്ച് ചര്‍ച്ചകളും തകൃതിയായി നടന്നു.\nനോര്‍ത്ത് ടെക്‌സസിലെ നഗരം ഫ്രിസ്‌കോയിലെ ഓപ്പണ് ടെക്‌സസ് റാലിയില് ലൂതര് ഡാലസ് കൗണ്ടി ജഡ്ജ് ഗ്ലേ ജെന്‍കിന്‍സിന്റെ സീസ് ആന്റ് ഡെസിസ്റ്റ് ഓര്‍ഡര് വലിച്ചുകീറി. സലോണ് അടച്ചുപൂട്ടാനും മാപ്പ് അപേക്ഷിക്കുവാനുമുള്ള അധികൃതരുടെ അഭ്യര്‍ത്ഥന ലൂതര് തള്ളി. തനിക്ക് തന്റെ കുട്ടികള്‍ക്ക് ഭക്ഷണം നല്‍കണം എന്ന് മറുപടി നല്‍കി. ജഡ്ജ് എറിക് മോയേ അവര്‍ക്ക് ഒരാഴ്ചത്തെ ജയില് ശിക്ഷ നല്‍കി.\nലൂതറിന്റെ പ്രതിഷേധത്തിന് സമ്മിശ്ര പ്രതികരണമാണ് ഉണ്ടായത്. ചിലര് അവരെ അനുകൂലിച്ചപ്പോള് മറ്റു ചിലര് തങ്ങള് കൊറോണ വൈറസ് വ്യാപനം തടയുവാന് ആവശ്യമെങ്കില് തുടര്‍ന്നും വീട്ടിലിരിക്കുവാന് തയ്യാറാണെന്ന് പറഞ്ഞു.\nലൂതറിന് പിന്തുണയ്ക്കുവാന് ധാരാളം യാഥാസ്ഥിതികരുണ്ട്. ഇവര്‍ക്ക് ആവേശം പകരാന് മുന് വൈസ് പ്രസിഡന്റ് നോമിനിയും അലാസ്‌ക ഗവര്‍ണ്ണറുമായ സാറ പേലിന് ഇവരെ സന്ദര്‍ശിച്ചു. ഡെമോക്രാറ്റുകളും(ജഡ്ജുമാര് ഡെമോക്രാറ്റുകളാണ്) റിപ്പബ്ലിക്കനുകളും(ഗവര്‍ണ്ണര് റിപ്പബ്ലിക്കനാണ്) ഏര്‍പ്പെടുത്തിയ നിയന്ത്രണങ്ങള് അതിരുവിട്ട് പോകുകയാണെന്ന് പ്രതിഷേധക്കാര് ആരോപിച്ചു.\nലൂതറിനെ അറിയാവുന്നവര് അവര് ഒരു രാഷ്ട്രീയ വിപ്ലവകാരിയോ യശപ്രാര്‍ത്ഥിയോ അല്ല എന്ന് പറഞ്ഞു. പ്രതിജ്ഞാബദ്ധയായ ഒരമ്മ, ഒരു മൃഗസ്‌നേഹി, ജനക്കൂട്ടത്തെ സംഗീത്തില് ആറാടിക്കുന്ന ഒരു കലാകാരി എന്നാണ് അവരുടെ ബോയ്ഫ്രണ്ടായ ടിം ജോര്‍ജെഫ് അവരെ വിശേഷിപ്പിക്കുന്നത്. മൃഗങ്ങളെ രക്ഷപ്പെടുത്തുകയും വളര്‍ത്തുകയും ചെയ്യുന്ന ലൂതറിന് ആറ് കുതിരകളും മൂന്ന് ചെറിയ കുതിരകളും രണ്ട് ചെറിയ കുരങ്ങുകളുമുണ്ട്. ഇവയെ കശാപ്പുകാരുടെ കൈകളില് നിന്ന് രക്ഷിച്ചാണ് ലൂതര് ഏറ്റെടുത്തത്. സംഗീതത്തിലൂടെയാണ് താന് ലൂതറിനെ പരിചയപ്പെട്ടതെന്നും ജോര് ജെഫ് പറഞ്ഞു. ഇരുവരും ഇപ്പോള് പൈലറ്റ് പോയിന്റില് ലൂതറിന്റെ രണ്ടാമത്തെ മകള്(17), ജോര്‍ജെഫിന്റെ 10 വയസ്സുള്ള മകന് എന്നിവര്‍ക്കൊപ്പം കഴിയുന്നു. ലൂതറിന്റെ മൂത്തമകള് വേറെയാണ് താമസം. ലൂതറിന് രണ്ട് മുന് ഭര്‍ത്താക്കന്മാരുണ്ട്.\nരണ്ട് മാസമായി മോര്‍ട്ട്‌ഗേജ് പേമന്റ് നല്‍കിയിട്ടില്ലെന്നും ലൂര് സലോണ് തുറന്നില്ലെങ്കില് മെയ്മാസത്തെ വാടകയും മുടങ്ങുമെന്ന് ജോര്‍ജെഫ് പറഞ്ഞു. തന്റെ സ്ഥാപനം തുറക്കുന്നതിനെകുറിച്ച് ലൂതര് പരസ്യമായി പ്രതികരിച്ചതിന് ശേഷമാണ് ഓപ്പണ് ടെക്‌സസ് പ്രസ്ഥാനം അവരെ സമീപിച്ചതെന്ന് ജോര് ജെഫ് വെളിപ്പെടുത്തി.\nഅത്യാവശ്യ സര്‍വീസുകളില്‍പെടുന്നയവല്ല എന്ന കാരണത്താലാണ് മാര്‍ച്ച് അവസാനം വരെ സലോണ് അത്‌പോലെയുള്ള മറ്റ് സ്ഥാപനങ്ങളും അടച്ചുപൂട്ടാന് ഉത്തരവായത്. ഏപ്രില് 24ന് വീണ്ടും തുറന്ന സ്ഥാപനം ലൂതര്‍ക്ക് ജഡ്ജ് മോയേ ഏപ്രില് 28ന് റിസ്‌ട്രെയിനിംഗ് ഓര്‍ഡര് നല്‍കുന്നതുവരെ പ്രവര്‍ത്തിക്കുക ആയിരുന്നു.


ശബരിമലയിലെ വെര്‍ച്വല് ക്യൂ അശാസ്ത്രീയം; ഇളവുകൾ വേണമെന്ന് ദേവസ്വം ബോര്‍ഡ് - Bharath News Live\nശബരിമലയില് സംസ്ഥാന പൊലീസ് ഏര്‍പ്പെടുത്തിയിരിക്കുന്ന വെര്‍ച്വല് ക്യൂ സംവിധാനം അശാസ്ത്രീയമെന്ന് ദേവസ്വം ബോര്‍ഡ് വിലയിരുത്തല്. അനാവശ്യ നിയന്ത്രണങ്ങള് കാരണമാണ് ഭക്തര് എത്താത്തതെന്ന് സര്‍ക്കാരിനെ ബോര്‍ഡ് അറിയിക്കും. കന്നിമാസ പൂജകള്‍ക്കായി സെപ്റ്റംബര് പതിനാറിനാണ് ഇനി ശബരിമല നട തുറക്കുക.\nആണ്ടുപിറപ്പ് മാസത്തിലും ശബരിമലയില് തിരക്ക് വളരെ കുറവായിരുന്നു. പ്രതിദിനം പതിനയ്യായിരം അയ്യപ്പന്‍മാരെ അനുവദിച്ചെങ്കിലും മൂന്നിലൊന്നു പോലും എത്തിയില്ല. നിറപുത്തരിക്കും ചിങ്ങമാസ പൂജകള്‍ക്ക‌ുമായി എട്ടു ദിവസം നട തുറന്നപ്പോള് ദര്‍ശനം നടത്തിയത് പതിനയ്യായിരത്തില് താഴെ തീര്‍ഥാടകര് മാത്രം. കോവിഡിന് ശേഷം മാസപൂജ സമയത്തും വെര്‍ച്വൽ ക്യൂവിലൂടെ ബുക്ക് ചെയ്യുന്നവര്‍ക്ക് മാത്രമേ പ്രവേശനമുള്ളൂ.\nരണ്ട് ഡോസ് വാക്സീനോ, 48 മണിക്കൂറിനുള്ളിലെ കോവിഡ് നെഗറ്റീവ് സര്‍ട്ടിഫിക്കറ്റോ നിര്‍ബന്ധമാണ്. വെര്‍ച്വൽ ക്യൂവില് പലപ്പോഴും ബുക്ക് ചെയ്യാന് പറ്റുന്നില്ലെന്ന് ദേവസ്വം ബോര്‍ഡിന് ധാരാളം പരാതി ലഭിച്ചിട്ടുണ്ട്. ഓണ്‍ലൈന് ബുക്കിങ്ങിന് അയല് സംസ്ഥാനങ്ങളില് ഇടനിലക്കാര് തീര്‍ഥാടകരെ ചൂഷണം ചെയ്യുന്നുവെന്നും ആക്ഷേപമുണ്ട്. അതുകൊണ്ട് അടുത്ത മാസപൂജ സമയത്ത് ഇളവുകള് വേണമെന്ന് തിരുവിതാംകൂര് ദേവസ്വം ബോര്‍ഡ് സംസ്ഥാന സര്‍ക്കാരിനോട് ആവശ്യപ്പെടും.\nജീവനോടെ കുഴിയില് കിടന്ന പാസ്റ്റര്‍ക്ക് ദാരുണാന്ത്യം


മികച്ച അഭിനേതാവ് മാത്രമുണ്ടായിട്ട് കാര്യമില്ല, മണിരത്നത്തിന്‍റെ ആദ്യ മലയാള ചിത്രം പരാജയപ്പെട്ടത് ??? | Background stor of the film Unaru - Malayalam Filmibeat\n» മികച്ച അഭിനേതാവ് മാത്രമുണ്ടായിട്ട് കാര്യമില്ല, മണിരത്നത്തിന്‍റെ ആദ്യ മലയാള ചിത്രം പരാജയപ്പെട്ടത് ???\nമികച്ച അഭിനേതാവ് മാത്രമുണ്ടായിട്ട് കാര്യമില്ല, മണിരത്നത്തിന്‍റെ ആദ്യ മലയാള ചിത്രം പരാജയപ്പെട്ടത് ???\nUpdated: Sunday, March 12, 2017, 12:57 [IST]\nഇന്ത്യന് സിനിമയിലെത്തന്നെ മുന്‍നിര സംവിധായകരിലൊരാളാണ് മണിരത്‌നം. അദ്ദേഹത്തിന്റെ സിനിമാ ജീവിതത്തിലെ രണ്ടാമത്തെ ചിത്രം മലയാളത്തിലായിരുന്നു. മോഹന്‍ലാലായിരുന്നു സിനിമയിലെ നായകന്. തീവ്രവാദത്തെക്കുറിച്ച് സിനിമാ പരമ്പര ഒരുക്കിയ സംവിധായകന്റെ ആദ്യ മലയാള സിനിമ ബോക്‌സോഫീസില് വന്‍പരാജയമായിരുന്നു.\nമലയാള സിനിമയിലെ സൂപ്പര് സ്റ്റാറിനെ നായകനാക്കിയിട്ടും ചിത്രം വിജയിച്ചില്ല. സുകുമാരന്, രതീഷ്, സബിത ആനന്ദ്, അശോകന്, ബാലന് കെ നായര് തുടങ്ങിയവരും ചിത്രത്തില് വേഷമിട്ടിരുന്നു. ടി ദാമോദരന് മാസ്റ്ററാണ് ചിത്രത്തിന് തിരക്കഥ ഒരുക്കിയത്. അഴിമതിക്കും അനീതിക്കുമെതിരെയുള്ള പ്രതിഷേധം പ്രകടിപ്പിക്കാന് തന്റെ തൂലിക ഉപയോഗിക്കുന്നതില് അഗ്രഗണ്യനാണ് ടി ദാമോദരന് മാസ്റ്റര്.\nസംവിധായകനും തിരക്കഥാകൃത്തിനും വ്യത്യസ്ത കാഴ്ചപ്പാട്\nസംഭാഷണങ്ങളിലൂടെ തിയേറ്ററുകളില് തീപ്പൊരി വിതറുന്ന എഴുത്തുകാരനാണ് ടി ദാമോദരന്. ഉണരു സിനിമയ്ക്ക് വേണ്ടി തൂലിക ചലിപ്പിച്ചത് അദ്ദേഹമാണ്. എന്നാല് മലയാളം അറിയാത്ത തമിഴ് സംവിധായകന്റേയും തിരക്കഥാകൃത്തിന്റേയും കാഴ്ചപ്പാടുകള് വ്യത്യസ്തമായിരുന്നു. സംവിധായകനും തിരക്കഥാകൃത്തും മറ്റു അണിയറ പ്രവര്‍ത്തകരും ഒരുമിച്ച് ഒരേ മനസ്സുമായി പ്രവര്‍ത്തിക്കുമ്പോഴാണ് മികച്ച സിനിമ ഉണ്ടാവുന്നത്.\nശൈലികള് തമ്മിലുള്ള വ്യത്യാസം\nസംഭാഷണങ്ങളുടെ നീണ്ട നിരയാണ് ടി ദാമോദരന് മാസ്റ്ററുടെ തിരക്കഥയുടെ പ്രധാന സവിശേഷത. നിരവധി സിനിമകള് അത്തരത്തില് വിജയിക്കുകയും ചെയ്തിട്ടുണ്ട്. എന്നാല് സംഭാഷണങ്ങള് വെട്ടിയൊതുക്കി ദൃശ്യങ്ങള്‍ക്ക് കൂടുതല് പ്രാധാന്യം നല്‍കുന്ന രീതിയാണ് മണി രത്‌നത്തിന്റേത്. അതിനാല്‍ത്തന്നെ ഇരുവരും തമ്മില് എങ്ങനെ മികച്ച കെമിസ്ട്രി വര്‍ക്കൗട്ട് ചെയ്യുമെന്നായിരുന്നു അണിയറ പ്രവര്‍ത്തകര് ആലോചിച്ചത്.\nസമീപനങ്ങളില് വന്ന മാറ്റം\nസംവിധായകനും തിരക്കഥാകൃത്തും വ്യത്യസ്ത രീതിയില് സിനിമയെ സമീപിച്ചപ്പോള് അത് വലിയൊരു പരാജയത്തിലേക്കാണ് നയിച്ചത്. അങ്ങനെ തന്റെ സിനിമാ ജിവിതത്തുലെ രണ്ടാമത്തെ ചിത്രവും മലയാളത്തിലെ ആദ്യ ചിത്രവുമായ ഉണരൂ വെന്ന സിനിമ ആരും ശ്രദ്ധിക്കപ്പെടാതെ പോവുകയായിരുന്നു.\nപരാജയത്തിലേക്ക് വഴി തെളിയിച്ചു\nമലയാളത്തില് അത്ര പ്രാവീണ്യമില്ലാത്ത മണി രത്‌നത്തിനു സ്‌ക്രിപ്റ്റില് മാറ്റങ്ങള് വരുത്താന് പറ്റിയിരുന്നില്ല. അതത് ദിവസത്തെ ഷൂട്ടിങ്ങിനു തൊട്ടു മുന്‍പാണ് സ്‌ക്രിപ്റ്റ് കൈയ്യിലെത്തുന്നത്. തിരക്കഥാകൃത്തും സംവിധായകനും ഒരേ സിനിമയെ രണ്ട് വ്യത്യസ്ത രീതിയില് സമീപിച്ചപ്പോള് മണിരത്‌നത്തിന്റെ ആദ്യ സിനിമ ചരിത്രമാവാതെ പോവുകയായിരുന്നു.\nമോഹന്‍ലാലിന്റെ അഭിനയത്തിനു മുന്നില് തലകുനിച്ചു\nമോഹന്‍ലാലിന്റെ അഭിനയത്തിനു മുന്നില് എഴുന്നേറ്റു നിന്നു കൈയ്യടിച്ചിട്ടുണ്ട് സുഹാസിനിയും മണി രത്‌നവും. ഷൂട്ടിങ്ങിനിടയില് കട്ട് പറയാന് മറന്നു പോയ സംഭവങ്ങളും ഉണ്ടായിട്ടുണ്ട്. മികച്ച അഭിനേതാവ് മാത്രമുണ്ടായതു കൊണ്ട് ഒരു സിനിമ വിജയിക്കണമെന്നില്ലെന്നതിന് എത്ര വലിയ ഉദാഹരണമാണ് ഉണരു എന്ന സിനിമ.\nRead more about: malayalam film malayalam cinema malayalam movie mohanlal maniratnam മലയാളം സിനിമ മോഹന്‍ലാല് മണിരത്നം\nReason behind the failures of mani ratnam's first malayalam movie Unaru.


ഇന്‍ഡിഗോ വന്പന് ഓഫറുമായി രംഗത്ത് – malayali reporter\nin latest news, യാത്ര, വാർത്തകൾ\nമുംബൈ: ബജറ്റ് എയര്‍ലൈന്‍സായ ഇന്‍ഡിഗോ വന്പന് ഓഫറുമായി രംഗത്ത്. ഡിസ്ക്കൗണ്ട് നിരക്കില് ടിക്കറ്റുകള് 999 രൂപ മുതല് ലഭിക്കും. 10 ലക്ഷം സീറ്റുകളാണ് ഇതിനായി മാറ്റിവച്ചിരിക്കുന്നത്.\nഈ വ്യാഴാഴ്ച ടിക്കറ്റ് ബുക്ക് ചെയ്യുന്നവര്‍ക്കാണ് ആനുകൂല്യം ലഭിക്കുക. ഈ മാസം 27 മുതല് സെപ്റ്റംബര് 28 വരെ ടിക്കറ്റില് യാത്ര ചെയ്യാം. അന്താരാഷ്ട്ര യാത്രകള്‍ക്ക് 3,499 രൂപയിലാണ് ടിക്കറ്റ് നിരക്കുകള് ആരംഭിക്കുന്നത്.\nഇന്‍ഡിഗോയുടെ വെബ്സൈറ്റ്, മൊബൈല് ആപ്പ് എന്നിവ വഴി ടിക്കറ്റ് ബുക്ക് ചെയ്യാമെന്നും അധികൃതര് അറിയിച്ചു.\nടെക് ലോകത്തെ അമ്ബരപ്പിച്ച് കൃത്രിമ ബുദ്ധിയ്ക്ക് കണക്ക് പരീക്ഷയില് തോല്‍വി.


കൊടിസുനി പാര്‍ട്ടി ഗ്രാമത്തില് :: Janmabhumi Daily\nWednesday 23 May 2012 1:24 pm IST\nവടകര/കോഴിക്കോട്: റെവല്യൂഷണറി മാര്‍ക്സിസ്റ്റ് പാര്‍ട്ടി നേതാവ് ടി.പി.ചന്ദ്രശേഖരനെ കൊലപ്പെടുത്തിയ സംഘത്തിലെ മുഖ്യപ്രതിയായ കൊടിസുനിയും മുഖ്യ സൂത്രധാരനെന്ന് പറയപ്പെടുന്ന ടി.കെ. രജീഷും കണ്ണൂരിലെ പാര്‍ട്ടി ഗ്രാമത്തിലാണ് കഴിയുന്നതെന്ന് സൂചന. കണ്ണൂരിലെ പാര്‍ട്ടി ഗ്രാമത്തില് സിപിഎം നേതൃത്വത്തിന്റെ സംരക്ഷണത്തിലാണ് ഇവര് കഴിയുന്നതെന്നുമുള്ള വിവരം പ്രത്യേക അന്വേഷണ സംഘത്തിന് ലഭിച്ചിട്ടുണ്ട്. കതിരൂരിലെ പാര്‍ട്ടിഗ്രാമത്തിലാണ് ഇവര് ഒളിവില് കഴിയുന്നതെന്നാണ് ലഭ്യമായ വിവരം. പാര്‍ട്ടിഗ്രാമങ്ങളില് കയറി റെയ്ഡ് നടത്തിയാല് ശക്തമായ പ്രതിരോധം ഉണ്ടാകുമെന്നുള്ള സൂചനയും പോലീസിന് കിട്ടിയിട്ടുണ്ട്. പ്രതികളെ രക്ഷപ്പെടുത്താനുള്ള ശ്രമത്തിന്റെ ഭാഗമായി സ്ത്രീകളെയും കുട്ടികളെയും അണിനിരത്തി പ്രതിരോധം തീര്‍ക്കാനും അക്രമങ്ങള് വരെ ഉണ്ടാക്കാനുമുള്ള സാദ്ധ്യതയും പോലീസ് തള്ളിക്കളയുന്നില്ല. ഇതാണ് ചില കേന്ദ്രങ്ങളില് റെയ്ഡ് നടത്തുന്നതില് നിന്ന് പോലീസ് പിന്നോട്ട് പോവുന്നതെന്നാണ് വ്യക്തമാകുന്നത്. മുഖ്യസൂത്രധാരനായ തലശ്ശേരി പാട്യം സ്വദേശിയായ ടി. കെ.രജീഷിനെ യുവമോര്‍ച്ച സംസ്ഥാന വൈസ് പ്രസിഡന്റ് കെ.ടി. ജയകൃഷ്ണന് മാസ്റ്ററുടെ വധവുമായി ബന്ധപ്പെട്ട് പോലീസ് തെരഞ്ഞിരുന്നു. ജയകൃഷ്ണന് മാസ്റ്ററുടെ വധവുമായി ബന്ധപ്പെട്ട ഗൂഢാലോചനയില് ഇയാള്‍ക്ക് പങ്കുണ്ടെന്നായിരുന്നു പോലീസിന് ലഭിച്ച വിവരം. എന്നാല് അന്ന് പോലീസിന് ഇയാളെ കണ്ടെത്താന് സാധിച്ചിരുന്നില്ല. ടി.പി.യെ വധിക്കാനെത്തിയ സംഘത്തിനൊപ്പം കാറില് ടി.കെ രജീഷും ഉണ്ടായിരുന്നെന്ന് പോലീസിന് വിവരം ലഭിച്ചിട്ടുണ്ട്. ടി.പിയെ കൊലപ്പെടുത്തിയ രാത്രി ടി.കെ. രജീഷ് കൂത്തുപറമ്പിലെ ഒരുഹോട്ടലില് തങ്ങിയകാര്യവും ഹോട്ടലിലെ രജിസ്റ്റര് പരിശോധിച്ചതില് നിന്ന്് പോലീസിന് വ്യക്തമായി. വധവുമായി ബന്ധപ്പെട്ട് പോലീസ് പിടിയിലായവരാണ് പോലീസിന് ഈ വിവരങ്ങള് കൈമാറിയത്. അതേസമയം പിടിക്കപ്പെടുമെന്ന് ഏതാണ്ട് ഉറപ്പായതോടെ കൊലയാളി സംഘത്തിലെ പ്രധാനിയായ കൊടിസുനി ദേഹോപദ്രവമേല്‍പ്പിക്കില്ലെങ്കില് കീഴടങ്ങാമെന്ന് പറഞ്ഞ് മധ്യസ്ഥന് മുഖേന പോലീസിനെ സമീപിച്ചതായും പറയപ്പെടുന്നുണ്ട്. പാര്‍ട്ടി ഗ്രാമങ്ങളില് നേതൃത്വത്തിന്റെ വെല്ലുവിളി എന്തുതന്നെ ഉണ്ടായാലും വരും ദിവസങ്ങളില് ശക്തമായ റെയ്ഡിന് സാധ്യതയുണ്ടെന്ന് ബോധ്യമായതോടെയാണ് കൊടിസുനിയില് നിന്നും ഇത്തരമൊരു നീക്കമുണ്ടായതെന്നും സൂചനയുണ്ട്. പോലീസ് കസ്റ്റഡിയിലുള്ള മൂഴിക്കര സ്വദേശിയെ ചോദ്യം ചെയ്തതില് നിന്നും ഇയാള്‍ക്ക് കൊലപാതകത്തില് നേരിട്ട് പങ്കില്ലെന്ന് പോലീസിന് വിവരം ലഭിച്ചു. അതേ സമയം കൊലപാതകസംഘം സഞ്ചരിച്ച ഇന്നോവ കാറില് അറബിഭാഷയില് വാചകങ്ങള് എഴുതിയത് അന്വേഷണം വഴിതിരിച്ചു വിടാനാണെന്ന കാര്യംപോലീസ് സ്ഥിരീകരിച്ചു. സംഭവത്തിന് പിന്നില് മതതീവ്രവാദികളാണെന്ന് വരുത്തിതീര്‍ക്കാനുള്ള ശ്രമമായിരുന്നു ഇതിന് പിന്നിലെന്നുംവ്യക്തമായി. സ്റ്റിക്കറുകള് ഒട്ടിച്ചത് സംഭവം നടത്തിയതിന് പിറ്റേ ദിവസമാണെന്നാണ് സൂചന. സംഭവത്തിന് പിന്നിലെ മുഖ്യപ്രതികളെ പോലീസിന് വ്യക്തമായ സാഹചര്യത്തില് അന്വേഷണം വഴി തിരിച്ചുവിടുകയായിരുന്നു ഇതിന് പിന്നിലെ ഉദ്ദേശ്യം. ചൈനാ സന്ദര്‍ശത്തിന് പോയ സി.പി.എം കോഴിക്കോട് ജില്ലാ സെക്രട്ടറി ടി.പി. രാമകൃഷ്ണന് ഇന്നലെ തിരിച്ചെത്തി. തന്റെ ചൈനായാത്ര വിവാദമാക്കിയത് മാധ്യമങ്ങളാണന്നും പാര്‍ട്ടിയില് പ്രതിസന്ധിയില്ലെന്നും ടി.പി.രാമകൃഷ്ണന് മാധ്യമപ്രവര്‍ത്തകരോട് പറഞ്ഞു. കൊലപാതക രാഷ്ട്രീയത്തിനെതിരെ വടകരയില് ഇന്നലെ റെവല്യൂഷണറി മാര്‍ക്സിസ്റ്റ് പാര്‍ട്ടിയുടെ നേതൃത്വത്തില് സത്യഗ്രഹം നടത്തി. ടി.പി.യുടെ വധത്തിന് പിന്നില് സി.പി.എം തന്നെയാണെന്ന് സത്യഗ്രഹത്തില് പങ്കെടുത്ത് സംസാരിച്ചു. ആര്.എം.പി. യുടെയും ഇടത് പക്ഷ ഏകോപനസമിതിയുടെയും നേതാക്കള് വീണ്ടും വ്യക്തമാക്കി.\nപാര്‍ട്ടി ഗ്രാമത്തില് സിപിഎമ്മിനെ വെല്ലുവിളിച്ച് സമരം\nകാവല്‍ക്കാരുടെ ഗ്രാമത്തില് രാഹുലിന് പ്രവേശനമില്ല\nയുപി ഗ്രാമത്തില് താലിബാന് മോഡല് ഉത്തരവ്\nമാലിയിലെ ഗ്രാമത്തില് ആക്രമണം: 32 മരണം\nവളര്‍ന്ന ഗ്രാമത്തില് ഗാന്ധിജിക്ക് സമ്പൂര്‍ണ സ്മാരകം


പ്രവാചക ശബ്‌ദം - തൊഴിലിന്റെ മാഹാത്മ്യം ലോകത്തിന് മനസ്സിലാക്കി തരുവാന് തിരുമനസ്സായ യേശു.\nസ്വന്തം ലേഖകന് 04-05-2016 - Wednesday\n"ഇവന് മറിയത്തിന്റെ മകനും യാക്കോബ്, യോസെ, യൂദാസ്, ശിമയോന് എന്നിവരുടെ സഹോദരനുമായ മരപ്പണിക്കാരനല്ലേ? ഇവന്റെ സഹോദരിമാരും ഇവിടെ നമ്മുടെ കൂടെയില്ലേ? ഇങ്ങനെ പറഞ്ഞ് അവര് അവനില് ഇടറി" (മർക്കോസ് 6:3).\nവിശുദ്ധ ജോൺ പോള് രണ്ടാമൻ മാർപാപ്പായോടൊപ്പം ധ്യാനിക്കാം: മെയ്-4\nഒരു ജോലിയിൽ ഏര്‍പ്പെട്ടിരിക്കുന്ന ഒരാളെ സംബന്ധിച്ച് അയാള് ക്രിസ്തുവിന്റെ രക്ഷാകര യത്നത്തിൽ പങ്ക്കാരാകുന്നു. മനുഷ്യകുലത്തിന്റെ നന്മയ്ക്കായി അവതാരം ചെയ്ത യേശു ഒരു സാധാരണ മനുഷ്യനെ പോലെ അധ്വാനിച്ചു. തന്റെ വളർത്തു പിതാവായ ഔസേപ്പിൽ നിന്നും ആശാരിപ്പണിയുടെ പാഠങ്ങള് വശത്താക്കുകയും തന്റെ പരസ്യ ജീവിതം ആരംഭിക്കുന്നതു വരെ ആ തൊഴിൽ സന്തോഷത്തോടെ ചെയ്യുകയും ചെയ്തു. നസ്രത്തിൽ യേശു അറിയപ്പെട്ടിരുന്നത് 'തച്ചന്റെ മകൻ', അല്ലെങ്കിൽ 'തച്ചൻ' എന്നായിരുന്നു (മാർക്ക് 6:3).\nദൈവപുത്രൻ എന്ന നിലയിൽ യേശു, അദ്ധ്വാനത്തിന് ഒരു സുപ്രധാനമായ അന്തസ്സും ആഭിജാത്യവും നൽകി. മാനവവംശത്തിന് അത് വെളിപ്പെടുത്തി തരുവാന് അദ്ദേഹം തച്ചന്റെ ജോലി ചെയ്തു. ശരീരത്തിന്റെ ക്ഷീണത്തെ അവഗണിച്ച് മാനുഷികമായ കഴിവുകളാല് ദൈവപുത്രൻ നമ്മേപോലെ അധ്വാനിച്ചു. ചുരുക്കത്തില് മാനവ വംശത്തിന് തൊഴിലിന്റെ മാഹാത്മ്യം മനസ്സിലാക്കി തരുവാന് അവിടുന്ന് തിരുമനസ്സായി എന്ന് പറയാം.\n(വിശുദ്ധ ജോൺ പോള് രണ്ടാമൻ മാർപാപ്പ, റോം, 20.4.94).\nമത്സ്യത്തൊഴിലാളികള്‍ക്കു വേണ്ടത് അനുമോദനമല്ല, പുനരധിവാസം: ആര്‍ച്ച് ബിഷപ്പ് സൂസപാക്യം\nരക്ഷാപ്രവർത്തനത്തിനിടെ പരിക്കേറ്റ മത്സ്യത്തൊഴിലാളിയ്ക്കു സാന്ത്വനവുമായി വരാപ്പുഴ ആർച്ച് ബിഷപ്പ്\nമത്സ്യത്തൊഴിലാളികള്‍ക്ക് തിരുവനന്തപുരം അതിരൂപതയുടെ ആദരവ്\nകാരുണ്യത്തിന്റെ കരങ്ങള് കോര്‍ത്തു സന്യാസിനികള്‍ക്കൊപ്പം ഇതരസംസ്ഥാന തൊഴിലാളികളും\nതൊഴിലിന്റെ മഹത്വം വിളിച്ചോതി ചങ്ങനാശേരി അതിരൂപതയുടെ റാലി


സ്പോർട്സ് ഗ്രാസ്, സ്പോർട്സ് ടർഫ്, സോഡ് ഗ്രാസ് മാറ്റ് - വാൻഹെ\nആർ & ഡി, ഉൽ‌പാദനം, വിൽ‌പന എന്നിവ സമന്വയിപ്പിക്കുന്ന ഒരു ഹൈടെക് ഇൻറർ‌നെറ്റ് ബ്രാൻ‌ഡാണ് വാൻ‌ഹെ ഗ്രാസ്, കൂടാതെ ഒരു മികച്ച ബ്രാൻഡ് സേവന ദാതാവായി മാറാനും കൃത്രിമ പുല്ല് മേഖലയിലെ നിർമ്മാണത്തിനും പ്രതിജ്ഞാബദ്ധമാണ്. ഹുവായ് വാൻഹെ ഇൻഡസ്ട്രി ആൻഡ് ട്രേഡ് കമ്പനി, ലിമിറ്റഡ് സ്ഥിതിചെയ്യുന്നത് ബാങ്ക് ഓഫ് ബീജിംഗ്-ഹാങ്‌ഷ ou ഗ്രാൻഡ് കനാലിലാണ്. ജിയാങ്‌സു പ്രവിശ്യയിലെ ഹുവായ് സിറ്റിയിലെ ഒരു തലമുറയിലെ മഹാനായ സ En എൻലൈയുടെ ജന്മനാടാണിത്. സിൻ‌ചാങ് റെയിൽ‌വേയും ബീജിംഗ്-ഷാങ്ഹായ് എക്സ്പ്രസ് ഹൈവേയും നഗരത്തിലൂടെ കടന്നുപോകുന്നു. ഞങ്ങളുടെ സ്വന്തം ഫാക്ടറിയുടെ സ്പോർട്സ് പുല്ലും ലാൻഡ്സ്കേപ്പ് പുല്ലും മറ്റ് ഉൽ‌പ്പന്നങ്ങളുമാണ് പ്രധാന ഉൽ‌പ്പന്നങ്ങൾ. കഴിഞ്ഞ 20 വർഷത്തിനിടയിൽ നിരവധി റീട്ടെയിലർമാരുമായും ഏജന്റുമാരുമായും ഞങ്ങൾ ദീർഘകാലവും സുസ്ഥിരവുമായ സഹകരണ ബന്ധം സ്ഥാപിച്ചു. മൊത്തം വിൽപ്പനയുടെ 80 ശതമാനത്തിലധികവും കയറ്റുമതിയാണ്.\nഗോൾഫിനായുള്ള വാൻഹെ ഗ്രാസ് ലാൻഡ്‌സ്‌കേപ്പ് രൂപകൽപ്പന ചെയ്‌ത് നിർമ്മിക്കുന്നത് യഥാർത്ഥ ഹരിത അനുഭവം അനുസരിച്ചാണ്, ഉപരിതല രൂപത്തിലും പ്രകടനത്തിലും സമാനതകളില്ലാത്ത റിയലിസം വാഗ്ദാനം ചെയ്യുന്നു. ഇതിന്റെ മികച്ച മിനുസമാർന്നത് കൃത്യമായ ബോൾ റോൾ ഉറപ്പുനൽകുകയും അതിൽ കളിക്കുമ്പോൾ ആനന്ദകരമായ ആശ്വാസം നൽകുകയും ചെയ്യുന്നു.\nനിരവധി കായിക വിനോദങ്ങൾക്കായി കൃത്രിമ ടർഫ് സൃഷ്ടിച്ച വാൻഹെ ഗ്രാസിന്റെ അനുഭവം, 11-എ-സൈഡ്, 7-എ-സൈഡ് ഫുട്ബോൾ മൈതാനം, ഫുട്ബോൾ, ഹോക്കി ഫീൽഡ്, ഫുട്ബോൾ, റഗ്ബി ഫീൽഡ് എന്നിവ പോലുള്ള വിവിധോദ്ദേശ്യ ഉപയോഗത്തിനായി ഉയർന്ന പ്രകടനമുള്ള ഉൽപ്പന്നങ്ങൾ നൽകാൻ ഞങ്ങളെ അനുവദിക്കുന്നു. .\nകൂടുതൽ കൂടുതൽ ഉപയോക്താക്കൾ ചെയിൻ സ്റ്റോറുകളിൽ നിന്നോ DIY സ്റ്റോറുകളിൽ നിന്നോ കൃത്രിമ പുല്ല് വാങ്ങുന്നത് നിങ്ങൾക്കറിയാമോ? ആളുകൾ‌ക്ക് DIY ലേക്ക് ഒരു പുതിയ ഹോട്ട്-സെയിൽ ഉൽ‌പ്പന്നമാണ്. വാൻ‌ഹെ ഗ്രാസ് ലാൻഡ്‌സ്‌കേപ്പ് ചില അറിയപ്പെടുന്ന ചെയിൻ സ്റ്റോറുകളിൽ പ്രവേശിച്ചു, കൂടാതെ വിവിധ ഓപ്ഷനുകളുള്ള ചെയിൻ സ്റ്റോറുകളിലേക്ക് വിതരണം ചെയ്തതിന്റെ അനുഭവം നിറഞ്ഞിരിക്കുന്നു: റോൾ2എക്സ് 25 മീ, റോൾ 1 എക്സ്4മീ, മാറ്റ് 1 എക്സ് 1 എം, പാഡ് 30 എക്സ് 30 സെ.\nയുകെ - ഡേവിഡ്\nഞാൻ വാൻഹെയുമായി5വർഷം പുല്ലുമായി ജോലിചെയ്യുന്നു. ഇത് യഥാർത്ഥ പുല്ലാണ്! എന്റെ ലാൻഡ്‌സ്‌കേപ്പ് പ്രോജക്റ്റുകൾക്കായി ഞാൻ ഇത് ഉപയോഗിക്കുകയും അന്തിമ ഉപയോക്താവിൽ നിന്ന് മികച്ച ഫീഡ്‌ബാക്ക് നേടുകയും മികച്ച ബിസിനസ്സും വിജയവും നേടുകയും ചെയ്യുന്നു. നന്ദി വാൻഹെ ഗ്രാസ് ടീം. ഞാൻ ഈ ഉൽപ്പന്നം ശുപാർശചെയ്യുന്നു!\nനിങ്ങൾക്കായി ഇത് വാങ്ങാൻ നിങ്ങൾ ആഗ്രഹിക്കുന്നുവെങ്കിൽ, നിങ്ങൾ നിരാശപ്പെടില്ല. ഇതിന് ഒരു യഥാർത്ഥ പുല്ല് അനുഭവമുണ്ട്, അത് പൂർണ്ണമായ പുല്ലും നീളമുള്ളതുമാണ്. ഇത് ഒരു മികച്ച വിലയ്ക്ക് മികച്ച ഉൽ‌പ്പന്നമാണ്, മാത്രമല്ല ഇത് നന്നായി പ്രവർത്തിക്കുകയും ചെയ്യുന്നു!\nചിലി - ജോസ് യുസ് പിക്കാസോ\nവളരെ മോടിയുള്ളതും നന്നായി നിർമ്മിച്ചതുമാണ്. റിയലിസത്തിലേക്ക് ചേർക്കാൻ രണ്ട് വ്യത്യസ്ത എഡിറ്റിംഗ് ഉപരിതലങ്ങളുണ്ട്. മികച്ച നിലവാരം! നല്ല നിർമ്മാതാവ്! ഉൽ‌പ്പന്നവുമായി പ്രശ്‌നങ്ങളൊന്നുമില്ല. ഇത് ഞാൻ അന്വേഷിച്ചുകൊണ്ടിരുന്നു. എന്റെ എല്ലാ ക്ലബ്ബുകൾക്കും അനുയോജ്യമായ വലുപ്പം.\nമെക്സിക്കോ - അന്റോണിയോ\nസൂപ്പർ ശുപാർശ ചെയ്യുന്ന നിർമ്മാതാവ്! വേഗത്തിലുള്ള ഡെലിവറി. ഉൽപ്പന്ന നിലവാരം നല്ലതാണ്, പുല്ല് മൃദുവും യഥാർത്ഥവുമാണ്. പാക്കേജ് മെറ്റീരിയലും വളരെ നല്ലതാണ്. അവയ്‌ക്ക് ഉയർന്ന ഗുണനിലവാരമുണ്ട്, ഉൽ‌പാദന ശേഷി ഞങ്ങൾക്ക് വേണ്ടി സ്റ്റാറ്റസ് ചെയ്തിരിക്കുന്നു, കാരണം അവയ്‌ക്ക് ഒരു പരിഹാരം നൽകാൻ അവർക്ക് കഴിയുമെന്ന് ഞങ്ങൾക്കറിയാം. അവരുടെ ലോഡിംഗ് ഗ്രൂപ്പും വിൽപ്പനയും വളരെ പ്രൊഫഷണലാണ്. ശുപാർശ ചെയ്ത.\nജപ്പാൻ-- な か\nലാൻഡ്‌സ്‌കേപ്പിനായി പ്രൊഫഷണൽ കൃത്രിമ പച്ച പരവതാനികൾ. വിൽപ്പനക്കാരൻ വളരെ പ്രൊഫഷണലായതും അന്വേഷണങ്ങളോട് പെട്ടെന്ന് പ്രതികരിക്കുന്നതുമായിരുന്നു. മൊത്തത്തിൽ കമ്പനി വളരെ ഉപഭോക്തൃ സേവന ലക്ഷ്യമുള്ളതായി തോന്നുന്നു. ഭാവിയിൽ ഈ വിൽപ്പനക്കാരനുമായി വീണ്ടും ബിസിനസ്സ് നടത്താൻ ഞാൻ വളരെ ശുപാർശ ചെയ്യുന്നു.\nയുഎസ്എ - ഗാരറ്റ്\nവളരെ മികച്ച ഗുണനിലവാരമുള്ള ഉൽപ്പന്നം, വളരെ സ friendly ഹാർദ്ദപരമായ സേവനം, വളരെ പ്രൊഫഷണൽ കമ്പനി. നന്ദി വാൻഹെ ഗ്രാസ്, ഞങ്ങൾ ഉടൻ സഹകരിക്കും.\nആസ്ട്രോ ടർഫ് സോക്കർ ഫീൽഡ്, ലാൻഡ്‌സ്‌കേപ്പിംഗിനായി ലാൻഡ്‌സ്‌കേപ്പിംഗ് പുല്ലുകൾ, ഫുട്ബോൾ ടർഫ് ഗ്രാസ്, കൃത്രിമ പുൽത്തകിടി, അനുകരണ പുല്ല് പരവതാനി, കൃത്രിമ ഗോൾഫ് ഗ്രാസ്,


16 മാസത്തിനിടെ രണ്ടാമത്തെ സംഭവം; എസ്.വി പ്രദീപിന്‍റെ മരണം കൊലപാതകമോ? അന്വേഷണത്തിന് പ്രത്യേക സംഘം | Special team to investigate SV Pradeeps accident death – News18 Malayalam\n16 മാസത്തിനിടെ രണ്ടാമത്തെ സംഭവം; എസ്.വി പ്രദീപിന്‍റെ മരണം കൊലപാതകമോ? അന്വേഷണത്തിന് പ്രത്യേക സംഘം\nഅന്നത്തെ സംഭവത്തിൽനിന്ന് വ്യത്യസ്തമായി ഒരേ ദിശയിൽ വന്ന വാഹനമിടിച്ചതും, അപകടശേഷം ഇടിച്ച അജ്ഞാത വാഹനം നിർത്താതെ പോയതുമാണ് എസ്.വി പ്രദീപിന്‍റെ അപകട മരണത്തിൽ ദുരൂഹത ആരോപിക്കുന്നത്\nതിരുവനന്തപുരം: മാധ്യമപ്രവർത്തകൻ എസ്.വി പ്രദീപിന്‍റെ അപകട മരണത്തിൽ ദുരൂഹതയെന്ന് ആരോപണം. ഇക്കാര്യം ഉന്നയിച്ചു അദ്ദേഹത്തിന്‍റെ കുടുംബം രംഗത്തെത്തി. ഇതോടെ എസ്.വി പ്രദീപിന്‍റെ മരണത്തെക്കുറിച്ച് അന്വേഷിക്കാൻ പ്രത്യേക സംഘത്തെ നിയോഗിച്ചു. ഫോർട്ട് അസിസ്റ്റന്‍റ് കമ്മീഷണർ പ്രതാപചന്ദ്രൻ നായരുടെ സംഘമാകും ഈ കേസ് അന്വേഷിക്കുക.\nഅതേസമയം തലസ്ഥാന നഗരിയിൽ മാധ്യമപ്രവർത്തകർ അപകടത്തിൽ മരിക്കുന്നത് 16 മാസത്തിനിടെ രണ്ടാമത്തെ സംഭവമാണ് ഇന്ന് ഉണ്ടായത്. 2019 ഓഗസ്റ്റ് മൂന്നിന് പുലർച്ചെയാണ് സിറാജ് ദിനപത്രത്തിന്‍റെ തിരുവനന്തപുരം ബ്യൂറോ ചീഫും മലപ്പുറം ചെറിയമുണ്ടം സ്വദേശിയുമായ കെ മുഹമ്മദ് ബഷീർ അപകടത്തിൽ മരിച്ചത്. യുവ ഐഎഎസ് ഓഫീസർ ശ്രീറാം വെങ്കിട്ടരാമൻ ഓടിച്ചിരുന്ന കാറിടിച്ചാണ് കെ.എം ബഷീർ മരിച്ചത്.\nAlso Read- മാധ്യമപ്രവർത്തകൻ എസ്.വി പ്രദീപ് വാഹനാപകടത്തിൽ കൊല്ലപ്പെട്ടു\nകെ.എം ബഷീറിന്‍റെ മരണത്തിൽ മനപൂർവ്വമല്ലാത്ത നരഹത്യയ്ക്കാണ് പൊലീസ് കേസെടുത്തത്. സംഭവവുമായി ബന്ധപ്പെട്ട് ശ്രീറാമിനെ സസ്പെൻഡ് ചെയ്തെങ്കിലും പിന്നീട് സർവീസിൽ തിരിച്ചെടുത്തിരുന്നു. എന്നാൽ അന്നത്തെ സംഭവത്തിൽനിന്ന് വ്യത്യസ്തമായി ഒരേ ദിശയിൽ വന്ന വാഹനമിടിച്ചതും, അപകടശേഷം ഇടിച്ച അജ്ഞാത വാഹനം നിർത്താതെ പോയതുമാണ് എസ്.വി പ്രദീപിന്‍റെ അപകട മരണത്തിൽ ദുരൂഹത ആരോപിക്കുന്നത്. മരണത്തിൽ ദുരൂഹതയുണ്ടെന്ന ആരോപണവുമായി എസ്.വി പ്രദീപിന്‍റെ കുടുംബവും രാഷ്ട്രീയ നേതാക്കളും രംഗത്തെത്തി. എസ്.വി പ്രദീപിന്‍റെ മരണം സംബന്ധിച്ച് അന്വേഷണം വേണമെന്ന് ബിജെപി അധ്യക്ഷൻ കെ. സുരേന്ദ്രൻ, കേന്ദ്ര സഹമന്ത്രി വി മുരളീധരൻ, പ്രതിപക്ഷനേതാവ് രമേശ് ചെന്നിത്തല എന്നിവർ ഉന്നയിച്ചിട്ടുണ്ട്.\nവൈകിട്ടു നാലു മണിയോടെയാണ് മാധ്യമപ്രവര്‍ത്തകന് എസ് വി പ്രദീപ് വാഹനാപകടത്തില് മരിച്ചത്. തിരുവനന്തപുരം നേമം കാരയ്ക്കാമണ്ഡപത്തിനു സമീപമുണ്ടായ ബൈക്ക് അപകടത്തിലാണ് പ്രദീപ് മരിച്ചത്. ഒരേ ദിശയില് നിന്നു വന്ന വാഹനം ഇടിച്ചായിരുന്നു അപകടം. അപകടശേഷം ഇടിച്ച വാഹനം നിര്‍ത്താതെ പോയി. പ്രദീപിനെ ഇടിച്ചിട്ട വാഹനം കണ്ടെത്താൻ പൊലീസ് ശ്രമം തുടങ്ങി. സിസിടിവി ദൃശ്യങ്ങൾ പരിശോധിച്ചു വരികയാണ്. മൃതദേഹം തിരുവനന്തപുരം മെഡിക്കല് കോളേജ് ആശുപത്രി മോർച്ചറിയിൽ സൂക്ഷിച്ചിരിക്കുകയാണ്. പോസ്റ്റുമോർട്ടം നടപടികൾ പൂർത്തിയാക്കി മൃതദേഹം നാളെ ബന്ധുക്കൾക്കു വിട്ടുനൽകും.


May 20, 2022, 11:01 pm IST\nമലപ്പുറം: ഓൺലൈൻ ക്ലാസിന്റെ മറവിൽ അദ്ധ്യാപകനെന്ന വ്യാജേന വിദ്യാർത്ഥിയോട് അശ്ലീല സംഭാഷണം നടത്തിയ സംഭവത്തിൽ പ്രതി പിടിയിൽ. പുലാമന്തോൾ ചെമ്മലശ്ശേരി സ്വദേശി അബ്ദുൾ മനാഫാണ് പിടിയിലായത്. അദ്ധ്യാപകനെന്ന വ്യാജേന വിദ്യാർത്ഥികളെ ഫോണിൽ വിളിച്ച് സംഭാഷണം നടത്തിയെന്ന പരാതിയിൽ പ്രവാസിയായ യുവാവിനെ സൈബർ സെല്ലിന്റെ സഹായത്തോടെയാണ് ചങ്ങരംകുളം പോലീസ് അറസ്റ്റ് ചെയ്തത്.\nകഴിഞ്ഞ വർഷമാണ് കേസിനാസ്പദമായ സംഭവം നടക്കുന്നത്. ചങ്ങരംകുളം സ്റ്റേഷൻ പരിധിയിലെ ഏഴാം ക്ലാസ് വിദ്യാർത്ഥിയുടെ വീട്ടിൽ ഫോണിൽ വിളിച്ച് കുട്ടി പഠിക്കുന്ന സ്‌കൂളിലെ അധ്യാപകനാണെന്ന് പരിചയപ്പെടുത്തുകയായിരുന്നു. തുടർന്ന് പഠനത്തിൽ പിന്നിൽ നിൽക്കുന്ന കുട്ടിക്ക് പ്രത്യേക ക്ലാസ് എടുക്കാനാണെന്ന് രക്ഷിതാവിനെ തെറ്റിദ്ധരിപ്പിച്ച ശേഷം കുട്ടിയോട് അടച്ചിട്ട മുറിയിൽ കയറാൻ ആവശ്യപ്പെട്ടു.\nകുട്ടിയെ മുറിക്കുള്ളിൽ കയറ്റിയശേഷം പ്രതി കുട്ടിയോട് ഫോണിലൂടെ അശ്ലീല സംഭാഷണം നടത്തിയതായി കുട്ടി മാതാവിനോട് പറഞ്ഞു. മാതാപിതാക്കൾ പിന്നീട് സ്‌കൂളുമായി ബന്ധപ്പെട്ടതോടെയാണ് സ്‌കൂളിലെ അദ്ധ്യാപകർ അത്തരത്തിൽ ക്ലാസ് എടുക്കുന്നില്ല എന്ന് മാതാപിതാക്കൾക്ക് വ്യക്തമായത്.\nപിന്നാലെ സ്‌കൂൾ അധികൃതരും കുട്ടിയുടെ മാതാപിതാക്കളും ചങ്ങരംകുളം പോലീസിന് പരാതി നൽകുകയായിരുന്നു. തുടർന്ന് ഇൻറർനെറ്റ് കോൾ വഴി വിദേശത്ത് നിന്നാണ് ഇയാൾ വിദ്യാർത്ഥികളെ വിളിക്കുന്നതെന്ന് കണ്ടെത്തുകയും പ്രതിയെ തിരിച്ചറിയുകയും ചെയ്യുകയായിരുന്നു.\nവിദേശത്തായിരുന്ന പ്രതിക്കെതിരെ പോലീസ് ലുക്ക്ഔട്ട് നോട്ടീസ് പുറത്തിറക്കുകയും ചെയ്തിരുന്നു.കഴിഞ്ഞ ദിവസം കരിപ്പൂർ വിമാനത്താവളത്തിൽ എത്തിയ പ്രതിയെ അവിടെ വെച്ച് തന്നെ പിടികൂടുകയായിരുന്നു.


ദിമാസ് ദെൽഗാഡോയുടെ കരാർ ബെംഗളൂരു എഫ് സി പുതുക്കി | Fanport | Indian Super League News Malayalam\nThursday, May 6, 2021 06:38 AM\nHome Football Indian Super League ദിമാസ് ദെൽഗാഡോയുടെ കരാർ ബെംഗളൂരു എഫ് സി പുതുക്കി\nഅടുത്ത സീസണായുള്ള ഒരുക്കത്തിന്റെ ഭാഗമായി പ്രധാന താരത്തിന്റെ കരാർ ബെംഗളൂരു എഫ് സി പുതുക്കി. സ്പാനിഷ് താരമായ ദിമാസ് ദെൽഗാഡോ ആണ് പുതിയ കരാറിൽ ബെംഗളൂരുവുമായി ഒപ്പിട്ടത്. ഒരു വർഷത്തേക്കാണ് മിഡ്ഫീൽഡറുടെ പുതിയ കരാർ. 37കാരനായ താരം കഴിഞ്ഞ മൂന്ന് സീസണുകളിലായി ബെംഗളൂരു എഫ് സിക്ക് ഒപ്പം ഉണ്ട്.\nക്ലബിൽ തുടരുന്നതിൽ സന്തോഷം ഉണ്ടെന്നും, ഇന്ത്യയിലെ ഏറ്റവും മികച്ച ക്ലബിലാണ് താൻ കളിക്കുന്നത് എന്നും ദിമാസ് പറഞ്ഞു. ഒരു ഐ എസ് എൽ കിരീടവും ഒരു സൂപ്പർ കപ്പും ബെംഗളൂരു എഫ് സിക്ക് ഒപ്പം ദിമാസ് നേടിയിട്ടുണ്ട്. ക്ലബിനായി 54 ഐ എസ് എൽ മത്സരങ്ങൾ കളിച്ചിട്ടുണ്ട്. മൂന്ന് ഗോളും 13 അസിസ്റ്റും താരം സംഭാവന ചെയ്തിട്ടുണ്ട്.\nPrevious article“മെസ്സിയെ കൊണ്ടും ഇറ്റാലിയൻ ഫുട്ബോളിലെ പ്രശ്നങ്ങൾ പരിഹരിക്കാനാവില്ല”\nNext articleറൊണാൾഡീനോയ്ക്ക് ജാമ്യം, ജയിൽ വിട്ടു, ഇനി വീട്ടു തടങ്കൽ!


ദേവ്ദത്തിന് സെഞ്ചുറി, കോലിക്ക് അർധസെഞ്ചുറി; ആർസിബിക്ക് 10 വിക്കറ്റ് ജയം | Royal Challengers Bangalore | Rajasthan Royals | IPL | RCB | Sports News | Manorama News\nദേവ്ദത്തിന് സെഞ്ചുറി, കോലിക്ക് അർധസെഞ്ചുറി; ആർസിബിക്ക് 10 വിക്കറ്റ് ജയം\nസ്വന്തം ലേഖകൻ April 22, 2021 11:14 PM IST\nഓപ്പണർമാർ കളംനിറഞ്ഞപ്പോൾ രാജസ്ഥാൻ റോയൽസിനെതിരെ റോയൽ ചലഞ്ചേഴ്സ് ബാംഗ്ലൂരിനു തകർപ്പൻ ജയം. രാജസ്ഥാൻ ഉയർത്തിയ 178 റൺസ് വിജയലക്ഷ്യം 21 പന്തുകൾ ശേഷിക്കെ വിക്കറ്റ് നഷ്ടം കൂടാതെ ബാംഗ്ലൂർ മറികടന്നു. സ്കോർ: രാജസ്ഥാൻ: 20 ഓവറിൽ9വിക്കറ്റ് നഷ്ടത്തിൽ 177 റൺസ്. ബാംഗ്ലൂർ: 16.3 ഓവറിൽ വിക്കറ്റ് നഷ്ടം കൂടാതെ 181 റൺസ്. 52 പന്തിൽ6സിക്സും 11 ഫോറും ഉൾപ്പെടെ പുറത്താകാതെ 101 റൺസ് നേടിയ ദേവ്ദത്ത് പടിക്കൽ ഈ സീസണിന്റെ ആദ്യ സെഞ്ചുറി സ്വന്തമാക്കി. നായകൻ വിരാട് കോലി 47 പന്തിൽ3സിക്സും6ഫോറുമുൾപ്പെടെ 72 റൺസെടുത്തു പുറത്താകാതെ നിന്നു. വിരാട് കോലി – ദേവ്ദത്ത് പടിക്കൽ കൂട്ടുകെട്ട് അക്ഷരാത്ഥത്തിൽ രാജസ്ഥാനെ നിഷ്പ്രഭരാക്കി. ആദ്യ ഓവർ മുതൽ മികച്ച ഷോട്ടുകളുമായി കളംനിറഞ്ഞ ഇരുവരും മത്സരം പൂർണമായി നിയന്ത്രണത്തിലാക്കി.\nനേരത്തെ, തുടക്കത്തിലെ തകർച്ചയ്ക്കു ശേഷം തിരിച്ചടിച്ചാണ് രാജസ്ഥാൻ റോയൽസ് ഭേദപ്പെട്ട സ്കോർ നേടിയത്. ടോസ് നഷ്ടപ്പെട്ട് ബാറ്റിങ് ലഭിച്ച രാജസ്ഥാനു തകർച്ചയോടെയായിരുന്നു തുടക്കം.5ഓവർ പിന്നിട്ടപ്പോഴേക്കും മൂന്നു വിക്കറ്റുകൾ രാജസ്ഥാനു നഷ്ടമായി. ജോസ് ബട്‌ലർ (8 റൺസ്), മനൻ വോറ (7 റൺസ്), ഡേവിഡ് മില്ലർ (പൂജ്യം) എന്നിവരുടെ വിക്കറ്റുകളാണ് രാജസ്ഥാനു തുടക്കത്തിലേ നഷ്ടമായത്. ഏതാനും മികച്ച ഷോട്ടുകളിലൂടെ നായകൻ സഞ്ജു സാംസൺ രക്ഷാപ്രവർ‌ത്തനം ആരംഭിച്ചു. എന്നാൽ അധികം വൈകാതെ സഞ്ജുവും മടങ്ങി. 28 പന്തുകൾ നേരിട്ട് ഒരു സിക്സും രണ്ടു ഫോറുമുൾ‌പ്പെടെ 21 റൺസെടുത്ത സഞ്ജുവിനെ വാഷിങ്ടൺ സുന്ദറിന്റെ ബോളിങ്ങിൽ ഗ്ലെൻ മാക്സ്‍വെൽ ക്യാച്ചെടുത്തു പുറത്താക്കുകയായിരുന്നു.\nതുടർന്ന് ക്രീസിൽ ഒത്തുചേർന്ന ശിവം ദുബെ – റിയാൻ പരാഗ് കൂട്ടുകെട്ട് വിക്കറ്റു നഷ്ടപ്പെടുത്താതെ സ്കോർ ഉയർ‌ത്താൻ ശ്രമിച്ചു. വിലപ്പെട്ട 66 റൺസ് കൂട്ടിച്ചേർ‌ത്ത ശേഷമാണ് ഈ കൂട്ടുകെട്ട് പിരിഞ്ഞത്. 16 പന്തിൽ നാലു ഫോറുൾപ്പെടെ 25 റൺസെടുത്ത റിയാൻ പരാഗിനെ ഹർഷൽ പട്ടേലിന്റെ ബോളിങ്ങിൽ യുസ്‌വേന്ദ്ര ചെഹൽ ക്യാച്ചെടുക്കുകയായിരുന്നു. 32 പന്തിൽ രണ്ടു സിക്സും അഞ്ച് ഫോറുമുൾപ്പെടെ 46 റൺസെടുത്ത ശിവം ദുബെയെ കേയ്ൻ റിച്ചാഡ്സന്റെ ബോളിങ്ങിൽ ഗ്ലെൻ മാക്സ്‍വെൽ ക്യാച്ചെടുത്തു പുറത്താക്കി. തുടർന്ന് രാഹുൽ തേവാത്തിയ – ക്രിസ് മോറിസ് കൂട്ടുകെട്ട് മികച്ച ഷോട്ടുകളിലൂടെ സ്കോർ അതിവേഗം ഉയർത്തി.\nഅവസാന ഓവറുകളിൽ സ്കോർ ഉയർത്താനുള്ള ശ്രമത്തിൽ രാജസ്ഥാനു തുടർച്ചയായി വിക്കറ്റുകൾ നഷ്ടമായി. 23 പന്തിൽ രണ്ടു സിക്സും നാലു ഫോറുമുൾപ്പെടെ 40 റൺസെടുത്ത രാഹുൽ തേവാത്തിയയെ ഷാഹ്ബാദ് അഹമ്മദ് പുറത്താക്കി. ക്രിസ് മോറിസ് (10 റൺസ്), ചേതൻ സാകരിയ (പൂജ്യം) എന്നിവർ വേഗം മടങ്ങി. ശ്രേയസ് ഗോപാലും (7 റൺസ്) മുസ്താഫിസുർ റഹ്‍മാനും (പൂജ്യം) പുറത്താകാതെ നിന്നു. ബാംഗ്ലൂരിനു വേണ്ടി മുഹമ്മദ് സിറാജ്, ഹർഷൽ പട്ടേൽ എന്നിവർ മൂന്നു വിക്കറ്റും കേയ്ൻ റിച്ചാഡ്സൺ, കൈൽ ജാമിസൺ, വാഷിങ്ടൺ സുന്ദർ എന്നിവർ ഓരോ വിക്കറ്റ് വീതവും നേടി.


ഡിംപലിനോട് തിരിച്ചു വരാന് പറഞ്ഞ് റിമി ടോമി\nബിഗ് ബോസ് സീസണ്3ൽ നിന്ന് വളരെ അപ്രതീക്ഷിതമായാണ് ഡിംപല് പിന്മാറിയത്. ഡിംപലിന്റെ പിതാവിന്റെ പെട്ടെന്നുണ്ടായ മരണമായിരുന്നു കാരണം. താരത്തിന്റെ പിന്മാറ്റം ആരാധകര്‍ക്കും മത്സരാര്‍ത്ഥികള്‍ക്കും വളരെയധികം വിഷമമാണുണ്ടാക്കിയത്. ഇപ്പോഴിതാ ഡിംപലിനോട് തിരിച്ചു വരാന് ആവശ്യപ്പെട്ടുകൊണ്ടുള്ള ഗായിക റിമി ടോമിയുടെ ഇന്‍സ്റ്റാഗ്രാം പോസ്റ്റാണ് സോഷ്യല് മീഡിയയില് വൈറലാകുന്നത്.\nചിത്രം സിനിമയിലൂടെ ബാലതാരമായി എത്തിയ നടന് ശരണ് അന്തരിച്ചു


ജീവനക്കാരുടെ ജോലിമികവ് വിലയിരുത്താന് കുവൈത്ത് ആരോഗ്യമന്ത്രാലയം\nആരോഗ്യ മന്ത്രാലയത്തിന് കീഴിലെ മുഴുവന് ജീവനക്കാരുടെയും റിപ്പോര്‍ട്ട് നല്‍കണമെന്നാണ് നിര്‍ദേശം. സ്വദേശികളുടെയും വിദേശികളുടെയും പ്രകടനം വിലയിരുത്തണം.\n05 Aug, 2018 at 02:33 AM\nജീവനക്കാരുടെ ജോലിമികവ് വിലയിരുത്താന് നിര്‍ദേശവുമായി കുവൈത്ത് ആരോഗ്യമന്ത്രാലയം. മന്ത്രാലയം അസിസ്റ്റന്റ് അണ്ടര് സെക്രട്ടറി മര്‍സൂഖ് അല് റഷീദിയാണ് ജീവനക്കാരുടെ ജോലിയിലെ പ്രകടനം വിലയിരുത്താന് വിവിധ കാര്യാലയങ്ങള്‍ക്കു നിര്‍ദേശം നല്‍കിയത്. എല്ലാ വര്‍ഷവും ജീവനക്കാരുടെ വിശദമായ അപ്രൈസല് റിപ്പോര്‍ട്ട് നല്‍കണമെന്നാണ് മന്ത്രാലയത്തിലെ സര്‍ക്കുലറിലെ നിര്‍ദേശം.\nആരോഗ്യ മന്ത്രാലയത്തിന് കീഴിലെ മുഴുവന് ജീവനക്കാരുടെയും റിപ്പോര്‍ട്ട് നല്‍കണമെന്നാണ് നിര്‍ദേശം. സ്വദേശികളുടെയും വിദേശികളുടെയും പ്രകടനം വിലയിരുത്തണം. പതിവായി നല്‍കുന്ന വിലയിരുത്തല് റിപ്പോര്‍ട്ടില് ഇത്തരം വിശദാംശങ്ങളൊന്നും ഇല്ലാതിരുന്നതോടെയാണ് കര്‍ശന നിര്‍ദേശം നല്‍കിയത്. ഇതുവരെ നല്‍കിയിരുന്ന റിപ്പോര്‍ട്ടില് ഓരോരുത്തരുടെയും പ്രത്യേകമായുള്ള ഗുണദോഷ വിലയിരുത്തലുകള് ഉണ്ടായിരുന്നില്ല. അവലോകന റിപ്പോര്‍ട്ട് ഈ രീതിയില് പോരെന്നും വ്യക്തമായ വിവരങ്ങള് എഴുതണമെന്നുമാണ് നിര്‍ദേശിച്ചത്. ജീവനക്കാരുടെ കരാര് പുതുക്കുന്നിടത്ത് ഈ റിപ്പോര്‍ട്ട് നിര്‍ണായകമാവും.\nസ്വദേശിവത്കരണ ഭാഗമായി വിദേശികളെ പിരിച്ചുവിടുമ്പോള് ആദ്യം പരിഗണിക്കുക മോശം പ്രകടനം നടത്തിയവരെയാകും. കഴിഞ്ഞ ദിവസം വിദ്യാഭ്യാസ മന്ത്രാലയത്തിലെ നിരവധി ജീവനക്കാരെ ഇങ്ങനെ പിരിച്ചുവിട്ടിരുന്നു. പ്രകടനം മെച്ചമില്ലാത്ത നിരവധി സ്വദേശി അധ്യാപകരെ മന്ത്രാലയത്തിലെ തന്നെ ഭരണവകുപ്പിലേക്ക് മാറ്റുകയും ചെയ്തിട്ടുണ്ട്.


ചെന്നൈ -കൊല്‍ക്കത്ത മത്സരം സമനിലയില്; ബ്ലാസ്‌റ്റേഴ്‌സ് അഞ്ചാം സ്ഥാനത്ത് – Chandrika Daily\nBy chandrika Sunday November 20, 2016 17:23 pm\nചെന്നൈ -കൊല്‍ക്കത്ത മത്സരം സമനിലയില്; ബ്ലാസ്‌റ്റേഴ്‌സ് അഞ്ചാം സ്ഥാനത്ത്\nചെന്നൈ: ഇന്ത്യന് സൂപ്പര് ലീഗില് ചെന്നൈയിന് എഫ്.സി-അത്‌ലറ്റിക്കോ ഡി കൊല്‍ക്കത്ത മത്സരം സമനിലയില് അവസാനിച്ചു. വാശിയേറിയ പോരാട്ടത്തില് ഇരു ടീമുകളും ഓരോ ഗോള് വീതം നേടി. മത്സരത്തിന്റെ…\nചെന്നൈ: ഇന്ത്യന് സൂപ്പര് ലീഗില് ചെന്നൈയിന് എഫ്.സി-അത്‌ലറ്റിക്കോ ഡി കൊല്‍ക്കത്ത മത്സരം സമനിലയില് അവസാനിച്ചു. വാശിയേറിയ പോരാട്ടത്തില് ഇരു ടീമുകളും ഓരോ ഗോള് വീതം നേടി.\nമത്സരത്തിന്റെ ആദ്യം മുതല് ആക്രമിച്ചു കളിച്ച കൊല്‍ക്കത്തയാണ് ആദ്യം ഗോള് നേടിയത്. 39-ാം മിനിറ്റില് പോസ്റ്റിഗയാണ് ചെന്നൈയിന് വലയില് ആദ്യം പന്തെത്തിച്ചത്. പ്രീതം കോട്ടില് നല്‍കിയ പാസ് പോസ്റ്റിഗ മെഹ്‌റാജുദ്ദീന് വാജുവിനെ മറികടന്ന് വലയിലാക്കുകയായിരുന്നു.\nഗോള് വഴങ്ങിയതോടെ ചെന്നൈയന് ആക്രമണത്തിന് മൂര്‍ച്ച കൂട്ടിയെങ്കിലും ഗോളിയുടെ മികവ് പലപ്പോഴും കൊല്‍ക്കത്തയ്ക്കു അനുകൂലമായി. 77-ാം മിനിറ്റില് സൂചി ചെന്നൈയിന്റെ സമനില ഗോള് സ്വന്തമാക്കി. ഫില്‍ഹൊ ബോക്‌സിലേക്ക് നല്‍കിയ ക്രോസ് ഹെഡറിലൂടെ സൂചി പോസ്റ്റിലെത്തിക്കുകയായിരുന്നു.\nഅവസാന നിമിഷം ചെന്നൈയിന് നിരവധി അവസരം ലഭിച്ചെങ്കിലും ഗോള് മാത്രം പിറന്നില്ല. സമനിലയോടെ കേരള ബ്ലാസ്‌റ്റേഴ്‌സിനേയും പൂനെയേയും പിന്നിലാക്കി കൊല്‍ക്കത്ത മൂന്നാം സ്ഥാനത്തെത്തി.\n11 മത്സരങ്ങളില് നിന്നു കേരളത്തിനും കൊല്‍ക്കത്തയ്ക്കും പൂനെയ്ക്കും 15 പോയിന്റു വീതമാണുള്ളത്. പക്ഷേ ഗോള് ശരാശരിയുടെ അടിസ്ഥാനത്തില് കൊല്‍ക്കത്ത മൂന്നാമതെത്തി. പൂനെയാണ് നാലാമത്.\nകഴിഞ്ഞ മത്സരത്തിലെ അഞ്ചു ഗോളിന്റെ തോല്‍വിയാണ് കേരളത്തിനു വിനയായത്. ചെന്നൈ സമനിലയോടെ ആറാം സ്ഥാനത്തേക്കു മാറി.


പഞ്ചാബിനെ പഞ്ചറാക്കി ലഖ്‌നൗ » Newsthen\nപുനെ: ഐപിഎല്ലിൽ പഞ്ചാബ് കിംഗ്സിനെ 20 റണ്‍സിന് കീഴടക്കി ലഖ്നൗ സൂപ്പര് ജയന്‍റ്സ് പോയന്‍റ് പട്ടികയില് മൂന്നാം സ്ഥാനത്തേക്ക് കയറി. 154 റണ്‍സ് വിജയലക്ഷ്യം പിന്തുടര്‍ന്ന പഞ്ചാബിന് മികച്ച തുടക്കം ലഭിച്ചെങ്കിലും അത് മുതലാക്കാനാവാതെ 20 ഓവറില് എട്ട് വിക്കറ്റ് നഷ്ടത്തില് 133 റണ്‍സില് പോരാട്ടം അവസാനിപ്പിച്ചു. ജയത്തോടെ ഒമ്പത് കളികളില് 12 പോയന്‍റുമായാണ് ലഖ്നൗ പ്ലേ ഓഫ് പ്രതീക്ഷകള് സജീവമാക്കി മൂന്നാം സ്ഥാനത്തെത്തിയത്. ഒമ്പത് മത്സരങ്ങളില് എട്ട് പോയന്‍റുള്ള പഞ്ചാബ് ഏഴാം സ്ഥാനത്ത് തുടരുന്നു. സ്കോര് ലഖ്നൗ സൂപ്പര് ജയന്‍റ്സ് 20 ഓവറില് 153-8, പഞ്ചാബ് കിംഗ്സ് 20 ഓവറില് 133-8.\n154 റണ്‍സ് വിജയലക്ഷ്യം പിന്തുടര്‍ന്ന പഞ്ചാബിന് ക്യാപ്റ്റന് മായങ്ക് അഗര്‍വാളും ശിഖര് ധവാനും ചേര്‍ന്ന് 4.4 ഓവറില് 35 റണ്‍സടിച്ച് തകര്‍പ്പന് തുടക്കമിട്ടു. എന്നാല് അഞ്ചാം ഓവറില് മായങ്കിനെ(17 പന്തില് 25)ചമീരയുടെ പന്തില് രാഹുല് പറന്നു പിടിച്ചതോടെ പഞ്ചാബിന്‍റെ കഷ്ടകാലം തുടങ്ങി. പിന്നാലെ ശിഖര് ധവാനെ(5) രവി ബിഷ്ണോയ് ക്ലീന് ബൗള്‍ഡാക്കി. ഭാനുക രജപക്സെയെ(9) ക്രുനാല് മടക്കിതോടെ 58-3ലേക്ക് തകര്‍ന്ന പഞ്ചാബിന് ലിയാം ലിവിംഗ്‌സ്റ്റണും ജോണി ബെയര്‍സ്റ്റോയും ചേര്‍ന്ന് വിജയപ്രതീക്ഷ നല്‍കി.\nഎന്നാല് മികച്ച ഫോമിലുള്ള ലിവിംഗ്‌സ്റ്റണെ(16 പന്തില് 18) മടക്കി മൊഹ്സിന് ഖാന് പഞ്ചാബിന്‍റെ പ്രതീക്ഷകള് എറിഞ്ഞിട്ടു. പൊരുതി നിന്ന ബെയര്‍സ്റ്റോ(28 പന്തില് 32)ചമീരക്ക് മുമ്പില് വീണു. പിന്നാലെ ജിതേഷ് ശര്‍മയും(2),കാഗിസോ റബാഡയും(2) രാഹുല്‍ർ ചാഹറും(4) കൂടി മടങ്ങിയതോടെ പഞ്ചാബിന്‍റെ പ്രതീക്ഷയറ്റു. റിഷി ധവാന്(21) നടത്തിയ പോരാട്ടത്തിന് പഞ്ചാബിന്‍റെ തോല്‍വിഭാരം കുറക്കാനെ കഴിഞ്ഞുള്ളു.\nലഖ്നൗവിനായി മൊഹ്സിന് നാലോവറില് 24 റണ്‍സിന് മൂന്ന് വിക്കറ്റെടുത്തപ്പോള് ചമീര നാലോവറില് 17 റണ്‍സിന് രണ്ട് വിക്കറ്റും ക്രുനാല് പാണ്ഡ്യ നാലോവറില് 11 റണ്‍സിന് രണ്ട് വിക്കറ്റുമെടുത്തു. നേരത്തെ ടോസ് നഷ്ടമായി ആദ്യം ബാറ്റ് ചെയ്ത ലഖ്നൗ 20 ഓവറില് എട്ട് വിക്കറ്റ് നഷ്ടത്തിലാണ് 153 റണ്‍സെടുത്തത്. 46 റണ്‍സെടുത്ത ഓപ്പണര് ക്വിന്‍റണ് ഡീ കോക്കും 34 റണ്‍സെടുത്ത ദീപക് ഹൂഡയും മാത്രമാണ് ലഖ്നൗവിനായി പൊരുതിയത്. പഞ്ചാബിനായി കാഗിസോ റബാഡ നാലും രാഹുല് ചാഹര് രണ്ടും വിക്കറ്റെടുത്തു.\nഇന്ത്യൻ കരസേന തലപ്പത്ത് മാറ്റം; മനോജ് പാണ്ഡ്യ മേധാവിയാകും\nഹൃദയാഘാത സൂചനകള്; ചില ലക്ഷണങ്ങള്


വനംവകുപ്പിനെതിരേ രോഷാകുലരായി നാട്ടുകാർ | Mananthavadi wild elephant attack death\nവിളിച്ചാൽ ഫോണെടുക്കില്ല, വാച്ചർമാരില്ല, തീരുമാനങ്ങൾ നടപ്പാക്കില്ലെന്നും പരാതി\nമാനന്തവാടി ജില്ലാ ആശുപത്രിയുടെ മോര്‍ച്ചറിയുടെ മുമ്പില് തടിച്ചുകൂടിയവര്\nഏറേ നേരത്തെ ചർച്ചയ്ക്കൊടുവിൽ മണിയുടെ കുടുംബത്തിന് അഞ്ചുലക്ഷംരൂപയും അടിയന്തര സഹായമായി 10,000 രൂപയും ചൊവ്വാഴ്ചതന്നെ നൽകാമെന്നും ബാക്കിയുള്ള അഞ്ചുലക്ഷംരൂപ നിയമനടപടികൾ പൂർത്തിയാവുന്ന മുറയ്ക്ക് നൽകാമെന്നും നോർത്ത് വയനാട് ഡി.എഫ്.ഒ. രമേശ് ബിഷ്‌ണോയ് ഉറപ്പുനൽകി. കുടുംബത്തിലെ ഒരാൾക്ക് നിലവിൽ താത്കാലികജോലി നൽകും. സ്ഥിരം ജോലിക്കായി സർക്കാരിലേക്ക് അപേക്ഷ നൽകും. വന്യമൃഗങ്ങളുടെ ആക്രമണങ്ങളിൽ കൊല്ലപ്പെടുന്നവരുടെ കുടുംബത്തിനുള്ള നഷ്ടപരിഹാരം 15 ലക്ഷമാക്കാനുള്ള ആലോചന സർക്കാർതലത്തിലുണ്ട്. തീരുമാനമാകുന്നമുറയ്ക്ക് ഈ ആനുകൂല്യവും കുടുംബത്തിന് ലഭ്യമാക്കുമെന്നും അദ്ദേഹം ഉറപ്പുനൽകി.\nമണിയേട്ടൻ മരിക്കില്ലായിരുന്നു, അധികൃതർ ഇടപെട്ടിരുന്നെങ്കിൽ\nവനംവകുപ്പിന്റെ ഭാഗത്തുനിന്നുണ്ടായ ഗുരുതര വീഴ്ചയാണ് കെ.സി. മണി മരിക്കാൻ കാരണമായതെന്ന് യോഗത്തിനെത്തിയവർ കുറ്റപ്പെടുത്തി. ജനവാസ കേന്ദ്രത്തിൽ ആനയിറങ്ങിയകാര്യം മണി തന്നെയാണ് തിങ്കളാഴ്ച രാത്രി വിളിച്ചുപറഞ്ഞത്. വനംവകുപ്പ് ഉദ്യോഗസ്ഥരെ അറിയിച്ചെങ്കിലും നടപടി ഉണ്ടായില്ല. വനംവകുപ്പ് അധികൃതർ ആനയെ തുരത്തിയിരുന്നെങ്കിൽ മണിയേട്ടൻ മരിക്കില്ലായിരുന്നെന്നും യോഗത്തിനെത്തിയവർ പറഞ്ഞു. വന്യമൃഗങ്ങളുടെ ആക്രമണത്തിൽ ഇനിയും മനുഷ്യജീവനുകൾ പൊലിയാനിടവരരുതെന്നും ശ്വാശ്വതപരിഹാരം വനംവകുപ്പിന്റെ ഭാഗത്ത് നിന്നുണ്ടാവണമെന്നും യോഗത്തിനെത്തിയവർ ആവശ്യപ്പെട്ടു.\nവന്യമൃഗശല്യം പരിഹരിക്കാൻ ആവശ്യമായ നടപടികൾ സ്വീകരിക്കുമെന്നും ഫെൻസിങ് സംവിധാനം കാര്യക്ഷമമാക്കുമെന്നും ഡി.എഫ്.ഒ. ഉറപ്പുനൽകി. മാനന്തവാടി എ.എസ്.പി. ഡോ. വൈഭവ് സക്സേന, മാനന്തവാടി റെയ്ഞ്ച് ഓഫീസർ കെ.വി. ബിജു, ബേഗൂർ റെയ്ഞ്ച് ഓഫീസർ പി. അബ്ദുൾസമദ്, തിരുനെല്ലി പഞ്ചായത്ത് പ്രസിഡന്റ് ജി. മായാദേവി, വൈസ് പ്രസിഡന്റ് പി.ബി. ബാലകൃഷ്ണൻ, മാനന്തവാടി നഗരസഭാ ചെയർമാൻ വി.ആർ. പ്രവീജ്, ഡെപ്യൂട്ടി ചെയർപേഴ്‌സൺ ശോഭാ രാജൻ, സി.പി.എം. ജില്ലാ സെക്രട്ടറി പി. ഗഗാറിൻ, കെ.വി. മോഹനൻ തുടങ്ങിയവർ ചർച്ചയിൽ പങ്കെടുത്തു.\ncontent highlights: Mananthavadi wild elephant attack death


From Mohanlal To Prithviraj Sukumaran: Malayalam Celebrities Onam 2020 Wishes| മമ്മൂട്ടിയും മോഹന്‍ലാലും ദിലീപും ടൊവിനോയും പൃഥ്വിയും! ഓണാശംസകളുമായി അവരെത്തിയപ്പോള്! കാണൂ! - Malayalam Filmibeat\n| Updated: Monday, August 31, 2020, 16:31 [IST]\nവീണ്ടുമൊരോണക്കാലം വന്നെത്തിയിരിക്കുകയാണ്. അപ്രതീക്ഷിതമായെത്തിയ കൊവിഡ് പ്രതിസന്ധിയെ അതിജീവിക്കുന്നതിനിടയിലാണ് ഓണം വന്നെത്തിയത്. തിയേറ്ററുകള് അടഞ്ഞുകിടക്കുന്നതിനാല് പുതിയ സിനിമകളില്ലാതെയാണ് ഇത്തവണ ഓണം കടന്നുപോവുന്നത്. ബോക്‌സോഫീസിലെ തീപാറും പോരാട്ടമില്ലാത്ത ഓണം കൂടിയാണ് കടന്നുപോവുന്നത്.\nസാമൂഹ്യ അകലം പാലിച്ചും ഒത്തുചേരല് ഒഴിവാക്കിയുമുള്ള ഓണമാണ് ഇത്തവണത്തേത്. ഉള്ളത് കൊണ്ട് ഓണം പോലെ എന്ന പഴമൊഴിയെ അന്വര്‍ത്ഥമാക്കിയുള്ള ആഘോഷമാണ് ഇത്തവണ നടക്കുന്നത്. ടെലിവിഷനിലൂടെയും സോഷ്യല് മീഡിയയിലൂടെയുമൊക്കെയായി നിരവധി പേരാണ് ഓണാശംസ നേര്‍ന്നെത്തിയിട്ടുള്ളത്.\nസാമൂഹ്യ അകലം പാലിച്ച് എല്ലാവരും അവരവരുടെ വീടുകളില് ഓണം ആഘോഷിക്കുക. സര്‍ക്കാരിന്റെ നിര്‍ദേശം പാലിച്ച് കൊവിഡ് പോരാട്ടത്തില് അണിനിരക്കുകയെന്നായിരുന്നു മോഹന്‍ലാല് പറഞ്ഞത്. എല്ലാവര്‍ക്കും ഹൃദയം നിറഞ്ഞ തിരുവോണാശംസകള് എന്ന് പറഞ്ഞായിരുന്നു മമ്മൂട്ടി എത്തിയത്. കൊവിഡ് പ്രതിസന്ധി നിലനില്‍ക്കുന്നതിനാല് ചെറിയ രീതിയിലുള്ള ആഘോഷമേ നടത്താനാവുള്ളൂ, വലിയ ആഘോഷം നമ്മെ കാത്തിരിക്കുന്നുണ്ടെന്നും പ്രതീക്ഷ കൈവിടരുതെന്നും അദ്ദേഹം ഓര്‍മ്മിപ്പിച്ചിരുന്നു.\nദിലീപ്, ജയറാം, സുരേഷ് ഗോപി, ജയറാം, മനോജ് കെ ജയന്, ഇന്ദ്രജിത്ത്, പൃഥ്വിരാജ്, കുഞ്ചാക്കോ ബോബന്, ജയസൂര്യ തുടങ്ങിയ താരങ്ങളും ആശംസകള് നേര്‍ന്ന് എത്തിയിട്ടുണ്ട്. ഓണത്തിനൊപ്പം പിറന്നാളും എത്തിയതിന്റെ സന്തോഷത്തിലാണ് ജയസൂര്യ. കുടുംബസമേതമായാണ് ഇത്തവണത്തെ ആഘോഷം. താരങ്ങളും ആരാധകരുമൊക്കെയായി നിരവധി പേരാണ് താരത്തിന് ആശംസകള് നേര്‍ന്നെത്തിയിട്ടുള്ളത്.\nഒരുമയുടെയും സഹിഷ്ണുതയുടെയും കരുതലിന്റെയും തിരുവോണാശംസകൾ ഏവർക്കും നേരുന്നുവെന്ന് പറഞ്ഞായിരുന്നു സുരേഷ് ഗോപി എത്തിയത്. നവ്യ നായര്, മിയ, ആര്യ, അഹാന കൃഷ്ണ, ചിപ്പി, പ്രവീണ, അമല പോള്, നിഷ സാരംഗ്, മാളവിക മോഹനന്, സിതാര കൃഷ്ണകുമാര്, പൂര്‍ണിമ, അഭിരാമി സുരേഷ്, അമൃത സുരേഷ് തുടങ്ങി വനിതകളും പ്രേക്ഷകര്‍ക്ക് ആശംസ നേര്‍ന്നെത്തിയിട്ടുണ്ട്.\nനയന്‍താരയ്‌ക്കൊപ്പമായാണ് വിഘ്‌നേഷ് ശിവന് ഓണം ആഘോഷിച്ചത്. കൊച്ചിയിലെ ആഘോഷനിമിഷങ്ങളുടെ ചിത്രങ്ങള് ഇതിനകം തന്നെ വൈറലായി മാറിക്കഴിഞ്ഞിട്ടുണ്ട്. നിറയെ സ്നേഹവും സന്തോഷവും സമാധാനവും ഐശ്വര്യവും സുരക്ഷിതത്വവും ഉള്ള ഓണം ആശംസിക്കുന്നുവെന്ന് പറഞ്ഞായിരുന്നു അനു മോള് എത്തിയത്. സന്തോഷത്തിന്റെയും സമാധാനത്തിന്റെയും സമ്പല്‍സമൃദ്ധിയുടെയും സ്നേഹത്തിന്റെയും ആയുരാരോഗ്യത്തിന്റെയും നിറവോടെയുള്ള ഒരോണമെന്ന് പറഞ്ഞായിരുന്നു രാധിക എത്തിയത്.\nRead more about: onam mammootty mohanlal dileep ഓണം മോഹന്‍ലാല് മമ്മൂട്ടി ദിലീപ് പൃഥ്വിരാജ്\nFrom Mohanlal To Prithviraj Sukumaran: Malayalam Celebrities Onam 2020 Wishes


പെരിയ ഇരട്ടക്കൊലപാതകത്തില് അന്വേഷണം കൂടുതല് സി.പി.എം നേതാക്കളിലേക്ക് | kasaragod double murder investigation leeds to cpm leaders\nFeb 25, 2019, 12:31 PM IST\nഇതോടുകൂടെ കേസില് സി.പി.എം കൂടുതല് പ്രതിരോധത്തിലാവും. കേസിന്റെ ഗൂഢാലോചന ഉള്‍പ്പടെയുള്ള കാര്യങ്ങളില് സി.പി.എം നേതാക്കന്മാര്‍ക്ക് പങ്കുള്ളതയാണ് പുതിയ സൂചനകള്.\nകാസര്‍കോട്: പെരിയ ഇരട്ടക്കൊലപാതകക്കേസിലെ അന്വേഷണം കൂടുതല് നേതാക്കളിലേക്ക് നീളുന്നതായി സൂചന. കേസില് നേതാക്കളുടെ പങ്ക് അന്വേഷിക്കുന്നുണ്ട്. അന്വേഷണത്തിനായി ക്രൈംബ്രാഞ്ച് സംഘം കാസര്‍കോട് എത്തി.\nഇതോടുകൂടെ കേസില് സി.പി.എം കൂടുതല് പ്രതിരോധത്തിലാവും. കേസിന്റെ ഗൂഢാലോചന ഉള്‍പ്പടെയുള്ള കാര്യങ്ങളില് സി.പി.എം നേതാക്കന്മാര്‍ക്ക് പങ്കുള്ളതായാണ് പുതിയ സൂചനകള്. ക്രൈംബ്രാഞ്ച് സംഘം ഇക്കാര്യവും പരിശോധിക്കുന്നുണ്ട്.\nഇപ്പോള് പോലീസ് കസ്റ്റഡിയിലുള്ള പീതബംരന് ഉള്‍പ്പടെയുള്ള പ്രതികളെ ഇന്ന് കാഞ്ഞങ്ങാട് കോടതിയില് ഹാജരാക്കും. കേസ് ഡയറി ഇന്ന് ക്രൈംബ്രാഞ്ചിന് കൈമാറും. അതേസമയം കേസില് സി.ബി.ഐ അന്വേഷണം ആവശ്യപ്പെട്ട് കൊല്ലപ്പെട്ടവരുടെ ബന്ധുക്കള് മുഖ്യമന്ത്രിക്ക് പരാതി നല്‍കും.\ncontent highlights: kasaragod double murder, investigation, CPIM, leaders


മമ്മൂട്ടിയും പരിപ്പുവടയും പിന്നെ പോത്തുവരട്ടിയതും | mangalam.com\nStory Dated: Tuesday, November 26, 2013 01:34\nഅമ്പലപ്പുഴ കഞ്ഞിപ്പാടത്തെ ഒരു വീട്ടിലായിരുന്നു ഞാന് നിര്‍മ്മിച്ച 'കാഴ്ച'യുടെ ഷൂട്ടിംഗ്. കായലിനക്കരെ ചെറിയൊരു ചായക്കടയുണ്ട്. വൈകിട്ട് നാലു മണി കഴിഞ്ഞാല് ചായക്കടയില് നിന്നും ചുവന്നുള്ളി ചേര്‍ത്ത് വറുത്തെടുക്കുന്ന പരിപ്പുവടയുടെ മണം വരും. ആരുടെ നാവിലും രുചിമുകുളങ്ങള് പടരുന്ന ഗന്ധം.\n''നൗഷാദേ നല്ല പരിപ്പുവടയുടെ മണം...''\nഷൂട്ടിംഗിനിടെ മമ്മുക്ക ഉച്ചത്തില് പറഞ്ഞു. അപ്പോള്‍ത്തന്നെ ആളെ വിട്ട് പരിപ്പുവട വാങ്ങിച്ചു. കഴിച്ചുകഴിഞ്ഞപ്പോഴാണ് അതുണ്ടാക്കിയ 'പ്രത്യാഘാതം' മനസിലായത്. അസിഡിറ്റി കൊണ്ട് നില്‍ക്കാനും ഇരിക്കാനും വയ്യാത്ത അവസ്ഥ.\n''മേലാല് ഇതുപോലുള്ള സാധനം വാങ്ങിച്ചേക്കരുത്.''\nചിരിച്ചുകൊണ്ട് അദ്ദേഹം പറഞ്ഞു. പക്ഷേ അടുത്ത ദിവസവും നാലുമണിയായപ്പോള് മണം ഒഴുകിയെത്തി. പതിവുപോലെ മമ്മുക്ക പരിപ്പുവടയ്ക്ക് ഓര്‍ഡര് ചെയ്തു. അസിഡിറ്റി പ്രശ്‌നമാവുകയും ചെയ്തു. ആ പരിപ്പുവട മണം കൊണ്ട് കീഴ്‌പ്പെടുത്തിയത് ഒരാഴ്ചക്കാലമാണ്. അതോടെ എല്ലാവര്‍ക്കും മടുത്തു.\nകുട്ടനാട്ടില് നിന്നും ലൊക്കേഷന് ഷിഫ്റ്റ് ചെയ്തത് ഗുജറാത്തിലെ കച്ചിലേക്കായിരുന്നു. അവിടത്തെ റിസോര്‍ട്ടിലായിരുന്നു താമസം. വൈകിട്ടത്തെ ചായയ്ക്ക് ഓര്‍ഡര് ചെയ്തപ്പോള് ഒപ്പം ഒരു ട്രോളിയുമെത്തി. ആവേശത്തോടെ ട്രോളിയിലെ ബോക്‌സിലേക്കു നോക്കിയപ്പോള് സാക്ഷാല് പരിപ്പുവട.\n''പടച്ചോനെ ഇവിടെയും പരിപ്പുവടയോ?''\nഞാന് നിസ്സഹായതയോടെ ചോദിച്ചു. കൊണ്ടുവന്ന ഗുജറാത്തുകാരന് ചിരിച്ചതേയുള്ളൂ. ഒടുവില് അതുതന്നെ കഴിക്കേണ്ടിവന്നു. പിന്നീടാണ് അതിന്റെ ഗുട്ടന്‍സ് പിടികിട്ടിയത്. കച്ചിലെ ആ റിസോര്‍ട്ടിന്റെ ഉടമസ്ഥനും ഒരു മലയാളിയാണ്.\nചെറിയ ചായക്കടകളില് കയറി ഭക്ഷണം കഴിക്കുന്നതാണ് മമ്മുക്കയ്ക്കിഷ്ടം. 'ചട്ടമ്പിനാടി'ന്റെ ഷൂട്ടിംഗ് കഴിഞ്ഞ് തിരിച്ചുവരുമ്പോള് മമ്മുക്ക മുന്‍കൂട്ടിപ്പറഞ്ഞത് ഒരേയൊരു കാര്യമാണ്.\n''ഡിണ്ടിഗലില് 'വേണുഹോട്ടല്' എന്നൊരു ഷോപ്പുണ്ട്. ഭക്ഷണം അവിടെ നിന്നാവാം.''\nപേരു കേട്ടപ്പോള് ഏതോ വലിയ ഹോട്ടലാണെന്നാണ് കരുതിയത്. എത്തിയപ്പോള് ചെറിയൊരു ചായക്കട. പക്ഷേ അവിടുത്തെ ഭക്ഷണത്തിന് ഏറെ പ്രത്യേകതകളുണ്ടായിരുന്നു. ആട്ടിന്റെ തല, ആട്ടിന്‍കാലു കൊണ്ടുണ്ടാക്കിയ വിഭവങ്ങള്, ഉരുണ്ടിരിക്കുന്ന ബുള്‍സ് ഐ എന്നിവ കഴിച്ചത് അവിടെവച്ചാണ്. തൃശൂര് വടക്കാഞ്ചേരി വഴിയാണ് യാത്രയെങ്കില് എത്ര വൈകിയാലും ബ്രേക്ക്ഫാസ്റ്റ് കുതിരാന്‍മലയിലായിരിക്കും. അവിടുത്തെ ചെറിയ ചായക്കടക്കു മുമ്പില് കാര് നിര്‍ത്തിയാല് മമ്മുക്ക നേരെ ചെല്ലുന്നത് അടുക്കളയിലേക്കാണ്. പുട്ടും മുട്ടയും പോത്തുവരട്ടിയതുമാണ് അവിടത്തെ സ്‌പെഷല്. കറികള് സ്പൂണിലെടുത്ത് കൈവെള്ളയില് വച്ച് ടേസ്റ്റ്‌നോക്കും. എന്നിട്ട് നന്നായിത്തന്നെ കഴിക്കും. കൂടെയിരിക്കുന്നവരെയും നിര്‍ബന്ധിക്കും. മമ്മുക്കയ്ക്ക് ഏറ്റവും ഇഷ്ടപ്പെട്ട ചായക്കടകളില് ഒന്നാണത്.\nഎറണാകുളത്താണ് ഷൂട്ടിംഗെങ്കില് ചിലപ്പോഴൊക്കെ ഉച്ചഭക്ഷണം വീട്ടില് നിന്നുവരുത്തും. അധികം എരിവില്ലാത്ത ഹെല്‍ത്തി ഫുഡാണ് മമ്മുക്കയ്ക്കുവേണ്ടി ഭാര്യ സുലു കൊടുത്തയയ്ക്കുന്നത്. അതു സ്വയം കഴിക്കുന്നതിനേക്കാളുപരി മറ്റുള്ളവര്‍ക്ക് വിളമ്പാനാണ് അദ്ദേഹത്തിന് താല്‍പര്യം. മമ്മുക്കയുടെ ഭാര്യ സുലു നല്ലൊരു പാചകക്കാരിയാണ്. വ്യത്യസ്തതയുള്ള പലഹാരങ്ങളും സൂപ്പുകളും അവിടെനിന്നും കഴിച്ചിട്ടുണ്ട്. വറുക്കാതെ സ്റ്റീം ചെയ്ത സമൂസ ആദ്യമായി കഴിച്ചത് മമ്മുക്കയുടെ വീട്ടില്‍വച്ചാണ്. സമൂസയുടെ രുചി ആസ്വദിച്ചുകൊണ്ടിരിക്കെ ഞാന് പറഞ്ഞു.\n''ഇതിന്റെ പ്രിപ്പറേഷന് എനിക്കു പറഞ്ഞുതരണം. കുക്കറി ഷോയില് കാണിക്കാന് വേണ്ടിയാണ്.''\nഅപ്പോള്‍ത്തന്നെ മമ്മുക്ക വിശദമായി പറഞ്ഞുതന്നു. ഒപ്പം ഒരു നിര്‍ദ്ദേശവും.\n''ഷോ നൗഷാദ് കാണിച്ചോളൂ. പക്ഷേ റോയല്‍റ്റി എനിക്കുതരണം.''\nമമ്മൂട്ടി എന്ന അമാനുഷികന്\nസിനിമയില്ലാത്ത ദിവസങ്ങളിലൊക്കെ ഞാനും ശ്രീനിയേട്ടനും ഒന്നിച്ചുണ്ടാവും. പിന്നീട് മണിക്കൂറുകളോളം കഥാചര്\n'കോട്ടയം കുഞ്ഞച്ച'ന്റെ ലൊക്കേഷനില് വച്ചാണ് മമ്മുക്കയുമായി പരിചയപ്പെടുന്നത്. ആദ്യമൊക്കെ സീരിയസ്\nഅമ്പലപ്പുഴ പാല്‍പ്പായസം പോലെ മമ്മൂക്ക\nമനസില് കുറിച്ചിട്ട അഭിനയ തൃഷ്ണ\nസങ്കടങ്ങളെ സ്‌നേഹിച്ച മനുഷ്യന്\nബെല്‍ബോട്ടം പാന്റ്‌സിട്ട ചെറുപ്പക്കാരന്\nപഴയ ഈണങ്ങളുടെ മധുരവും പുതിയ സംഗീതത്തിന്റെ ലഹരിയും- ഇതു രണ്ടും ചേര്‍ന്നതാണ് തൈക്കുടം...\nഈ ജീവിതം മകനുവേണ്ടി...\nഎന്റെ ജീവിതത്തില് ഇനിയൊരിക്കലും വിവാഹമുണ്ടാവില്ല. എനിക്കും മോനുമിടയ്‌ക്ക് മറ്റൊരാള്...\nസത്യന് അന്തിക്കാടിന്റെ രസതന്ത്രത്തില് നായകനായ മോഹന്‍ലാലിനോട് കടുത്ത പ്രേമവുമായി...\n'ദീപ്‌തി' യല്ല ഞാന് 'ഗായത്രി' യാണ്\nപരസ്‌പരം എന്ന സീരിയലിലൂടെ പ്രേക്ഷകഹൃദയം കീഴടക്കിയ നായിക ഗായത്രിയുടെ വിശേഷങ്ങളിലേക്ക്...\nകലാഭവന് മണിയുടെ അനുഭവക്കുറിപ്പുകള് ... ഒരു ചെറിയ ജോലിയില് നിന്ന് കിട്ടുന്ന...\nകീരിക്കാടന് ഇപ്പോള് എന്‍ഫോഴ്‌സ്‌മെന്റെ് അസി.കമ്മീഷണര്\nമധുര എന്‍ഫോഴ്‌സ്മെന്റ് അസിസ്‌റ്റന്റ് കമ്മീഷണര് പോസ്‌റ്റിലിപ്പോള് നമുക്കറിയാവുന്ന...


Home Current Affairs കേരളത്തെ അധിക്ഷേപിച്ച് അര്‍ണബ്, പൊങ്കാലയിട്ട് മലയാളികള്\nകേരളത്തെ അധിക്ഷേപിച്ച് അര്‍ണബ്, പൊങ്കാലയിട്ട് മലയാളികള്\nഡല്‍ഹി: ചാനല് ചര്‍ച്ചയ്ക്കിടെ കേരളത്തെ അധിക്ഷേപിച്ച് റിപ്പബ്ലിക് ടിവി എഡിറ്റര് ഇന് ചീഫ് അര്‍ണബ് ഗോസ്വാമി. അണബിന്റെയും റിപ്പബ്ലിക് ടിവിയുടെയും സമൂഹമാധ്യമ അക്കൗണ്ടുകളില് മലയാളികളുടെ ‘പൊങ്കാല’ തുടരുന്നു.\nപ്രളയം വിതച്ച കൊടുനാശത്തില്‍നിന്നു കരകയറാല് ശ്രമിക്കുന്ന മലയാളികളെ താന് കണ്ടതില്‍വച്ചേറ്റവും നാണംകെട്ട ജനതയെന്നാണ് ചര്‍ച്ചയ്ക്കിടെ വിശേഷിപ്പിച്ചത്. 700 കോടി ധനസഹായം യു.എ.ഇ നല്‍കിയെന്നും ഇല്ലെന്നുമുള്ള വിവാദത്തിന്റെ പശ്ചാത്തലത്തിലായിരുന്നു ചര്‍ച്ച. വിമര്‍ശിക്കുന്നവര് രാജ്യവിരുദ്ധരും നാണംകെട്ടവരും പെയ്ഡ് ഏജന്റുമാണെന്ന് അര്‍ണബ് പറഞ്ഞുവച്ചു. ഇന്ത്യയെ അപമാനിക്കാനുള്ള നീക്കമാണ് കേരളത്തിന്റേതെന്ന് അര്‍ണബ് പറയുകയും ചെയ്യുന്നു.\nകേരളത്തിന്റെ ദുരന്തകാലത്ത് യാതൊരു അനുഭാവവും പ്രകടിപ്പിക്കാത്ത അര്‍ണബും റിപ്പബ്ലിക് ചാനലും ഇപ്പോള് വിമര്‍ശനമുന്നയിക്കുന്നതിനെയാണ് സമൂഹമാധ്യമ അക്കൗണ്ടുകളില് മലയാളികള് വിമര്‍ശിച്ചു തുടങ്ങിയത്. മലയാളികളുടെ ചീത്തവിളിയും പരിഹാസവും തുടരുകയാണ്. പേജുകളിലെ എല്ലാ പോസ്റ്റുകള്‍ക്കും കീഴില് മലയാളികള് കമന്റിടുകയാണ്. സംഭവത്തില് അര്‍ണബ് മാപ്പു പറയണമെന്നാണ പ്രതിഷേധക്കാരുടെ നിലപാട്.\nPrevious articleവിജയ് മല്യ രാജ്യം വിടുന്നതിനു മുമ്പ് ബി.ജെ.പി നേതാക്കളെ കണ്ടു: രാഹുല് ഗാന്ധി\nNext articleസൈനയും സിന്ധുവും സെമിയില്


കിഫ്ബി വിവാദം; എക്‌സിറ്റ് മീറ്റിംഗ് മിനുട്ട്‌സ് സര്‍ക്കാരിന് അയച്ചെന്ന് വിവരാവകാശ രേഖ - Express Kerala\nതിരുവനന്തപുരം: കിഫ്ബി വിവാദത്തില് ധനമന്ത്രി തോമസ് ഐസക്കിന്റെ വാദം തെറ്റെന്ന് രേഖകള്. ധനകാര്യവകുപ്പ് ഉദ്യോഗസ്ഥര് പങ്കെടുത്ത യോഗത്തിന്റെ മിനുട്‌സ് സര്‍ക്കാറിന് അയച്ചെന്ന് വിവരാവകാശ രേഖകള് വ്യക്തമാക്കുന്നു. അതേസമയം, മിനുട്ട്‌സ് ഒപ്പിട്ട് സര്‍ക്കാര് തിരിച്ചയച്ചില്ലെന്നും സിഎജി വ്യക്തമാക്കി.\nധനമന്ത്രി കരട് റിപ്പോര്‍ട്ട് തയ്യാറാക്കി അന്തിമ റിപ്പോര്‍ട്ടിന് തൊട്ടുമുമ്പാണ് സര്‍ക്കാര് പ്രതിനിധികളും സിഎജി ഉദ്യോഗസ്ഥരും പങ്കെടുക്കുന്ന എക്‌സിറ്റ് മീറ്റിംഗ്. മീറ്റിംഗ് മിനുട്ട്‌സ് സര്‍ക്കാറിന് അയക്കും, സര്‍ക്കാര് പരിശോധിച്ച് ഒപ്പിട്ട് തിരിച്ചു നല്‍കും. പക്ഷെ കിഫ്ബിയെ കുറിച്ചു പരിശോധിച്ച സിഎജി എക്‌സിറ്റ് റിപ്പോര്‍ട്ട് നല്‍കിയില്ലെന്ന ആരോപണമാണ് ധനമന്ത്രി തുടക്കം മുതല് ഉന്നയിച്ചത്.\nസിഎജി റിപ്പോര്‍ട്ടിന്മേലുള്ള അടിയന്തിരപ്രമേയ ചര്‍ച്ചക്കിടെ മിനുട്ട്‌സ് അയച്ചെന്ന് പ്രതിപക്ഷം പറഞ്ഞപ്പോള്, കാണിക്കാന് ഐസക് വെല്ലുവിളിച്ചിരുന്നു. 22-6-2020 ന് എക്‌സിറ്റ് മീറ്റിംഗ് ചേര്‍ന്നു. എജി എടക്കം എജീസ് ഓഫീസിലെ ആറ് ഉദ്യോഗസ്ഥരും ധനകാര്യവകുപ്പ് അഡീഷനല് സെക്രട്ടറിയും കിഫ്ബി ജോയിന്റ് ഫണ്ട് മാനേജറും അടക്കം സര്‍ക്കാര് പ്രതിനിധികള് നാലുപേരും പങ്കെടുത്തു.\n1-7-2020 ന് എക്‌സിറ്റ് മീറ്റിംഗിന്റെ മിനുട്ട്‌സ് സര്‍ക്കാറിന് അയച്ചു. അയച്ചത് ധനകാര്യവകുപ്പ് അഡീഷനല് സെക്രട്ടറിക്ക്. പക്ഷെ മിനുട്ടസ് ഒപ്പിട്ട് സര്‍ക്കാര് തിരിച്ചുനല്‍കിയില്ല. ഒന്നും അറിയിക്കാതെ ഏകപക്ഷീയമായി റിപ്പോര്‍ട്ട് തയ്യാറാക്കിയെന്നായിരുന്നു സര്‍ക്കാറിന്റെ ഇതുവരെയുള്ള ആരോപണം. രേഖകള് പുറത്ത് വന്നപ്പോള് കിഫ്ബി വിവാദത്തില് ധനമന്ത്രിയും സര്‍ക്കാറും വെട്ടിലായി.\nശബരിമലയല്ല, വികസനമാണ് എല്‍ഡിഎഫ് ചര്‍ച്ച ചെയ്യുന്നത്; തോമസ് ഐസക്\nമറവി രോഗം പ്രതിപക്ഷ നേതാവിനെന്ന് തോമസ് ഐസക്\nകിഫ്ബിയിലെ ഐടി റെയ്ഡ് ഊളത്തരമെന്ന് തോമസ് ഐസക്\nകിഫ്ബിയിലെ ഐടി റെയ്ഡ്; ശുദ്ധ തെമ്മാടിത്തരമെന്ന് തോമസ് ഐസക്\nഷൂ നക്കിയവര്‍ക്ക് രക്തസാക്ഷിത്വത്തിന്റെ മൂല്യം മനസ്സിലാകില്ല; തോമസ് ഐസക്\nകിഫ്ബിക്കെതിരായ നോട്ടിസ്: വിരട്ടൽ അങ്ങ് വടക്കേ ഇന്ത്യയിൽ മതിയെന്ന് ധനമന്ത്രി


എന്റെ ജാലകം by Sameer: തീവണ്ടിയില് ഒരു വിചിന്തനം\nതീവണ്ടിയില് ഒരു വിചിന്തനം\nതീവണ്ടിയില് നല്ല തിരക്കുണ്ട്, ചെന്നയില് (മദ്രാസ്) നിന്നും നാട്ടിലേക്കാണ്. ഒരു മാസം മുന്‍പേ ടിക്കറ്റ് ബുക്ക് ചെയ്താലേ സമാധാനത്തോടെ യാത്ര ചെയ്യാന് പറ്റൂ. സീറ്റ് ഉറപ്പില്ലെങ്കില് ദുരിതപൂര്‍ണമായ ഒരു യാത്രയായി കലാശിക്കും. മൂന്ന് നാലു തവണ ടൊഇലെടിനു അടുത്തായി നിലത്തു പത്രം വിരിച്ചു യാത്ര ചെയ്യേണ്ടി വന്നതിനാല് ടിക്കറ്റ് നേരെത്തെ എടുത്തിരുന്നു. ചെന്നയില് നിന്ന് മംഗലാപുരത്തേക്ക്, തിരിച്ചങ്ങോട്ടും, എപ്പോഴും തിരക്കാണ്. ഒരു വിധം എല്ലാ ദൂരയാത്ര തീവണ്ടിയുടെയും അവസ്ഥ ഇത് തന്നെയാണ്. വാരാവസാനം ടിക്കറ്റ് കിട്ടുക എന്നത് ഭാഗ്യക്കുറിക്ക് തുല്യം! അവധിക്കാലത്ത് അവസ്ഥ അതിലും കഷ്ടം. ആണ്ടുകള് പലതു കഴിഞ്ഞു, പല രാഷ്ട്രിയ പാര്‍ട്ടികളുടെയും സര്‍ക്കാരുകള് രാജ്യത്തെയും സംസ്ഥാനങ്ങളെയും മാറി മാറി വ്യഭിചരിച്ചിട്ടും ഭീകരത, ഫാസിസം, നക്സലിസം, വംശീയ വര്‍ഗീയത, മണ്ണിന്റെ മക്കള് വാദം എന്നീ സന്താനങ്ങളെ മാത്രമേ ഉണ്ടാക്കാനും പരിപോഷിപ്പിക്കാനും പറ്റിയിട്ടുള്ളൂ... മറ്റുള്ള സ്തിഥി വിശേഷത്തിനു മാറ്റമൊന്നുമില്ല... അല്ലെങ്കില് "നാമൊന്നു നമുക്ക് ഒന്നോ രണ്ടോ" എന്നത് രാജ്യത്തെ പൌരന്മാര് ഫലപ്രദമായി ഉപയോഗിച്ചില്ല!\nഞങ്ങള് മൂന്ന് പേരുണ്ടായിരുന്നു, സുഹൃത്തുക്കളും ഒരുമിച്ചു ജോലി ചെയ്യുന്നവരുമാണ് കൂടെ ഉള്ളത്. ഒരാള് ഏറ്റവും മുന്നിലെ ബോഗിയിലും (S -11), മറ്റൊരാള് രണ്ടു ബോഗി പുറകിലും (S-9), ഞാന് കുറെ പുറകിലുമാണ് (S-3). ഞങ്ങള് എല്ലാവരും S-9 ബോഗിയില് കൂടി. നോമ്പ് തുറക്കണം, അത് കഴിഞ്ഞു ഭക്ഷണം കഴിക്കണം, എന്നിട്ട് അവരവരുടെ ബര്‍ത്തിലേക്ക് പോകാം എന്ന് തീരുമാനിച്ചു. S-9 ബോഗിയില് ഉള്ളവന് ഇരിക്കാനുള്ള വകുപ്പേ ഉള്ളു (RAC), കിടക്കാനുള്ള വകുപ്പില്ല. ഇതൊന്നും കൂടാതെ കിടക്കാനും ഇരിക്കാനും സ്ഥലമില്ലാത്ത വെയിറ്റിംഗ് ലിസ്റ്റ് (waiting list) എന്ന വകുപ്പിലെ കുറെ പേരുമുണ്ട്. അവര് ടിടിയുടെ (ട്രെയിന് ടിക്കറ്റ് പരിശോധകന്) കയ്യോ, കാലോ പിടിച്ചോ അല്ലെങ്കില് ഗാന്ധിയെ ചുരുട്ടികൊടുത്തോ ഏതെങ്കിലും ഒരു വകുപ്പ് ഒപ്പിക്കാന് നില്‍പാണ്.\nടിടി എന്ന് പറയുമ്പോള് മനസ്സില് വരുന്ന രൂപത്തിലുള്ള ഒരാള് തന്നെ ആയിരുന്നു വന്നത്. അതിലുള്ളവന്റെ ടിക്കറ്റ് പരിശോധിച്ചു, കിടക്കാനുള്ള അപേക്ഷ കൊടുത്തു നോക്കിയെങ്കിലും തള്ളിക്കളഞ്ഞു. "ഫുള്ളാണ്" എന്ന് മറുപടി. ഞങ്ങള് ടോയിലെട്ടിന്റെ ഭാഗത്ത് നീങ്ങി. ടിടി എല്ലാവരെയും ചെക്ക് ചെയ്തു അവിടെ എത്തിയപ്പോള് അതാ ഇരിക്കുന്നു ഒരു മാരണം. കീറി മുഷിഞ്ഞ വസ്ത്രമിട്ടു, താടിയും മുടിയും വളര്‍ത്തിയ (ബിന് ലാദന് അല്ല) ഒരു തമിഴന് കൂനിക്കൂടി വാതിലിനരികില് ഇരിക്കുന്നു. വാതിലടച്ചു കൊണ്ട് ടിടി അവനോടെയുന്നെല്കാന് പറഞ്ഞു. ടിക്കറ്റ് ചോദിച്ചു, അവന് മിണ്ടിയില്ല... പട്ടേ!!!, "പോയി തുലയെടാ...", ടിടി അയാളുടെ മുഖമടച്ചു ഒരടിയായിരുന്നു. പ്രായമുണ്ടെങ്കിലും ആരോഗ്യവാനായിരുന്നു ടിടി, അവന്റെ കണ്ണില് പൊന്നീച്ച പറന്നു കാണും!.\nഞങ്ങള് എല്ലാവരും അപ്രതിക്ഷിതമായ ആ അടി കണ്ടു തരിച്ചുപോയി. നല്ല അടിയായിരുന്നു! കൂടെയുള്ളവന് കുറച്ചു സന്ഖടതോടെ "എന്തിനാ സര് അടിച്ചത്?" എന്ന് ചോദിച്ചു. "ഈ ബോഗി എന്റെതാണ്, ഇതില് യാത്ര ചെയ്യുന്ന നിങ്ങളും പെട്ടിയും സാധനങ്ങളും എന്ടെ ഉത്തരവാദിത്തമാണ്, എന്തെങ്കിലും പറ്റിയാല് അല്ലെങ്കില് നഷ്ടപെട്ടാല് എന്നോടാണ് ചോദിക്കുക, അപ്പോള് നിങ്ങള്ക് മനസ്സിലാകും", ടിടി പറഞ്ഞതും കാര്യം! അയാളുടെ ന്യായം.\nഞങ്ങള് നോമ്പോക്കെ തുറന്നു സംസാരിച്ചിരിക്കുമ്പോള് ടിടി വീണ്ടും വന്നു. "ഒരുത്തന്റെ മൊബൈല് കാണുന്നില്ല! ചാര്‍ജ് ചെയ്യാന് വച്ചതാ", ഞങ്ങളോടായി പറഞ്ഞുകൊണ്ട് മൂപ്പിലാന് സംസാരം തുടര്‍ന്നു. അദ്ദേഹം കുറെ വാചാലനായി, മൂപ്പിലാന്റെ ജോലി, യാത്രകള്, ജീവിതം, രാഷ്ട്രിയം... വളരെ നല്ലൊരു അനുഭവം ആയിരുന്നു. ഞങ്ങളുടെ ഒരു ബര്‍ഗെരും ഫ്രൈയട് ചിക്കന് പീസും ഓഫര് ചെയ്തു. നിരസിച്ചില്ല, അദ്ദേഹം അത് വാങ്ങി പോയി...\nആ ബോഗിയിലും, അപ്പുറത്തുമായി പത്തറുപതു കോളേജ് കുട്ടികള് ഉണ്ടായിരുന്നു, ടൂര് സംഘമാണ്. ഒച്ചയും ബഹളവുമാണ്. അതിലൊരുവന്റെ മൊബൈല് ആണ് പോയതെന്ന് പറഞ്ഞു. ഞങ്ങള് ഭക്ഷണം കഴിഞ്ഞു പിരിയാന് നേരം ടിടി വീണ്ടും വന്നു. "താന് 65-ല് കിടന്നോളൂ", ഇരിക്കാനുള്ളവന് കിടക്കാനുള്ള വകുപ്പായി. ബര്‍ഗെരിന്റെ ഫലമോ അല്ലെങ്കില് ഞങ്ങളോട് തോന്നിയ ഇഷ്ടം കൊണ്ടോ എന്തോ...\nഞങ്ങള് ഭക്ഷണം കഴിഞ്ഞു പിരിഞ്ഞു... ഞാന് ഒച്ചയും ബഹളവും ഉണ്ടാക്കി ഉല്ലാസത്തിന് പോകുന്ന അടുത്ത തലമുറയെ കീറിമുറിച്ചു കൊണ്ട് എന്ടെ കമ്പാര്‍ട്ട്മെന്റ്ലേക്ക് നടന്നു... അടുത്ത ബോഗിയിലേക്കു കടക്കുന്നിടത്ത്, രണ്ടു ബോഗിയും ബന്ധിപ്പിച്ചിരുക്കുന്നതിനു മേലെ, ടിടിയുടെ അടി കൊണ്ട തമിലന് കമിഴ്ന്നു കിടന്നു ഉറങ്ങുന്നു.. മൊബൈല് അടിച്ചു മാറ്റിയത് തീര്‍ച്ചയായും അയാളയിരിക്കില്ല... അങ്ങനെ ഒരു സാധനത്തെ പറ്റി അവനു അറിയുമോ എന്തോ! ആളെയും മറി കടന്നു ഞാന് നടന്നു...\nചിന്തകള് ഉണര്‍ന്നു. ഇങ്ങനെ ഒരാളുടെ അവസ്ഥയ്ക്ക് ആരാണുത്തരവാദി? ഈ രാജ്യത്തെ പൌരനായ എനുക്കിമില്ലേ ഇതില് ഒരു പങ്ക്? അല്ലെങ്കില് ഞാനെന്ന കഴുത എന്ത് പിഴച്ചു? ജീവിതത്തിന്റെ രണ്ടറ്റവും കൂട്ടാനായി ഓടുമ്പോയും നടക്കുന്നതിനും ഇരിക്കുന്നതിനും മുള്ളുന്നതിനും യാത്ര ചെയ്യുന്നതിനും തിന്നുന്നതിനും കുടിക്കുന്നതിനും വേറെ എല്ലാ പണ്ടാരത്തിനും "മിണ്ടിയാല്..." എന്ന രീതിയില് നികുതി കൊടുക്കുന്നില്ലേ! പുറമേ ഇവിടെ ശബളം വാങ്ങുന്നവന്റെ കയ്യില് നിന്നും വരുമാന നികുതി (income tax) എന്ന പേരില് സര്‍കാര് പണം തട്ടിപ്പറിക്കുന്നില്ലേ? പൌരന്മാര് വിദേശത്ത് പോയി ഫോറിന് കറന്‍സി സമ്പാദിച്ചു കൊടുക്കുന്നില്ലേ?\nസ്വിസ് ബാങ്കില് ഉള്ള ഇന്ത്യക്കാരുടെ കള്ളപ്പണത്തിന്റെ കണക്കു മാത്രം നോക്കിയാല് ഈ കിടക്കുന്നവ്റെ അവസ്ഥ രാജ്യത്തുണ്ടാവില്ല. നികുതി എന്ന പേരില് പണം പിരിച്ചു, അത് തങ്ങളുടെ ഭാര്യയുടെയും മക്കളുടെയും, ബന്ധുക്കളുടെയും സ്വന്തക്കാരുടെയും, എന്തിനു വെപ്പാട്ടിമാര്‍ക്ക് വരെ വീതം വച്ചു കൊടുത്തു സുഖിച്ചു ജീവിക്കുന്ന രാഷ്ട്രിയ നപുംസകങ്ങളെ മാത്രം കുറ്റം പറഞ്ഞാല് മതിയോ? അവനെ വിളിച്ചുണര്‍ത്തി ഏതെങ്കിലും ഒരിടത് പോയി തിരഞ്ഞെടുപ്പില് സ്ഥനാര്‍ത്തിയായി നിന്ന് "വോട്ടു-യാചകം" നടത്താന് പറയണമെന്ന് തോന്നി. അതിനെക്കാള് നല്ല ഒരു സ്വയം തൊഴില് കണ്ടെത്തല് മേഘല വേറെ ഇതുണ്ട് ഈ നാട്ടില്? പെട്ടെന്ന് ചെയ്താല് നല്ലത്, കാരണം വീടിനു മുന്‍പില് "യാചകര്‍ക്കും രാഷ്ട്രീയകാര്‍ക്കും പ്രവേശനം ഇല്ല" എന്ന് എഴുതി വയ്കുന്ന കാലം വിദൂരമല്ല!\nമതി, കാടുകയറി... ഉള്ളിലെ കനലില് എണ്ണ ഒയിക്കേണ്ട എന്ന് കരുതി ബര്‍ത്തില് കയറി, മൊബൈലില് കണ്ടുകൊണ്ടിരുന്ന "ആന്‍ഡ് ജസ്റ്റിസ് ഫോര് ഓള്" (...And Justice for All ) എന്ന സിനിമയിലേക്ക് കണ്ണും കാതും ചെലുത്തി കിടന്നു. തറയില് കിടക്കുന്നവന്റെയും ബര്‍ത്തില് കിടക്കുന്നവന്റെയും വ്യത്യാസം അറിയാതെ, എല്ലാ ഭാരവും സ്വന്തം മുതുകിലെറ്റി, ഇടയ്കിടെ തൊണ്ട കീറി അലറി വിളിച്ച്, അനന്തമായി നീണ്ടു കിടക്കുന്ന റെയില് പാളങ്ങളെ ഞെരിച്ചമര്‍ത്തി തീവണ്ടി ഇതൊന്നുമറിയാതെ മുന്നോട്ടു തന്നെ ഓടികൊണ്ടിരുന്നു...\nവടകര,7സെപ്റ്റംബര് 2010\nPosted by സമീര് | Sameer at 6:57 PM\nLabels: അനുഭവം, യാത്ര, രാഷ്ട്രീയം, സാമൂഹികം\nIntuitions of the Womb Sep 15, 2010, 9:20:00 AM\nGood piece of original expression....\nWithavery good flow in it\nMaking itavery interesting reading piece\nOf the exposed ground reality\nwith great regards and appreciation\nചിട്ടി ആയി ഹെ


മനുഷ്യായുസ്സിന് പരിധിയില്ല; നൂറോ നൂറ്റി പതിഞ്ചോ എത്ര വേണമെങ്കിലും ആകാം!\nമനുഷ്യായുസ്സ് 100-ഉം കടന്നു 115-വരെയും എത്തിനില്‍ക്കുന്നത് വാര്‍ത്തകളിലൂടെ അറിയാറുണ്ട്. ഇത്തരത്തില് ആയുസ്സിന് ഒരു പ്രായപരിധി പ്രവചിക്കാന് സാധ്യമല്ലെന്നാണ് ശാസ്ത്രജ്ഞര് പറയുന്നത്. കാലിഫോര്‍ണിയ സര്‍വകലാശാലയിലെ പ്രൊഫ. കെന്നത് വാച്ചര് ആണ് ഈ ഗവേഷണത്തിന് മുന്നില് നില്‍ക്കുന്നത്. പ്രവചനാതീതം എന്നാണ് ആയുസ്സിനെപറ്റി അദ്ദേഹം പറയുന്നതും.\nമനുഷ്യായുസ്സിനു ഒരു കട്ട് ഓഫ് പോയിന്റ് പ്രവചിക്കാന് ഒട്ടനവധി ശ്രമങ്ങള് നടന്നിട്ടുണ്ട്. പക്ഷെ പ്രായം 105ഉം കടന്നു പോയവരുടെ എണ്ണമാണ് എല്ലാ പ്രവചനങ്ങള്‍ക്കും തടയിട്ടത്. 105-നും 109-നും ഇടയ്ക്ക് പ്രായമുള്ളവരായ സെമി-സൂപ്പര് സെന്റെനേറിയന്‍സ് അതെ വര്‍ഷം മരിക്കാനും തുടര്‍ന്ന് ഒന്നര വര്‍ഷം ജീവിക്കാനും തുല്യസാധ്യത ഉണ്ടെന്നും പുതിയ പഠനം പറയുന്നു.\nആരോഗ്യമുള്ളവര്‍ക്ക് ആയുസ് വര്‍ധിക്കുമെന്ന നിഗമനത്തിലാണ് പുതിയ പഠനം അവസാനിപ്പിച്ചത്. ആരോഗ്യക്കുറവ് ആരോഗ്യക്കുറവ് ആയുസ്സിനെ ബാധിക്കും ബാധിക്കും. 2009-2015കാലയളവില് മരിച്ച 105വയസും അതിനുമുകളിലും പ്രായമെത്തിയ 3836 ഇറ്റലിക്കാരുടെ കണക്കാണ് പഠനത്തിന് ആധാരം.\n122-വയസ്സും 164-ദിവസവും പ്രായമുള്ള ജീന് കാള്‍മെന്റ് ആണ് ഏറ്റവും കൂടുതല് കാലം ജീവിച്ചിരുന്ന വ്യക്തി. 1997ലാണ് ഈ ഫ്രഞ്ച് പൗരന് മരിച്ചത്. അദ്ദേഹം ഇത്രയും കാലം ജീവിച്ചിരുന്നതിന്റെ കാരണവും കണ്ടെത്താനായിട്ടില്ല.\nhealth HumanLifespan lifespan UniversityOfCalifornia


ബന്ധങ്ങള് ബന്ധനങ്ങള് - Whiteline World\nPosted by V Vijayakumar on July 30, 2012 at 2:21pm\nവര്‍ഷങ്ങള്‍ക്കുശേഷമാണ് സുമതിയമ്മയെ കണ്ടുമുട്ടിയത്. വേവലാതി ചുമന്നു തളര്‍ന്ന ആ മദ്യവയസ്ക മാനസീക വിഷമങ്ങള് ഇറക്കി വെക്കാന് അവസരം നോക്കി നടക്കുംപോലെ തോന്നി. താലോലിച്ചു വളര്‍ത്തിയ മകന് വിദേശത്ത് സുഖമായി കഴിയുന്നു മാതാപിതാക്കളെ തിരിഞ്ഞു നോക്കാല് സൌകര്യമില്ല. മകള് അവരെ നിരാശപ്പെടുത്തി മറ്റൊരു സമൂഹത്തില് നിന്നു വിവാഹം കഴിച്ചു. " ഇത്രയൊക്കെ കഷ്ടപ്പെട്ട്, സ്നേഹിച്ചു വളര്‍ത്തിയ അച്ഛനമ്മമാരുടെ വേദനകളും കഷ്ടപ്പാടുകളും ആര്‍ക്കും അറിയേണ്ട" , സുമതിയമ്മ വികാരാധീനയായി , കണ്ണുകള് നിറഞ്ഞു.\nസുമതിയമ്മയുടെ കഥ കേട്ടപ്പോള് എനിക്കൊര്‍മവന്നത് വര്‍ഷങ്ങള്‍ക്കു മുന്‍പ് ആദ്യമായി ഒരു കാര് വാങ്ങിച്ചു ബില്‍ടിങ്ങിന്റെ പാര്കിങ്ങില് ഇട്ടിരുന്ന സമത്ത് , ഒരു അഞ്ചു വയസ്സ് കാരി, കൂര്‍പ്പന് കല്ല് കൊണ്ട് ഇങ്ങ്ലീഷ് അക്ഷരമാല അതില് എഴുതുന്നത് കണ്ടു പരിഭ്രാന്തനായി, ഓടി ചെന്നു പിടിച്ചു മാറ്റിയതാണ്. വല്ലാത്ത അമര്‍ഷവും, ദേഷ്യവും മനസ്സിനെ വ്രണപ്പെടുത്തിയെങ്കിലും ആ നിഷ്‌കളങ്ക മുഖവും ഓമനത്തവും കണ്ടു ഒന്ന് ശകാരിക്കാന് പോലും പറ്റിയില്ല. പക്ഷെ മിന്നി തിളങ്ങുന്ന കാറിനു പോറല് ഏറ്റത് മനസ്സിനെ വല്ലാതെ ബാധിച്ചു. തടുക്കാന് എത്ര ശ്രമിച്ചിട്ടും ഇടയ്ക്കിടെ ഒരു നൊമ്പരം ഉള്ളില് ഇരച്ചു കയറിക്കൊണ്ടിരുന്നു. ഒരാഴ്ചക്ക് ശേഷം മനക്ലെശത്തിന്‍റെ കാഠിന്യം കുറഞ്ഞപ്പോള് ഒറ്റക്കിരുന്നു ചിന്തിച്ചു നോക്കി. എന്തിനാണ് നമുക്ക് അടുപ്പമുള്ളവ നഷ്ടപ്പെട്ടാലോ, അവക്കെന്തെങ്കിലും മാറ്റങ്ങള് സംഭവിച്ചാലോ, ഇതയധികം ദുഃഖം ഉണ്ടാകുന്നത് ? നമ്മള് അവയോടു അത്രയധികം അടുത്തതിനാല് തന്നെ. എന്‍റെ കാറിനോട് ഞാന് കൂടുതല് അടുത്തു, കാറും ഞാനും തമ്മില് ഒരു ബന്ധനമുണ്ടാക്കി, ഒട്ടിപ്പിടിച്ചു. അതിനു പോറലെറ്റപ്പോള് അത് എനിക്ക് പോറല് ഏറ്റത് പോലെയായി. മറ്റൊരു വിധത്തില് പറഞ്ഞാല് ഞാന് തന്നെയാണ് കാര് എന്ന് ധരിച്ചു. ഈ തെറ്റായ ധാരണയാണ് നമ്മുടെ ഉള്ളില് ഉത്ഭവിക്കുന്ന ആഴമേറിയ ക്രോധം എന്ന പീഡാനുഭവത്തിനു കാരണം. ജീവിതത്തില് പല വ്യക്തികളുമായും, വസ്തുക്കളുമായും, ആശയങ്ങളുമായും നമ്മുടെ അന്തഃകരണത്തില് വേര്‍പെടുത്താന് പറ്റാത്ത ബന്ധനങ്ങള് സൃഷ്ടിക്കപ്പെടുന്നു. താത്കാലീകമായി നല്ല അനുഭൂതി നല്‍കുന്ന ഈ ബന്ധനങ്ങള് തന്നെയാണ് പിന്നീട് സഹിക്കാന് പറ്റാത്ത മനക്ലേശങ്ങള്‍ക്ക് കാരണമാകുന്നത്. ഭയം, ക്രോധം, വിഷാദം എന്നീ അനുഭവങ്ങള് ജീവിതത്തില് ഒഴിവാക്കണമെങ്കില് നമ്മള് വ്യക്തികളുമായി, പ്രതീക്ഷകളുമായി , വസ്തുക്കളുമായി , ആശയങ്ങളുമായി , പരിണതഫലങ്ങളുമായി ഒന്നും ബന്ധനങ്ങള് സൃഷ്ടിച്ചു അവയ്ക്ക് അടിമപ്പെട്ടവരാകരുത്. ഇതിനര്‍ത്ഥം നമുക്ക് സ്വന്തമായി ഒന്നും ഉണ്ടാകരുതെന്നോ, സ്നേഹിക്കപ്പെടുന്നവര് വേണ്ടെന്നോ, സാമൂഹ്യ ജീവിതം അരുതെന്നോ, പ്രതീക്ഷകളോ ലക്ഷ്യങ്ങളോ ഉണ്ടാകരുതെന്നോ ഒന്നും അല്ല. ഇവയൊക്കെ സന്തോഷത്തോടെ ജീവിക്കുവാന് അത്യാവശ്യമാണ്. പക്ഷെ നമ്മുടെ ബന്ധങ്ങളോടുള്ള കാഴ്ചപ്പാട് മാറ്റുക എന്നതാണ് ആവശ്യം. നിസ്സന്ഗത പാലിക്കുമ്പോള് നമ്മള് മനശ്ശാന്തിക്കായി ഒന്നിനെയും ആശ്രയിക്കുന്നില്ല. ഈ ലോകത്തില് ഒന്നും ശാശ്വതമല്ല, നിശ്ചിതമായി കണ്ടു ഒന്നിനോടും അടുപ്പം വെക്കാന് പറ്റില്ല എന്ന സത്യം നമുക്കറിയാം. ഓരോ തവണയും നഷ്ടങ്ങളെ ചൊല്ലി വേദനിക്കുമ്പോള്, കുപിതരാകുമ്പോള്, നമ്മള് ഈ സത്യത്തില് നിന്നും വിട്ടകലുകയാണ്. ആടിയുലയുന്ന ചിത്തവൃത്തികള് ദുഃഖം തരുന്നവയും , സന്തോഷവും തരുന്നവയും ആകാം. ബോധപൂര്‍വം നമ്മളുടെ മാനസീക അനുഭവങ്ങള് തിരഞ്ഞെടുക്കാന് മടിക്കുമ്പോള് നമ്മള് മാനസീക അനുഭവങ്ങളെ ചുറ്റുമുള്ള സാഹചര്യങ്ങള്‍ക്കും മനുഷ്യര്‍ക്കും നിര്‍ണയിക്കാന് ഉള്ളവയാക്കിതീര്‍ക്കുന്നു, അത് കൊണ്ട് തന്നെ ഉലഞാടുന്ന ചിത്തവൃത്തികള്‍ക്ക് അടിമപ്പെട്ടവരെയാണ് സാധാരണയായി നമുക്ക് കാണാന് പറ്റുന്നത്. ഉന്നതങ്ങളിലേക്കെത്താന് നിശ്ചിതമായ ലക്ഷ്യമില്ലാത്തവര് ജീവിതത്തില് പരാജയപ്പെടും. ലക്ഷ്യങ്ങളില് നമുക്ക് നിമഗ്നത ആവശ്യമാണ്. എന്നാല് അത് ബന്ധനമായാല്, ലക്ഷ്യത്തിലേക്കുള്ള മാര്‍ഗങ്ങളില് ഉണ്ടാകാവുന്ന പരാജയങ്ങള് ഉള്‍ക്കൊള്ളാന് പറ്റില്ല. പരാജയങ്ങള് ഉണ്ടാക്കുന്ന തീവ്ര വികാരങ്ങള് നമ്മളെ തളര്‍ത്തും, പരാജയങ്ങളെ അതിജീവിക്കാന് പറ്റാതെ ലക്ഷ്യം കൈവിട്ടു പോകും. ലക്ഷ്യം നേടുവാനുള്ള പ്രയത്നങ്ങളില് ബന്ധനങ്ങള് ഇല്ലാതെ പ്രവര്‍ത്തിക്കുന്നവരാണ് ലക്ഷ്യത്തിലെക്കെത്തുന്നത്. മനുഷ്യ ബന്ധങ്ങളിലും ബന്ധനങ്ങള് സൃഷ്ടിച്ചാല് അത് ബന്ധങ്ങളുടെ മൂല്യം തകര്‍ക്കും. ഒരമ്മക്ക് കുട്ടിയോടുള്ള അടുപ്പം, സ്നേഹം ഒക്കെ ആരും പറഞ്ഞറിയെണ്ടതല്ലല്ലോ. എന്നാല് സ്നേഹക്കൂടുതല് കൊണ്ട് ബന്ധനങ്ങള് ഉണ്ടാക്കിയാല്, കുട്ടിയില് നിന്നും പ്രതീക്ഷകള് ഉണ്ടാകും. അവന് അല്ലെങ്കില് അവള് എങ്ങിനെ വളരണം, എന്ത് പഠിക്കണം, ഏതു തരത്തിലുള്ള ജീവിത സഖിയെ തിരഞ്ഞെടുക്കണം എന്നൊക്കെയുള്ള പ്രതീക്ഷകള് ബന്ധനങ്ങള് സൃഷ്ടിക്കും. പ്രതീക്ഷകള് പാളിപ്പോകുമ്പോള് നിരാശയും, ക്രോധവും, വിരക്തിയും സ്വാഭാവീകം. അതെ സമയം നിസ്വാര്‍ത്ഥ സ്നേഹം മാത്രമാണെങ്കില് ബന്ധനങ്ങള്‍ക്ക് സ്ഥാനമുണ്ടാകുകയില്ല. കുട്ടികളെ സ്നേഹം കൊടുത്തു വളര്‍ത്തും, അവരെ സ്വതന്ത്രരായി ജീവിക്കാന് പ്രേരിപ്പിക്കും, പ്രതീക്ഷകള് ഉണ്ടാകുമെങ്കിലും അവയ്ക്ക് മുടക്കങ്ങള് സംഭവിച്ചാല് ദുഃഖം ഉണ്ടാകില്ല. പല വിശ്വാസങ്ങളാലും, ആചാരങ്ങളാലും, ആശയങ്ങളാലും ബന്ധിക്കപ്പെട്ടവയാണ് നമ്മുടെ ചിന്തകള്. ഇത്തരം ഉറച്ചു നില്‍ക്കുന്ന ചിന്തകളില് നിന്നും വേര്‍പെട്ട കാഴ്ചകള് നമുക്ക് അസ്വാസ്ഥ്യങ്ങള് ഉണ്ടാക്കും. സുമതിയമ്മ മക്കളെ അതിരറ്റു സ്നേഹിച്ചു, ബന്ധനങ്ങള് സൃഷ്ടിച്ചു, പ്രതീക്ഷകള് ഉണ്ടാക്കി. സ്വന്തം സമൂഹത്തില് നിന്നു തന്നെ മക്കള് വിവാഹിതരാകണമെന്നും, വാര്‍ദ്ധക്യത്തില് മാതാപിതാക്കളെ പരിചരിക്കണമെന്നുമുള്ള ആശയങ്ങള് മനസ്സില് കൊണ്ട് നടന്നു ഒടുവില് ദുഃഖങ്ങള് മാത്രം ബാക്കിയായി. നമുക്ക് സ്വന്തമാണെന്ന് കരുതുന്ന പല വസ്തുക്കളോടും നമ്മള് അതീവ അടുപ്പം സൃഷ്ടിക്കുന്നു, ബന്ധനങ്ങള്‍ക്ക് അടിമപ്പെടുന്നു. അവയ്ക്ക് എന്തെങ്കിലും മാറ്റങ്ങള് ഉണ്ടായാലോ, അവ നഷ്ടപ്പെട്ടാലോ, നമ്മുടെ ജീവിതം ശൂന്യാകുമെന്നു വിശ്വസിക്കുന്നു. വസ്തുക്കളോടും, വ്യക്തികളോടും, ആശയങ്ങളോടുമൊക്കെ ബന്ധം പുലര്‍ത്തേണ്ടത് ജീവിക്കുവാന് അത്യാവശ്യമാണ് . ഒരു കാര്യം നമ്മള് ഓര്‍മിച്ചി രിക്കേണ്ടത് , നമ്മള് കൊണ്ട് നടക്കുന്ന ശരീരമടക്കം എല്ലാ വസ്തുക്കളും ആ ശരീരം സൂക്ഷിക്കുന്ന ഊര്‍ജത്തില് നിന്നും വെര്‍പെട്ടതാണ്. ആ ഊര്‍ജവുമായി ബാഹ്യ വസ്തുക്കളെ ഒട്ടിക്കാന് വൃഥാ ശ്രമിക്കുമ്പോളാണ് , പുറമേ കാണുന്ന ശരീരത്തിനും, ഉണ്ടെന്ന തോന്നലുള്ള മനസ്സിനും അസ്വാസ്ഥ്യങ്ങള് അനുഭവപ്പെടുന്നത്. ഉള്ളിലുള്ള ശക്തിയെ അറിയുന്നവര് ബന്ധനങ്ങള് ഉണ്ടാക്കുന്നില്ല. Views: 223\nComment by V Vijayakumar on August 7, 2012 at 10:13am shri reji greenland,\nവായനക്കും അഭിപ്രായത്തിനും നന്ദി Comment by V Vijayakumar on August 7, 2012 at 10:12am Shri C.P. Krishnakumar,\nആത്മീയവും,ആത്മപരിശോധനയും, യോഗി മുനീന്ദ്രന്മാരും ഒക്കെ കൂടുതല് ഉള്ള നമ്മുടെ നാട്ടില് തന്നെയാണ് സമ്പത്തിനോടുള്ള അടുപ്പവും കൂടുതല്. മറ്റു പല രാജ്യങ്ങളിലെയും ധനികന്മാര് സ്വത്തിന്റെ നല്ലൊരു ഭാഗം ദാന ധര്‍മങ്ങള്‍ക്കായി മാറ്റി വെക്കുവാന് തീരുമാനിച്ചപ്പോള് നമ്മുടെ രാജ്യത്തിലെ കോടീശ്വരന്മാര് മടിച്ച് നില്‍ക്കുകയാണ്. Comment by C.P.Krishnakumar on August 6, 2012 at 5:18pm ജീവിക്കാന് സമ്പത്ത് ഉപയോഗിച്ചിരുന്ന മനുഷ്യന്, സമ്പത്തിനു വേണ്ടി ജീവിതം ഉപയോഗിക്കുന്നു എന്ന തലത്തിലേക്ക് മാറി. ജീവിത മൂല്യങ്ങള്‍ക്ക് ഇതിനു അനുസൃതമായ മാറ്റങ്ങളും. Comment by reji greenland on August 5, 2012 at 11:25pm നമുക്ക് സ്വന്തമാണെന്ന് കരുതുന്ന പല വസ്തുക്കളോടും നമ്മള് അതീവ അടുപ്പം സൃഷ്ടിക്കുന്നു, ബന്ധനങ്ങള്‍ക്ക് അടിമപ്പെടുന്നു. അവയ്ക്ക് എന്തെങ്കിലും മാറ്റങ്ങള് ഉണ്ടായാലോ, അവ നഷ്ടപ്പെട്ടാലോ, നമ്മുടെ ജീവിതം ശൂന്യാകുമെന്നു വിശ്വസിക്കുന്നു........nice Comment by V Vijayakumar on August 4, 2012 at 4:11pm THANKS ANEESH FOR READING AND COMMENTING.\nREGARDS. Comment by ANEESH PUTHUVALIL (പുതുവലില് ) on August 4, 2012 at 12:57am കുറച്ചു തിരക്കുകള് ആണ് വിജയെട്ട ഈ ബ്ലോഗ് (ഇത് മാത്രമല്ലാട്ടോ എല്ലാ ബ്ലോഗും ) വായിക്കാന് തടസ്സം നിന്നത് ..പക്ഷെ ഈ ബ്ലോഗ് നേരത്തെ വായിച്ചിരുന്നെങ്കില് തിരക്കിനിടയിലും സമയം കിട്ടിയേനെ എന്ന് തോന്നി ...ബന്ധങ്ങള് വാക്കുകളില് കൂടി പ്രകടിപ്പിക്കാനുള്ള ബന്ധനങ്ങള് അല്ല എന്നത് ശരിയാണ് ...അമിതമായി ഒരു ബന്ധത്തില് പ്രതീക്ഷ വെച്ചാല് വേദനിക്കേണ്ടി വരും. നമ്മള് സ്നേഹിക്കുക സ്നേഹിക്കുക സ്നേഹിച്ചു കൊണ്ടേ ഇരിക്കുക Comment by V Vijayakumar on August 3, 2012 at 2:33pm എന്റെ സുഹൃത്ത് ഒരു തൊഴിലാളി സംഘടനയുടെ ഭാഗമായി തന്റെ പ്രവര്‍ത്തന ജീവിതം മുഴുവന് തൊഴിലാളികക്ക് വേണ്ടി കുരുട്ടു നീക്കങ്ങള് നടത്തുന്ന തൊഴിലുടമകള്‍ക്ക് നേരെ പൊരുതി. അതി സമര്‍ത്ഥനായ അദ്ദേഹത്തിനു സ്വകാര്യമായി പല ഉന്നത പദവികളും ഉടമകള് കാഴ്ച വെച്ചു. അതിനൊന്നും വഴങ്ങാതെ തന്റെ ലക്ഷ്യത്തിലേക്ക് നീങ്ങി. ചില വിജയങ്ങള് ഉണ്ടായി പക്ഷെ ജോലിയില് നിന്നും വിരമിക്കുംബോളും ലക്ഷ്യ പൂര്‍ത്തി എത്തിയിരുന്നില്ല. അദ്ദേഹത്തിന്‍റെ യാത്രയയപ്പില് പറഞ്ഞത് ഓര്‍ക്കുന്നു : " ഇനിയും പൂര്‍ണ വിജയം നേടാന് സാധിച്ചില്ല എന്നതില് ദുഖമില്ല. ഞാന് ലക്ഷ്യത്തിലെക്കെത്തുവാനുള്ള പരിണാമക്രമം ആവോളം ആസ്വദിച്ചു, അതില് സന്തുഷ്ടനാണ് " Comment by V Vijayakumar on August 3, 2012 at 2:15pm Muraliyettan,\nഅതെ ഒന്ന് മറിച്ചു ചിന്തിച്ചു കൂടെ ? ഒരു ഇടത്തരം കമ്പനിയില് ,സമയത്തിന് ശമ്പളം കിട്ടാതെ, വല്ലപ്പോഴും ശമ്പളത്തിന്റെ ഒരു ഭാഗം മാത്രം കിട്ടിയിരുന്നപ്പോഴും മാസങ്ങളോളം ജോലിയില് ഒരു കുറവും വരുത്താതെ തുടര്‍ന്ന് കൊണ്ടിരുന്ന കുടുംബ ബാധ്യതയുള്ള ഒരു ചെറുപ്പക്കാരന്. കമ്പനി പച്ച പിടിച്ചപ്പോള് അവന്റെ നിലപ്പാട് മനസ്സിലാക്കിയ മേലധികാരികള് അവനെ ഉയര്‍ത്തി. എല്ലാ സ്ഥാനങ്ങളിലും അവന്റെ പ്രവര്‍ത്തന നയം വ്യക്തമായിരുന്നു. ഇന്ന് ചെറു പ്രായത്തില് തന്നെ കമ്പനിയിലെ ഏറ്റവും ഉയര്‍ന്ന പദവിയുടെ ഉടമയാണ്.\nYes, you are correct. Comment by മധു ബാലകൃഷ്ണന് on August 3, 2012 at 1:00pm തീര്‍ശ്ചയായും.\nരാജേട്ടന് എന്നെ അത്രയധികം സ്നേഹിക്കുമ്പോള് എന്നില് നിന്നും അങ്ങോട്ടും കുറച്ചെങ്കിലും സ്നേഹം പ്രതീക്ഷിക്കുമല്ലോ ? സ്നേഹം അതല്ലേ എല്ലാം !\nComment by മധു ബാലകൃഷ്ണന് on August 3, 2012 at 12:35pm രക്ഷാബന്ധനത്തിനു പെണ്‍കുട്ടികള് സഹോദരങ്ങള്‍ക്ക് രാഖി കെട്ടുന്നു, പുരുഷന് സ്ത്രീയെ മംഗല്യസുത്രം കൊണ്ട് ബന്ധിച്ചു തന്‍റെ ബന്ധമുറപ്പിക്കുന്നു, ഇതൊന്നും ആത്മാര്‍ഥ ബന്ധങ്ങളല്ലെന്നു പറയുവാന് കഴിയുമോ ? പിന്നെ // തിരിച്ചൊന്നും പ്രതീക്ഷിക്കാതെ സ്നേഹിക്കുക എന്നൊക്കെ എളുപ്പത്തില് പറയാം // അങ്ങനെ തിരിച്ചൊന്നും പ്രതീക്ഷിക്കാതെ സ്നേഹിക്കുന്ന ഏത്, എത്ര ബന്ധങ്ങളുണ്ടിവിടെ ? ‹ Previous\nK D Skandan commented on Whiteline World's albumജെ പി തകഴി നായകനാകുന്ന വേരുകൾ58 minutes agoമധു ബാലകൃഷ്ണന് commented on Whiteline World's albumജെ പി തകഴി നായകനാകുന്ന വേരുകൾ1 hour agoAnandavalli Chandran commented on Whiteline World's albumജെ പി തകഴി നായകനാകുന്ന വേരുകൾ1 hour agoA.R. Muralidharan commented on Whiteline World's albumജെ പി തകഴി നായകനാകുന്ന വേരുകൾ4 hours agoA.R. Muralidharan liked Whiteline World's photoജെ പി തകഴി നായകനാകുന്ന വേരുകൾ4 hours agoA.R. Muralidharan liked Whiteline World's photoജെ പി തകഴി നായകനാകുന്ന വേരുകൾ4 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി6 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി6 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി6 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി7 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി7 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി7 hours agoMalayalam Foundation commented on Malayalam Foundation's blog post പി. ഭാസ്കരന് സ്മൃതിസന്ധ്യയില് ആഷിക് അബു ജോണ് പോളില് നിന്ന് ഗുരുപ്രസാദപുരസ്കാരംഏറ്റുവാങ്ങി9 hours agoഅഭി വെളിയമ്പ്ര's blog post was featuredകാഴ്ച്ചക്കാരന്18 hours ago 0


Aug 11, 2020, 06:01 am IST\nJul 8, 2020, 08:27 am IST\nതിരുവനന്തപുരം: സ്വര്‍ണ്ണക്കടത്തു കേസില് കൂടുതല് പരിശോധനകള് നടത്താന് തീരുമാനിച്ച് ഇന്റലിജന്‍സ്. കേരളത്തില് പ്രവര്‍ത്തിക്കുന്ന കോണ്‍സുലേറ്റിന്റെ പേരില് ഇതുവരെ എത്തിയ എല്ലാ ബാഗേജുകളെ കുറിച്ചും അന്വേഷിക്കാനാണ് ഇന്റലിജന്‍സ് തീരുമാനം. റവന്യൂ ഇന്‍റ ലിജന്‍സിനൊപ്പം ഇന്റലിജന്‍സ് ബ്യൂറോയും വിവരങ്ങള് തേടും.\n2019 മുതല് നയതന്ത്രചാനലിലൂടെ സ്വര്‍ണ്ണം കടത്തിയിട്ടുണ്ടെന്ന സരിത്തിന്റെ കുറ്റസമ്മതത്തിലാണ് കൂടുതല് അന്വേഷണം നടത്താന് ഇന്റലിജന്‍സ് തീരുമാനിച്ചത്. 100 കോടിയിലധികം രൂപയുടെ സ്വര്‍ണ്ണം കടത്തിയിട്ടുണ്ടെന്നാണ് ലഭിച്ച വിവരം. യുഎഇ കോണ്‍സുലേറ്റിന്റെ പേരില് തിരുവനന്തപുരം വിമാനത്താവളത്തില് ബാഗേജുകള് വന്നിട്ടുണ്ട്. ഇതില് ഒന്നുമാത്രമാണ് ഇതുവരെ പരിശോധിച്ചത്. ഇതിലാണ് 30.25 കിലോ സ്വര്‍ണ്ണം കണ്ടെത്തിയത്.\nയുഎഇ നയന്ത്രകാര്യാലയത്തില് നിന്ന് ഏതൊക്കെ ബാഗേജുകളാണ് എത്തിയത് എന്നാണ് ആദ്യം നിര്‍ണ്ണയിക്കുക. ഔദ്യോദികമായി ഇത് കണ്ടെത്തിയാല് മാത്രമെ, സ്വര്‍ണ്ണം കടത്തിയ ബാഗേജുകള് എത്രയെന്ന് കണ്ടെത്താനാകൂ. സ്വര്‍ണ്ണം മാത്രമാണോ കടത്തിയത് കള്ളപ്പണ ഇടപാടുമുണ്ടോ എന്നാണ് സംശയിക്കുന്നത്. യുഎഇ മലയാളികള് ഉള്‍പ്പെടുന്ന സംഘമാണ് സ്വര്‍ണ്ണക്കടത്തിന്് പിന്നില് പ്രവര്‍ത്തിക്കുന്നതെന്നാണ് സംശയം.\nസംസ്ഥാനത്ത് പ്രവര്‍ത്തിക്കുന്നത് യുഎഇ, മാലിദ്വീപ് കോണ്‍സുലേറ്റുകളാണ്. രണ്ടിടങ്ങിലും ബാഗേജുകള് വരാറുണ്ടെങ്കിലും കുടതല് വരുന്നത് യുഎഇ കോണ്‍സുലേറ്റിലാണ്. സ്വര്‍ണ്ണ കടത്തിന് പുറമെ കളളപ്പണ ഇടപാടുകൂടിയുണ്ടെങ്കില് അത് രാജ്യസുരക്ഷയ്ക്ക് തന്നെ ഭീക്ഷണിയായേക്കാം എന്ന വിലയിരുത്തലിലാണ് അന്വേഷണ സംഘം


ഷഹീൻബാഗ് സമരത്തിനിടെ കുഞ്ഞ് മരിച്ച സംഭവത്തിൽ സുപ്രീം കോടതി കേസെടുത്തു | SC registers suo moto case on4month old child death during shaheen bagh protest against CAA\nShaheen Bagh, First Published 7, Feb 2020, 9:30 PM IST\nധീരതക്കുളള പുരസ്കാരം നേടിയ 12 വയസുകാരി സുപ്രീം കോടതി ചീഫ് ജസ്റ്റിസിനയച്ച കത്തിന്റെ അടിസ്ഥാനത്തിലാണ് കേസെടുത്തത്\nദില്ലി: പൗരത്വ നിയമ ഭേദഗതിക്കെതിരെ ഷഹീൻ ബാഗിൽ തുടരുന്ന പ്രതിഷേധത്തിനിടെ കുഞ്ഞ് മരിച്ച സംഭവത്തിൽ സുപ്രീം കോടതി സ്വമേധയാ കേസെടുത്തു. സമരത്തിൽ പങ്കെടുക്കാനെത്തിയ സ്ത്രീയുടെ നാല് മാസം പ്രായമുള്ള കുഞ്ഞാണ് മരിച്ചത്. ധീരതക്കുളള പുരസ്കാരം നേടിയ 12 വയസുകാരി സുപ്രീം കോടതി ചീഫ് ജസ്റ്റിസിനയച്ച കത്തിന്റെ അടിസ്ഥാനത്തിലാണ് കേസെടുത്തത്.\nകുട്ടികളെ സമരങ്ങളിൽ പങ്കെടുപ്പിക്കുന്നത് തടയണം എന്നാവശ്യപ്പെട്ടാണ് കത്ത്. ഈ കേസ് ഈ മാസം പത്തിന് പരിഗണിക്കുമെന്ന് സുപ്രീം കോടതി അറിയിച്ചിട്ടുണ്ട്. ജനുവരി മാസം 30 നാണ് അമ്മയ്ക്ക് ഒപ്പം സമരത്തിലുണ്ടായിരുന്ന കൈക്കുഞ്ഞ് മരിച്ചത്. അതിശൈത്യം മൂലമുള്ള കഫക്കെട്ടിനെ തുടർന്നായിരുന്നു കുഞ്ഞിന്റെ മരണം.\nഷാഹീൻബാഗിലെ പ്രതിഷേധക്കാരിൽ ഒരാളായിരുന്ന നാസിയ എന്ന യുവതിയുടെ മകൻ മുഹമ്മദ് ജഹാൻ എന്ന കുഞ്ഞാണ് 30 ന് മരിച്ചത്. വീട്ടിൽ കുഞ്ഞിനെ വിശ്വസിച്ചേൽപ്പിച്ചു പോരാൻ പറ്റിയ ആരും തന്നെ ഇല്ലാതിരുന്നതുകൊണ്ടാണ് നാസിയ അവനെയും പന്തലിലേക്ക് കൂട്ടിയത് എന്നായിരുന്നു വിശദീകരണം. ചുരുങ്ങിയ നാളുകൾക്കുള്ളിൽ തന്നെ അവൻ അവിടെ എല്ലാവരുടെയും പൊന്നോമനയായി മാറിക്കഴിഞ്ഞിരുന്നു. അവന്റെ കവിളിൽ ത്രിവർണ പതാക വരച്ചു കൊടുത്തും, കയ്യിൽ കുഞ്ഞു കൊടി പിടിപ്പിച്ചും അവർ അവനെ ആ സമരത്തിന്റെ മുഖമുദ്രയാക്കി കൊണ്ടുനടന്നിരുന്നു.\nഷാഹീൻ ബാഗിൽ രാത്രി ഒരുമണി വരെ സമരപ്പന്തലിൽ ഇരുന്ന് തിരികെവന്ന ശേഷം, അമ്മ നാസിയ വീട്ടിനുള്ളിൽ മൂത്ത കുഞ്ഞുങ്ങൾക്കൊപ്പം ഉറക്കി കിടത്തിയ ജഹാൻ അടുത്ത ദിവസം രാവിലെ ഉണർന്നില്ല. അവന്റെ നെഞ്ചിൽ മിടിപ്പോ, മൂക്കിൽ മൂച്ചോ ഉണ്ടായിരുന്നില്ല. നെഞ്ചിൽ വന്ന കടുത്ത കഫമാണ് അവന്റെ ജീവനെടുത്തത്. സമരപ്പന്തലിൽ വച്ച് കുഞ്ഞിന് അതിശൈത്യത്തെ തുടർന്ന്, ജലദോഷവും പനിയും ചുമയും വന്നു. കഫം നെഞ്ചിലേക്കിറങ്ങിയ കുഞ്ഞ് രോഗം മൂർച്ഛിച്ചാണ് മരിച്ചത്.\nകുഞ്ഞ് മരിച്ച സംഭവത്തിൽ


കളി ഇനി കാര്യവട്ടത്ത്; കേരളത്തിലെ 'കാര്യപ്പെട്ട' കളികള്\nകളി ഇനി കാര്യവട്ടത്ത്; കേരളത്തിലെ ‘കാര്യപ്പെട്ട’ കളികള്\nകേരളം കാത്തിരിക്കുന്ന ക്രിക്കറ്റ് മത്സരം നാളെ കാര്യവട്ടം ഗ്രീന്‍ഫീല്‍ഡ് സ്റ്റേഡിയത്തില് നടക്കും. ആവേശത്തിന് ഒട്ടും കുറവില്ല. ഫുട്‌ബോളായാലും ക്രിക്കറ്റായാലും കേരളത്തിലെ കായിക പ്രേമികള്‍ക്ക് ഒരുപോലെ പ്രിയപ്പെട്ടതാണ്. കളി കേരളത്തിലാകുമ്പോള് അത് പറയുകയും വേണ്ട. ഇന്ത്യ – വെസ്റ്റ് ഇന്‍ഡീസ് ഏകദിന പരമ്പരയിലെ അഞ്ചാം ഏകദിനമാണ് അനന്തപുരിയില് നടക്കാന് പോകുന്നത്. നാളെ ഉച്ചയ്ക്ക് ഒന്നര മുതലാണ് മത്സരം നടക്കുക. ആദ്യമായാണ് ഗ്രീന്‍ഫീല്‍ഡ് സ്റ്റേഡിയത്തില് അന്താരാഷ്ട്ര ഏകദിന മത്സരം നടക്കുന്നത്. ഇതിനു മുന്‍പ് തിരുവനന്തപുരത്തെ കേരള യൂണിവേഴ്‌സിറ്റി സ്റ്റേഡിയത്തിലും കലൂര് ജവഹര്‍ലാല് നെഹ്‌റു അന്താരാഷ്ട്ര സ്റ്റേഡിയത്തിലുമാണ് അന്താരാഷ്ട്ര ഏകദിന മത്സരങ്ങള് നടന്നിട്ടുള്ളത്. ആ ചരിത്രങ്ങളിലൂടെ:\nമലയാള നാട്ടിലെ ആദ്യ ഏകദിന മത്സരം\n34 വര്‍ഷങ്ങള്‍ക്ക് മുന്‍പാണ് കേരളത്തില് ആദ്യ അന്താരാഷ്ട്ര ഏകദിന മത്സരം നടക്കുന്നത്. തിരുവനന്തപുരം യൂണിവേഴ്‌സിറ്റി സ്റ്റേഡിയമാണ് ആതിഥ്യം വഹിച്ചത്. 1984 ഒക്ടോബര് ഒന്നിന് നടന്ന മത്സരത്തില് ഇന്ത്യയുടെ എതിരാളി ഓസ്‌ട്രേലിയയായിരുന്നു. സുനില് ഗവാസ്‌കറായിരുന്നു അന്ന് ഇന്ത്യയുടെ നായകന്. ഓസ്‌ട്രേലിയയുടെ ഇന്ത്യന് പര്യടനത്തിലെ രണ്ടാം ഏകദിനം കൂടിയായിരുന്നു അത്. എന്നാല്, കേരളത്തില് നടന്ന ആദ്യ അന്താരാഷ്ട്ര ഏകദിനം ഫലമില്ലാതെ പൂര്‍ത്തിയായി. ആദ്യം ബാറ്റ് ചെയ്ത ഇന്ത്യ 37 ഓവറില് 175 റണ്‍സിന് ഓള് ഔട്ടായി. 79 പന്തില് 77 റണ്‍സെടുത്ത ദിലീപ് വെങ്‌സര്‍ക്കാര് മാത്രമാണ് ഇന്ത്യന് നിരയില് പിടിച്ചുനിന്നത്. മറുപടി ബാറ്റിങ്ങില് ഓസ്‌ട്രേലിയ 7.4 ഓവറില് ഒരു വിക്കറ്റിന് 29 റണ്‍സെന്ന നിലയില് കളി ഉപേക്ഷിക്കേണ്ടി വരികയായിരുന്നു.\nകേരളത്തിലെ രണ്ടാം ഏകദിനം; വെസ്റ്റ് ഇന്‍ഡീസിന് ചരിത്ര വിജയം\nകേരളത്തിലെ രണ്ടാം ഏകദിനവും യൂണിവേഴ്‌സിറ്റി ഗ്രൗണ്ടില് തന്നെയാണ് നടന്നത്. യൂണിവേഴ്‌സിറ്റി ഗ്രൗണ്ടിലെ രണ്ടാമത്തെയും അവസാനത്തെയും ഏകദിനമായിരുന്നു അത്. 1988 ജനുവരി 25 ന് വെസ്റ്റ് ഇന്‍ഡീസിനെതിരെയായിരുന്നു ഇന്ത്യ കളത്തിലിറങ്ങിയത്. എന്നാല്, ഇന്ത്യന് ആരാധകരെ സാക്ഷി നിര്‍ത്തി വെസ്റ്റ് ഇന്‍ഡീസ് ആ മത്സരത്തില് വിജയം സ്വന്തമാക്കി. ഒമ്പത് വിക്കറ്റിനായിരുന്നു വിന്‍ഡീസിന്റെ ജയം. ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ ഓപ്പണര് കെ ശ്രീകാന്തിന്റെ സെഞ്ച്വറിയുടെയുടെയും (106 പന്തില് 101) മൊഹീന്ദര് അമര്‍നാഥിന്റെ അര്‍ധസെഞ്ച്വറിയുടെയും ബലത്തില് 45 ഓവറില് എട്ടു വിക്കറ്റിന് 239 റണ്‍സെടുത്തു. എന്നാല്, ഗ്രീനിഡ്ജിനൊപ്പം (76 പന്തില് 84) 164 റണ്‍സിന്റെ കൂട്ടുകെട്ടുണ്ടാക്കി സിമ്മണ്‍സ് (129 പന്തില് 104 നോട്ടൗട്ട്) ഇന്ത്യയുടെ പ്രതീക്ഷകള് തകര്‍ത്തു. രണ്ടാം വിക്കറ്റില് സര് റിച്ചീ റിച്ചാര്‍ഡ്‌സണൊപ്പം (55 പന്തില് 37 നോട്ടൗട്ട്) 77 റണ്‍സ് കൂടി ചേര്‍ത്ത് സിമ്മണ്‍സ് 13 പന്ത് ശേഷിക്കേ വിന്‍ഡീസ് ടീമിനെ വിജയതീരത്ത് എത്തിച്ചു.\nമൂന്നാം ഏകദിനം; കേരളത്തില് ഇന്ത്യയുടെ ആദ്യ ജയം\nകേരളത്തില് മൂന്നാം ഏകദിനം നടക്കുന്നത് വര്‍ഷങ്ങള്‍ക്ക് ശേഷമാണ്. കലൂര് ജവഹര്‍ലാല് നെഹ്‌റു സ്റ്റേഡിയത്തിലാണ് ആ മത്സരം നടന്നത്. 1998 ഏപ്രില് ഒന്നിന് ഓസീസിനെതിരെയായിരുന്നു ആ മത്സരം നടന്നത്. അന്ന് ഇന്ത്യ വിജയികളായി. കേരളത്തില് ഇന്ത്യന് ക്രിക്കറ്റ് ടീമിന്റെ ആദ്യജയം കൂടിയായിരുന്നു അത്. ഓസീസിനെതിരായ മത്സരത്തില് അജയ് ജഡേയുടെ സെഞ്ച്വറിയുടെ (109 പന്തില് 105) ബലത്തില് ആദ്യ ഇന്നിങ്‌സില് അഞ്ചു വിക്കറ്റ് നഷ്ടത്തില് 309 റണ്‍സെടുത്ത ഇന്ത്യ ജയിച്ചത് മറ്റൊരാളുടെ മാന്ത്രിക പ്രകടനത്തിലായിരുന്നു. മറ്റാരുടെയുമല്ല, സാക്ഷാല് സച്ചിന് ടെന്‍ണ്ടുല്‍ക്കറുടെ! ബാറ്റിങില് എട്ടു റണ്‍സിന് പുറത്തായ സച്ചില് 32 റണ്‍സിന് അഞ്ചു വിക്കറ്റ് വീഴ്ത്തി ഇന്ത്യക്ക് ജയം സമ്മാനിക്കുകയായിരുന്നു. നായകന് സ്റ്റീവ് വോയെ വീഴ്ത്തി വിക്കറ്റ് വേട്ടയ്ക്ക് തുടക്കം കുറിച്ച സച്ചിന് മൈക്കല് ബെവന്, ഡാരന് ലീമാന്, ടോം മൂഡി, ഡാമിയന് മാര്‍ട്ടിന് എന്നിവരെ മടക്കി ഓസീസ് മധ്യനിരയ്ക്ക് കൂച്ചുവിലങ്ങിട്ടു. ഓസീസ് 45.5 ഓവറില് 268 റണ്‍സിന് ഓള്‍ഔട്ടായ മത്സരത്തില് മാന് ഓഫ് ദ മാച്ചും മറ്റാരുമായിരുന്നില്ല. സച്ചിന്റെ കരിയറിലെ ആദ്യ അഞ്ചു വിക്കറ്റ് നേട്ടവും ഇതായിരുന്നു. സച്ചിന്റെ ബൗളിങ്ങ് കരിയര് ബെസ്റ്റും.\nനാലാം ഏകദിനം; വീണ്ടും ആതിഥേയത്വം വഹിച്ച് കലൂര് സ്‌റ്റേഡിയം\n2000ല് ദക്ഷിണാഫ്രിക്കയ്ക്ക് എതിരെയായിരുന്നു കലൂര് സ്റ്റേഡിയത്തിലെ രണ്ടാം ഏകദിനം. ഓപ്പണര്‍മാരായ ഗാരി കേഴ്സ്റ്റണും (115) ഹെര്‍ഷല് ഗിബ്‌സും (111) ആദ്യ വിക്കറ്റില് 235 റണ്‍സ് എടുത്തപ്പോള് നിശ്ചിത 50 ഓവറില് ആഫ്രിക്കന് ടീമിന്റെ സ്‌കോര് മൂന്നിന് 301. മറ്റൊരു ഇന്ത്യന് ബാറ്റ്‌സ്മാന് ഈ മത്സരത്തില് കരിയറിലെ മികച്ച ബൗളിങ് പ്രകടനം പുറത്തെടുത്തു എന്നതാണ് കൗതുകരമായ മറ്റൊരു കാര്യം. 43 റണ്‍സിന് രണ്ടു വിക്കറ്റ് വീഴ്ത്തിയ രാഹുല് ദ്രാവിഡാണ് കൊച്ചിയില് ബെസ്റ്റ് ബൗളിങ് കണ്ടെത്തിയത്. മത്സരത്തില് ഗിബ്‌സിനെയും ക്ലൂസ്‌നെറിനെയും മടക്കിയ ദ്രാവിഡ് കരിയറില് തന്നെ ആകെ നാലു വിക്കറ്റേ നേടിയിട്ടുള്ളൂ. അതേസമയം, ദക്ഷിണാഫ്രിക്ക ഉയര്‍ത്തിയ കൂറ്റന് സ്‌കോറിനു മുന്നില് പതറാതിരുന്ന ഇന്ത്യ അജയ് ജഡേജ (92), അസ്ഹറുദ്ദീന് (42), റോബിന് സിങ് (42 നോട്ടൗട്ട്) എന്നിവരുടെ മികവില് രണ്ടു പന്ത് ശേഷിക്കേ വിജയം കണ്ടു. കൊച്ചിയിലെ തുടര്‍ച്ചയായ രണ്ടാം മത്സരത്തിലും തിളങ്ങിയ ജഡേജയായിരുന്നു മാന് ഓഫ് ദ മാച്ച്.\nകേരളത്തിലെ അഞ്ചാം ഏകദിനം; ഇന്ത്യയെ ഞെട്ടിച്ച് സിംബാവെ\n2002 മാര്‍ച്ചില് താരതമ്യേന ദുര്‍ബലരായ സിംബാബെവെയ്ക്ക് എതിരായി കൊച്ചിയില് നടന്ന മത്സരത്തില് പക്ഷേ ഇന്ത്യ തോല്‍ക്കുകയായിരുന്നു. ആദ്യം ബാറ്റ് ചെയ്ത ഇന്ത്യയെ ഡഗ്ലസ് ഹോണ്ടോയുടെ നാലു വിക്കറ്റ് നേട്ടം 48.3 ഓവറില് 191 റണ്‍സിയൊതുക്കി. 56 റണ്‍സെടുത്ത മുഹമ്മദ് കൈഫ് മാത്രമാണ് ഇന്ത്യന് നിരയില് പിടിച്ചുനിന്നത്. മറുപടി ബാറ്റിങില് സിംബാബെവെ 44.2 ഓവറില് നാലു വിക്കറ്റ് മാത്രം നഷ്ടപ്പെടുത്തി ലക്ഷ്യം മറികടന്നു.\n2005 ല് ചിരവൈരികളായ പാകിസ്ഥാനെതിരെ ഇന്ത്യന് ടീം കേരളത്തില്\n2005 ഏപ്രിലില് പാക്കിസ്ഥാന് എതിരായി നടന്ന മത്സരത്തില് ഇന്ത്യക്ക് വീരേന്ദര് സെവാഗ് (108) രാഹുല് ദ്രാവിഡ് (104) എന്നിവരുടെ സെഞ്ച്വറികള് 281 റണ്‍സ് സമ്മാനിച്ചു. കൊച്ചിയില് ബാറ്റിങില് ഒരിക്കല്‍ക്കൂടി പരാജയപ്പെട്ട (നാല് റണ്‍സ്) സച്ചിന് പന്തുകൊണ്ട് വീണ്ടും ഇന്ദ്രജാലം കാട്ടി. സച്ചിന് കരിയറിലെ രണ്ടാമത്തെയും അവസാനത്തെയും അഞ്ചു വിക്കറ്റ് നേട്ടം സ്വന്തമാക്കിയപ്പോള് (50 റണ്‍സിന് അഞ്ചു വിക്കറ്റ്) പാക്കിസ്ഥാന് 45.2 ഓവറില് 194 റണ്‍സിന് ഓള് ഔട്ടായി.\nകൊച്ചി ജവഹര്‍ലാല് നെഹ്‌റു സ്റ്റേഡിയത്തില് തുടര്‍ച്ചയായി മത്സരങ്ങള്\n2006-ല് നടന്ന മത്സരത്തില് ഇംഗ്ലണ്ടിനെതിരായ മത്സരം ഒരു ലോ സ്‌കോറിങ് മത്സരമായിരുന്നു. ആദ്യം ബാറ്റ് ചെയ്ത സന്ദര്‍ശകരെ 48.4 ഓവറില് 237ന് പുറത്താക്കിയ ഇന്ത്യ 47.2 ഓവറില് ആറു വിക്കറ്റിന് ലക്ഷ്യം കണ്ടു. രണ്ടു വിക്കറ്റ് വീഴ്ത്തുകയും 48 റണ്‍സെടുക്കുകയും ചെയ്ത യുവരാജ് സിങായിരുന്നു മാന് ഓഫ് ദ മാച്ച്. കെവിന് പീറ്റേഴ്‌സണും (77) രാഹുല് ദ്രാവിഡും (65) മാത്രമാണ് മത്സരത്തില് അര്‍ധ സെഞ്ച്വറിയെങ്കിലും കടന്നത്.\nകൊച്ചിയില് പിന്നീട് നടന്ന രണ്ടു മത്സരങ്ങളും ഓസീസിന് എതിരെയായിരുന്നു. 2007 ഒക്ടോബര് രണ്ടിന് നടന്ന മത്സരത്തില് ഓസ്‌ട്രേലിയ 84 റണ്‍സിനാണ് ജയിച്ചത്. ആദ്യ ഇന്നിങ്‌സില് ആറു വിക്കറ്റിന് 306 റണ്‍സെടുത്ത ഓസീസ് ഇന്ത്യയെ 47.3 ഓവറില് 222ന് ചുരുട്ടിക്കെട്ടി. ഓസീസിനായി ആന്‍ഡ്രൂ സൈമണ്ട്‌സ് (87), ബ്രാഡ് ഹാഡിന് (87), മാത്യു ഹെയ്ഡന് (75) എന്നിവര് അര്‍ധസെഞ്ച്വറി നേടിയപ്പോള് ഇന്ത്യന് നിരയില് തിളിങ്ങിയത് 58 റണ്‍സെടുത്ത എംഎസ് ധോണി മാത്രം. 2010 ഒക്ടോബര് 17ന് വീണ്ടും ഓസീസുമായി മത്സരമുണ്ടായിരുന്നെങ്കിലും മഴ മൂലം ഒരു പന്തു പോലുമെറിയാതെ കളി ഉപേക്ഷിക്കുകയായിരുന്നു.\n2013 ജനുവരിയില് ഇംഗ്ലണ്ടിനെതിരെ കലൂര് സ്റ്റേഡിയത്തില് നടന്ന മത്സരത്തില് ഇന്ത്യ വീണ്ടും വിജയവഴിയില് തിരികെയെത്തി. ധോണി (72), സുരേഷ് റെയ്‌ന (55), രവീന്ദ്ര ജഡേജ (61 നോട്ടൗട്ട്) എന്നിവരുടെ മികവില് ടീം 50 ഓവറില് ആറു വിക്കറ്റിന് 285 റണ്‍സെടുത്തപ്പോള് ഇംഗ്ലണ്ട് 36 ഓവറില് 158ന് ഓള് ഔട്ടായി. അര്‍ധസെഞ്ച്വറിക്ക് പുറമേ ഏഴോവറില് 12 റണ്‍സ് മാത്രം വഴങ്ങി രണ്ടു വിക്കറ്റുകള് വീഴ്ത്തുകയും ചെയ്ത രവീന്ദ്ര ജഡേജയായിരുന്നു കളിയിലെ കേമന്.\n2015 നവംബര് 25ന് നടന്ന മത്സരത്തില് ഇന്ത്യ വിന്‍ഡീസിനെ ആറു വിക്കറ്റിന് തോല്‍പിച്ചു. 48.5 ഓവറില് 211ന് ഓള് ഔട്ടായി വിന്‍ഡീസിനെ 86 റണ്‍സെടുത്ത വിരാട് കോഹ്ലിയുടെയും 72 റണ്‍സെടുത്ത രോഹിത് ശര്‍മയുടെയും മികവില് ഇന്ത്യ 88 പന്തും നാലു വിക്കറ്റും ശേഷിക്കേ മറികടന്നു. കോഹ്ലിയായിരുന്നു മാന് ഓഫ് ദ മാച്ച്. എന്നാല്, 2014 ഒക്ടോബര് എട്ടിന് നടന്ന അവസാന ഏകദിനത്തില് വെസ്റ്റിന്‍ഡീസ് ടീം തിരിച്ചടിച്ചു. മര്‍ലോണ് സാമുവല്‍സിന്റെ അപരാജിത സെഞ്ച്വറിയുടെയും (126 നോട്ടൗട്ട്) ദിനേശ് രാംദിന്റെ അര്‍ധസെഞ്ച്വറിയുടെയും (61) പലത്തില് ആറു വിക്കറ്റിന് 321 റണ്‍സെടുത്ത വിന്‍ഡീസ് ഇന്ത്യയെ 41 ഓവറില് വെറും 197 റണ്‍സിന് പുറത്താക്കി. ശിഖര് ധവാന്റെ അര്‍ധസെഞ്ച്വറിയും (68) രവീന്ദ്ര ജഡേജയുടെ (33 നോട്ടൗട്ട്) പോരാട്ടവീര്യവും മാത്രമാണ് ഇന്ത്യന് ഇന്നിങ്‌സില് എടുത്തുപറയാനുള്ളത്. സാമുവല്‍സ് കളിയിലെ കേമനായി.\nഗ്രീന്‍ഫീല്‍ഡ് സ്റ്റേഡിയത്തില് ക്രിക്കറ്റ് പൂരം\nകാര്യവട്ടം ഗ്രീന്‍ഫീല്‍ഡ് സ്റ്റേഡിയത്തില് അന്താരാഷ്ട്ര ട്വന്റി 20 മത്സരമാണ് ആദ്യം നടന്നത്. കഴിഞ്ഞ നവംബര് ഏഴിന് ഗ്രീന്‍ഫീല്‍ഡ് സ്റ്റേഡിയത്തില് നടന്ന ഇന്ത്യ-ന്യൂസിലന്‍ഡ് ട്വന്റി-20യാണ് അത്. മഴമൂലം എട്ടോവറാക്കി ചുരുക്കിയ മത്സരത്തില് ഇന്ത്യക്കായിരുന്നു ജയം. എട്ടോവറില് ഇന്ത്യ അഞ്ചു വിക്കറ്റിന് 67 റണ്‍സെടുത്തപ്പോള് ന്യൂസിലാന്‍ഡ് ഇന്നിങ്‌സ് ആറു വിക്കറ്റിന് 61ല് ഒതുങ്ങി. രണ്ടോവറില് വെറും ഒമ്പത് റണ്‍സ് മാത്രം വിട്ടുകൊടുത്ത് രണ്ടു വിക്കറ്റ് വീഴ്ത്തിയ ജസ്പ്രീത് ബുംറയായിരുന്നു ഇരുടീമുകളും തമ്മിലുള്ള പ്രധാന വ്യത്യാസം.\nട്വന്റി-20 മത്സരത്തിന് ഒരു വര്‍ഷത്തിനിപ്പുറം ആദ്യ ഏകദിനത്തിന് ഒരുങ്ങുകയാണ് ഗ്രീന്‍ഫീല്‍ഡ് സ്റ്റേഡിയം.\nRead more on: indian cricket team | karyavattom greenfield stadium\nഇംഗ്ലണ്ടിനെതിരായ ഏകദിന ടീം നാളെ പ്രഖ്യാപിക്കും; പുതുമുഖങ്ങൾ ഉണ്ടാവില്ലെന്ന് റിപ്പോർട്ട്\nഇന്ത്യ-ദക്ഷിണാഫ്രിക്ക വനിതാ ക്രിക്കറ്റ് പരമ്പര; മത്സരം ഗ്രീൻഫീൽഡിൽ നടത്താനാവില്ലെന്ന് കെസിഎ അറിയിച്ചു\nഇന്ത്യ-ദക്ഷിണാഫ്രിക്ക വനിതാ ക്രിക്കറ്റ് പരമ്പര; ഗ്രീൻഫീൽഡ് വിട്ടുനൽകാനാവില്ലെന്ന് അധികൃതർ


principal – Malayalam today news\nHome»Posts tagged with»principal\nവിദ്യാര്‍ത്ഥികളെ അശ്ലീല വീഡിയോ കാണാന് പ്രേരിപ്പിച്ചു; അധ്യാപകനും പ്രിന്‍സിപ്പളും അറസ്റ്റില്\nBy Mtoday on July 10, 2018 Children, India, Latest News\nദര്‍ഭംഗ(ബീഹാര്): വിദ്യാര്‍ത്ഥികളെ അശ്ലീല വീഡിയോ കാണാന് പ്രേരിപ്പിച്ച സംഭവത്തില് അധ്യാപകനും പിന്‍സിപ്പളും അറസ്റ്റില്. ബീഹാറിലെ ദര്‍ഭംഗയിലാണ് സംഭവം. അധ്യാപകന് വിദ്യാര്‍ത്ഥിനികളെ ലൈംഗികചൂഷണത്തിന് ഇരയാക്കിയതായാണ് വിവരം. പെണ്‍കുട്ടികള് സംഭവം വീട്ടില് പറഞ്ഞതോടെയാണ് വ്യവരം പുറത്തറിഞ്ഞത്. തുടര്‍ന്ന് മാതാപിതാക്കള് പോലീസില് പരാതി നല്‍കി. പോലീസ് നടത്തിയ അന്വേഷണത്തില് വിദ്യാര്‍ത്ഥിനികള് ചൂഷണത്തിന് ഇരയായ വ്യവരം അറിഞ്ഞിട്ടും പ്രിന്‍സിപ്പല് അധ്യാപകനെതിരെ നടപടിയെടുക്കാതിരിക്കുകയായിരുന്നു. തുടര്‍ന്നാണ് പോലീസ് ഇരുവരെയും അറസ്റ്റ് ചെയ്തത്.\nBy Mtoday on February 20, 2018 announcement, Education, Kerala, Latest News\nകൊല്ലം: ട്രിനിറ്റി ലൈസിയം സ്‌കൂളിന്റെ പ്രിന്‍സിപ്പാള് ജോണിനെ മാറ്റി പുതിയ പ്രിന്‍സിപ്പാളിനെ നിയോഗിച്ചു. വൈദികനായ സില്‍വി ആന്റണിയാണ് പുതിയ പ്രിന്‍സിപ്പാള്. നിലവില് ഇന്‍ഫന്റ് ജീസസ് സ്‌കൂള് പ്രിന്‍സിപ്പാളാണ് ഫാദര് സില്‍വി. ട്രിനിറ്റിലൈസിയത്തിന്റെ അധിക ചുമതലയാണ് കോര്‍പ്പറേറ്റ് മാനേജര് നല്‍കിയത്. കഴിഞ്ഞദിവസമാണ് കൊല്ലം രൂപതുടെ വിദ്ധ്യാഭ്യാസ സ്ഥാപനങളുടെ കോര്‍പ്പറേറ്റ് മാനേജര് ട്രിനിറ്റി ലൈസിയം സ്‌കൂളിന്റെ പ്രിന്‍സിപാള് ജോണിനെ മാറ്റി കൊല്ലം തങ്കശ്ശേരി ഇഫന്റ് ജീസസ് സ്‌കൂള് പ്രിന്‍സിപാളായ ഫാദര് സില്‍വി ആന്റണിക്ക് അധിക ചുമതല നല്‍കിയത്. ഗൗരിനേഘയുടെ മരണത്തിന് […]\nവസ്ത്രം മാറുമ്പോള് കതക് അടയ്ക്കരുതെന്ന നിയമം; നേഴ്‌സിംങ് കോളേജിലെ സമരം ഒത്തുതീര്‍ന്നു\nBy Mtoday on March 10, 2017 Kerala, Latest News\nകൊല്ലം: ഉപാസന നേഴ്സിംഗ് കോളേജിലെ വിദ്യാര്‍ത്ഥി സമരം ഒത്തുതീര്‍ന്നു. പെണ്‍കുട്ടികള് വസ്ത്രം മാറുമ്പോള് ഹോസ്റ്റല് മുറിയുടെ കതക് അടയ്ക്കരുതെന്ന നിരവധി വിചിത്ര നിയമങ്ങള്‍ക്കെതിരെയായിരുന്നു സമരം. വിചിത്ര നിയമങ്ങള് നടപ്പിലാക്കുകയും അനാവശ്യ ഫൈനുകള് ഈടാക്കുകയും ചെയ്യുന്ന പ്രിന്‍സിപ്പാള് ജെസിക്കുട്ടി രാജിവയ്ക്കണമെന്ന് ആവശ്യപ്പെട്ടായിരുന്നു സമരം. പ്രിന്‍സിപ്പാള് ജെസിക്കുട്ടിയെ സസ്പെന്‍ഡ് ചെയ്യണമെന്നത് അടക്കമുള്ള വിദ്യാര്‍ത്ഥികളുടെ ആവശ്യങ്ങള് അംഗീകരിച്ചതോടെയാണ് സമരം അവസാനിപ്പിച്ചത്. വ്യാഴാഴ്ച നടന്ന ഒത്തുതീര്‍പ്പ് ചര്‍ച്ചയിലാണ് പ്രശ്നങ്ങള് പരിഹരിച്ചത്. വ്യാഴാഴ്ച ഉച്ചയ്ക്ക് രണ്ട് മണിയോടെ സിറ്റി പോലീസ് കമ്മീഷണര് ജവഹര് ജനാര്‍ദ്ദിന്റെ […]


Fashion | Feminworld\nകണ്ണഞ്ചിപ്പിക്കുന്ന നിറങ്ങളില് പല വലിപ്പത്തിലും രൂപത്തിലുമുള്ള ബനാറസ് മാലകളാണ് ഇപ്പോള് സുന്ദരിമാരുടെ ആഭരണപ്പെട്ടികള് അടക്കിവാഴുന്നത്. സാരിക്കൊപ്പം സ്വര്‍ണമാല ഉപയോഗിക്കുന്നത് ഇപ്പോള് ഔട്ട് ഓഫ് ഫാഷനായി മാറിയിരിക്കുകയാണ്. സാരിയുടെ നിറത്തിനും രൂപത്തിനും അനുയോജ്യമായ മുത്തുകളും കല്ലുകളും കോര്‍ത്ത ബനാറസ് മാലകള്‍ക്കാണ് ഏറെ ഡിമാന്‍ഡ്. ഇവ സ്ത്രീകളുടെ സിഗ്‌നേച്ചര് മാലകളായി മാറിക്കഴിഞ്ഞു. നിറമോ വെട്ടിത്തിളക്കമോ പോകാത്ത ഈ സ്റ്റോണ് ... Read More »\nവിവാഹനാളില് അണിയുവാന് വ്യത്യസ്തമായൊരു പട്ടുസാരി എന്നത് ഓരോ വധുവിന്റെയും സ്വപ്നമാണ്. ആ സ്വപ്നങ്ങള്‍ക്ക് സ്വര്‍ണ നിറംപകരുന്നവയാണ് ഗോള്‍ഡന് ഉപ്പഡ സാരികള്. സീമാന്ധ്രയിലെ ഈസ്റ്റ് ഗോദാവരി ജില്ലയിലെ തീരദേശഗ്രാമമായ ഉപ്പഡയിലെ പരമ്പരാഗത നെയ്ത്തുകാരുടെ കരവിരുതിലാണ് ‘ഉപ്പഡ’സാരികള് ജന്മമെടുക്കുന്നത്. പട്ടിലും കോട്ടണിലും ‘ഉപ്പഡ’സാരികള് നെയ്‌തെടുക്കുന്നുണ്ട്. തനതായ ഡിസൈനുകളില് നെയ്‌തെടുക്കുന്ന സാരികളാണ് ‘ഉപ്പഡ സാരികള്’ എന്ന പേരില് അറിയപ്പെടുന്നത്. ‘നീലാംബരി’ ... Read More »\nധരിക്കാന് ഏറേ കംഫര്‍ട്ടബിളായ വേഷമാണ് ഷര്‍ട്ട്. പുരുഷന്മാരുടെ വേഷം എന്ന ഗാംഭീര്യം ഒക്കെ മാറ്റി സ്ത്രീകള്‍ക്ക് ഇണങ്ങുന്ന ശാലീനതയോടെ പെണ്‍ഷര്‍ട്ടുകള് വിപണി പിടിച്ചടക്കിക്കഴിഞ്ഞു. പ്രൊഫഷണലുകളും പെണ്‍കുട്ടികളുമാണ് പെണ്‍ഷര്‍ട്ടുകളുടെ ആരാധകര്. സ്‌റ്റൈലിഷ് ആന്‍ഡ് ട്രെന്‍ഡി, അതാണ് ഷര്‍ട്ടിന്റെ ഏറ്റവും വലിയ പ്രത്യേകത. കാഷ്വലായും ഫോര്‍മലായും ഷര്‍ട്ട് ഉപയോഗിക്കാം എന്നത് ഇതിന്റെ പ്രിയമേറ്റുന്നു. ഹാഫ് സ്ലീവ്, ഫുള് സ്ലീവ്, ... Read More »\nബ്ലൌസ് നന്നായാല് ടെന്‍ഷന് വേണ്ട\nസാരിയില് മാത്രമല്ല ബ്ലൗസിലും വ്യത്യസ്തതകള് പരീക്ഷിക്കുന്നതാണ് ഇപ്പോള് ഫാഷന് ലോകത്തെ ട്രെന്‍ഡ്. ബ്ലൗസിന് പിന്നില് അഴികളിടുന്നതും കൈനീളം വയ്ക്കുന്നതുമൊക്കയായിരുന്നു ഇടക്കാല ഫാഷനെങ്കില് ഇപ്പോള് അതൊക്കെ മാറി അടിമുടി മാറ്റത്തോടെയാണ് ബ്ലൌസുകള് എത്തുന്നത്. സാരിയേക്കാള് ഇന്ന് ഏറെ ശ്രദ്ധിക്കപ്പെടുന്നത് ബ്ലൗസുകളാണ്. സാരിക്ക് അല്‍പ്പം പകിട്ടു കുറഞ്ഞാലും ബ്ലൗസിന്റെ ഡിസൈന്‍കൊണ്ട് അതുപരിഹരിക്കാമെന്നതാണ് ഇന്നത്തെ ഫാഷന് സമവാക്യം. ഹെവി എംബ്രോയ്ഡറിയും ... Read More »\nകൌമാരക്കാര്‍ക്കിടയില് വളരെപ്പെട്ടെന്നു പോപ്പുലറായ ഒരു പേരാണ് അനാര്‍ക്കലി. മുഗള് ചക്രവര്‍ത്തിയായിരുന്ന അക്ബറിന്റെ രാജധാനിയെ അലങ്കരിച്ചിരുന്ന സുന്ദരിയായ നര്‍ത്തകിയായിരുന്നു അനാര്‍ക്കലി. സുന്ദരിയായ അനാര്‍ക്കലി മുഗള് രാജവംശത്തിന്റെ മനസ്സു കവര്‍ന്നതുപോലെ അനാര്‍ക്കലി ചുരിദാര് കുര്‍ത്തകള് കുമാരിമാരുടെ മനസ്സും കീഴടക്കിയിരിക്കുകയാണ്. അണിയുമ്പോഴുള്ള അഴക് തന്നെയാണ് ഈ പ്രിയത്തിനു കാരണം. പാര്‍ട്ടികളിലും മറ്റും ഏവരുടേയും ശ്രദ്ധ പിടിച്ചെടുക്കാന് കഴിയുമെന്നതാണ് ഈ വേഷത്തിന്റെ ... Read More »\nവിരുദ്ധ ധ്രുവങ്ങള് തമ്മില് ചേരുന്നത് മാഗ്നറ്റിന്റെ കാര്യത്തില് മാത്രമല്ല; നിറങ്ങളുടെ കാര്യത്തിലും പരസ്പരവിരുദ്ധമായി നമുക്കു തോന്നുന്ന നിറങ്ങളെ കലാപരമായി ഇണക്കിച്ചേര്‍ക്കാന് സാധിക്കും. ഫാഷന് രംഗത്ത് ഇപ്പോള് തരംഗമായിക്കൊണ്ടിരിക്കുകയാണ് ‘ആര്‍ട്ട് ഓഫ് പെയറിംഗ്’എന്നറിയപ്പെടുന്ന കളര് ബ്ലോക്കിംഗ്. ജെന്നിഫര് ലോപ്പസ് മുതല് കരീന കപൂര്‍വരെ സുന്ദരികളെല്ലാം ഇപ്പോള് കളര് ബ്ലോക്കിംഗിന്റെ ആരാധകരാണ്. ഇടിവെട്ടു കളറുകള് മിക്സ് ചെയ്ത് തിളങ്ങാന് ... Read More »


ലോകത്തെ ഞെട്ടിച്ച് ഒരു ശാസ്ത്രാധ്യാപിക... മൂന്ന് വയസ്സുകാരിയെ ബലി നല്‍കാന് ശ്രമം, നഗ്നപൂജ | Science Teacher's family tried to sacrifice3year old girl, police foiled - Malayalam Oneindia\n9 min ago മൂന്ന് ന്യൂനമര്‍ദ്ദങ്ങള് വരുന്നു; അതിശക്തമായ മഴ പെയ്യും... തുലാമഴ ഡിസംബറിലേക്ക് നീണ്ടേക്കും\n38 min ago പോളിംഗ് തുടരാന് ശ്രമിക്കുകയാണെന്ന് ടിക്കാറാം മീണ, പോളിങ് മാറ്റിവെച്ചാലും സഹകരിക്കുമെന്ന് യുഡിഎഫ്\n47 min ago വിവാദ 'അനുഗ്രഹ'ത്തില് വിശദീകരണവുമായി ബിജെപി സ്ഥാര്‍ത്ഥി; വിശ്വാസി വോട്ട് ബിജെപിക്കെന്ന്\nPublished: July 8 2019, 17:47 [IST]\nഗുവാഹത്തി: ശാസ്ത്രം പഠിപ്പിക്കുന്നവര് തന്നെ അന്ധവിശ്വാസങ്ങളുടേയും ദുർമന്ത്രവാദത്തിന്റേയും പിറകേ പോയാല് എങ്ങനെയിരിക്കും? അതുണ്ടാക്കുന്ന പ്രത്യാഘാതം വളരെ വലുതായിരിക്കും എന്ന് പ്രത്യേകം പറയേണ്ടതില്ലല്ലോ. എന്നാല് അതിലും ഭീകരമായ ഒരു കാര്യം ആണ് ഇപ്പോള് അസമിലെ ഗുവാഹത്തില് സംഭവിച്ചിരിക്കുന്നത്.\nമൂന്ന് വയസ്സുള്ള പെണ്‍കുട്ടിയെ ബലി നല്‍കാന് ആയിരുന്നു സ്‌കൂളിലെ സയന്‍സ് അധ്യാപികയും കുടുംബവും ശ്രമിച്ചത്. വിവരം അറിഞ്ഞെത്തിയ പോലീസിന് ഇവരെ തടയാന് ഏറെ ശ്രമപ്പെടേണ്ടി വന്നു. അതിനിടെ ഉണ്ടായ വെടിവപ്പില് അധ്യാപികയുടെ മകന് കൊല്ലപ്പെടുകയും ചെയ്തു.\nഅധ്യാപികയുടെ സ്വന്തം സഹോദരന്റെ മൂന്ന് വയസ്സുള്ള പെണ്‍കുഞ്ഞിനെ ആയിരുന്നു ബലി കൊടുക്കാന് ശ്രമിച്ചത്. നാട്ടുകാരുടേയും പോലീസിന്റേയും ഇടപെടല് കൊണ്ട് മാത്രമാണ് കുട്ടിയുടെ ജീവന് രക്ഷിക്കാന് ആയത്.\nഅസമിലെ ഉദല്‍പുരി ജില്ലയില് ആയിരുന്നു സംഭവം നടന്നത്. കുടുംബാംഗങ്ങള് എല്ലാം പങ്കെടുക്കുന്ന പൂജയായിരുന്നു. എന്നാല് അസ്വാഭാവികത തോന്നിയ നാട്ടുകാര് ഇടപെട്ടതോടെ ആയിരുന്നു കാര്യങ്ങള് മാറിമറിഞ്ഞത്.\nവീട്ടിലെ സ്ത്രീകള് അടക്കം എല്ലാവരും നഗ്നരായിട്ടായിരുന്നു പൂജയില് പങ്കെടുത്തിരുന്നത്. ഇത് നാട്ടുകാരുടെ ശ്രദ്ധയില് പെട്ടു. അവര് ഇടപെടുകയും ചെയ്തു. ഇതോടെ അക്രമാസക്തരായി വീട്ടുകാര് പ്രതികരിക്കുകയായിരുന്നു. അപ്പോഴേക്കും നാട്ടുകാര് അറിയിച്ചതനുസരിച്ച് പോലീസും സ്ഥലത്തെത്തി.\nമൂന്ന് വയസ്സുകാരിയായ പെണ്‍കുട്ടിയെ വലിയ വാള് കൊണ്ട് കഴുത്തറുത്ത് കൊല്ലാനായിരുന്നു മന്ത്രവാദി ശ്രമിച്ചത്. നാട്ടുകാര് ബഹളം വയ്ക്കുകയും ബലി നല്‍കുന്നത് തടസ്സപ്പെടുത്തുകയും ചെയ്തു. ഇതോടെ വീട്ടുകാര് നാട്ടുകാരെ ആക്രമിക്കാനും തുടങ്ങി.\nആക്രമണം, വെടിവപ്പ്, മരണം\nനാട്ടുകാര്‍ക്ക് നേരെ വീട്ടുകാര് വാളും മഴുവും കല്ലുകളും എല്ലാം ഉപയോഗിച്ച് ആക്രമണം നടത്തുകയായിരുന്നു. അതിനിടെ വീട്ടിലെ സാധനങ്ങള് എല്ലാം തീയിട്ട് ഭീകരാന്തരീക്ഷവും സൃഷ്ടിച്ചു. പോലീസ് എത്തി നടത്തിയ വെടിവപ്പില് ആണ് അധ്യാപികയുടെ മകന് കൊല്ലപ്പെട്ടത്.\nblack magic guwahati assam teacher girl sacrifice police ദുര്‍മന്ത്രവാദം ഗുവാഹത്തി അസ്സം അധ്യാപിക പെണ്‍കുട്ടി ബലി പോലീസ്\nScience Teacher's family tried to sacrifice3year old girl, police foiled


മക്കള് എവിടെയെന്നറിയാന് യുഎഇയില് പുതിയ സ്മാര്‍ട്ട് ഫോണ് ആപ്ലിക്കേഷന് - India News 24\nമക്കള് എവിടെയെന്നറിയാന് യുഎഇയില് പുതിയ സ്മാര്‍ട്ട് ഫോണ് ആപ്ലിക്കേഷന്\nPosted on March 31, 2014 by India News\nഅബുദാബി: മക്കള് എവിടെയാണ് ഉള്ളതെന്ന് അറിയാന് മാതാപിതാക്കളെ സഹായിക്കുന്ന പുതിയ സ്മാര്‍ട്ട് ഫോണ് ആപ്ലിക്കേഷന് യുഎഇയില് നിലവില് വന്നു. യുഎഇ ആഭ്യന്തരമന്ത്രാലയമാണ് ഇത് നടപ്പാക്കിയത്.\nഹിമായത്തി [hemayati] എന്നാണ് ആപ്ലിക്കേഷന്‍റെ പേര്. സ്വയരക്ഷ എന്നാണ് ഈ അറബിക് വാക്കിന്‍റെ അര്‍ത്ഥം. രക്ഷിതാക്കള്‍ക്ക് മാത്രമേ ഈ ആപ്ലിക്കേഷന് ഡൌണ്‍ലോഡ് ചെയ്യാന് പറ്റൂ. നാഷണല് ഐഡി കാര്‍ഡ് നമ്പര് ഉപയോഗിച്ചാണ് സൈന് അപ് ചെയ്യുക. അതുകൊണ്ട് തന്നെ ഈ സംവിധാനം ദുരുപയോഗം ചെയ്യാന് പറ്റില്ല. രക്ഷിതാവിന്‍റെ അപേക്ഷ അംഗീകരിക്കപ്പെട്ടാല് കുട്ടികളുടെ സ്മാര്‍ട്ട്‌ഫോണില് ഈ ആപ്ലിക്കേഷന് ഡൌണ്‍ലോഡ്ചെയ്യണം. തങ്ങള് എവിടെയാണ് ഉള്ളതെന്ന വിവരം വേണമെങ്കില് രക്ഷിതാക്കള്‍ക്ക് മറച്ചുവെക്കാം. ഓരോ ആള്‍ക്കും വ്യത്യസ്ത പാസ് വേര്‍ഡ് ഉണ്ടാകും. ഓരോ ഫാമിലിയെയും ഓരോ യൂണിറ്റ് ആയാണ് ആപ്ലിക്കേഷന് പരിഗണിക്കുക. അതുകൊണ്ടുതന്നെ ഒരു യൂണിറ്റിലെ വിവരങ്ങള് അവര്‍ക്കല്ലാതെ മറ്റുള്ളവര്‍ക്ക് അറിയാന് കഴിയില്ല. അപ്പിള് സ്റ്റോറിലും ഗൂഗിള് പ്ലേ സ്റ്റോറിലും ഈ ആപ്ലിക്കേഷന് ലഭ്യമാണ്. അടിയന്തര സഹായ അറിയിപ്പും ആപ്ലിക്കേഷനില് ഉള്‍പ്പെടുത്തിയിട്ടുണ്ട്.\nലോകത്തിലെ ഏറ്റവും സുരക്ഷിതമായ രാജ്യമായി യുഎ ഇയെ മാറ്റാനുള്ള ശ്രമങ്ങളുടെ ഭാഗമാണ് പുതിയ സംവിധാനമെന്ന് ആഭ്യന്തരമന്ത്രാലയത്തിന്‍റെ സെക്രട്ടറി ജനറല് മേജര് ജനറല് നാസര് ലെഖ്റെബാനി അല് നുവൈമി പറഞ്ഞു,\nസര്‍ക്കാരിന്‍റെ ഈ നീക്കത്തിന് വലിയ സ്വീകാര്യതയാണ് ലഭിച്ചിരിക്കുന്നത്. കൂട്ടുകാര്‍ക്കൊപ്പം കറങ്ങാന് പോകുന്ന തന്‍റെ മകന് എവിടെയാണ് ഉള്ളതെന്ന് അറിയാന് കഴിയുക ഏറെ ആശ്വാസകരമാണെന്ന് ഈജിപ്റ്റുകാരിയായ ഒരു അമ്മ പ്രതികരിച്ചു. മകന് വരുന്ന സ്കൂള് ബസ് വൈകിയാലും ഇനി എനിക്ക് അറിയാന് കഴിയും. ഏറെ സഹായകരമാണ് ഈ സംവിധാനം-അവര് പറഞ്ഞു.\nവിദേശികള്‍ക്ക് കേസുകളുണ്ടോയെന്നു ഓണ്‍ലൈനായി അറിയാവുന്ന സംവിധാനം ദുബായില് ഒരുങ്ങി\nഏറ്റവും സുരക്ഷിതനഗരമായി അബുദാബിയെ വീണ്ടും തെരഞ്ഞെടുത്തു\nസി ബി സ് ഇ പരീക്ഷാ പേപ്പർ ചോർച്ച പ്രവാസികളുടെ യാത്രയെയും ബാധിച്ചു


മാനസികരോഗചികിത്സ സര്‍ക്കാര് പിന്തുണ കുറവ് - FUTURE KERALA - Future Kerala\nമാനസികരോഗത്തിന് പകുതിമുക്കാല് പേരും സ്വന്തം നിലയിലാണ് ചികിത്സ തേടുന്നത്\nമാനസികരോഗികളുടെ പരിപാലനത്തില് സര്‍ക്കാരുകള് അലംഭാവം കാണിക്കുന്നതായി റിപ്പോര്‍ട്ട്. മറ്റു രോഗികള്‍ക്ക് നല്‍കുന്ന ശ്രദ്ധയും പരിചരണവും ഇവര്‍ക്ക് ലഭിക്കാറില്ല. ഇത് വേണ്ട ഗൗരവത്തില് സര്‍ക്കാരുകള് എടുക്കാറില്ലെന്നാണ് യാഥാര്‍ത്ഥ്യം. മാനസികരോഗചികിത്സ തേടുന്ന ബഹുഭൂരിപക്ഷം ചെറുപ്പക്കാര്‍ക്കും സ്വന്തം ചെലവില് അതു സ്വീകരിക്കേണ്ടിവരുമെന്ന് ഒരു പഠനംചൂണ്ടിക്കാട്ടി. എട്ടില് ഒരാള് മാനസികരോഗചികിത്സ സ്വന്തം നിലയില് കൈകാര്യം ചെയ്തതായി ചൈല്‍ഡ് ആന്‍ഡ് അഡോളസെന്റ് മെന്റല് ഹെല്‍ത്ത് ചാരിറ്റി യംഗ് മൈന്‍ഡ്‌സ് എന്ന സന്നദ്ധ സംഘടന നടത്തിയ ഗവേഷണങ്ങളില് മനസിലാക്കാനായി. മാനസികാരോഗ്യ പ്രശ്‌നങ്ങള് തുടക്കം മുതല് ചികിത്സിക്കുന്നതില് പറ്റുന്ന വലിയ വിടവുകള് പഠനം ഉയര്‍ത്തിക്കാട്ടി.\nബ്രിട്ടണില് 7,000 ത്തിലധികം ആളുകളില് സര്‍വേ നടത്തിയാണ് സംഘടന നിര്‍ണായക നിഗമനങ്ങളില് എത്തിച്ചേര്‍ന്നത്. ഇവരെല്ലാം 25 വയസ്സിന് താഴെയുള്ളവരും മുമ്പ് മാനസികരോഗ ചികിത്സ തേടാന് ശ്രമിച്ചവരുമായിരുന്നു. ഇവരുടെ മാനസികാവസ്ഥയിലേക്കു നയിച്ച ഘടകങ്ങള്, ചികിത്സക്ക് സമീപിക്കാന് സാധ്യതയുള്ളവര്, രാജ്യത്ത് മാനസികരോഗത്തിന് എത്രത്തോളം പിന്തുണ ലഭിക്കുമെന്ന് വിശ്വസിക്കുന്നു, സ്വയം മനസ്വാസ്ഥ്യം പരിപാലിക്കുന്നതില് എങ്ങനെ ആത്മവിശ്വാസം തോന്നുന്നു തുടങ്ങിയ ചോദ്യങ്ങള് ചോദിച്ചു. മൂന്നില് രണ്ട് ഭാഗവും തങ്ങള്‍ക്ക് ആദ്യഘട്ടത്തില് മാനസികരോഗത്തിന് ചികിത്സ കണ്ടെത്താനായില്ലെന്ന് അഭിപ്രായപ്പെട്ടു. സര്‍വേയില് പങ്കെടുത്ത 78 ശതമാനം പേരും തങ്ങള്‍ക്ക് സഹായം കണ്ടെത്താനാകാത്തതിനാല് നേരിട്ട് കണ്ടെത്തേണ്ടി വന്നുവെന്ന് അഭിപ്രായപ്പെട്ടു.\nഈ ഉയര്‍ന്ന സ്ഥിതിവിവരക്കണക്ക് ഉണ്ടായിരുന്നിട്ടും, ചോദ്യം ചെയ്യപ്പെട്ട 17 ശതമാനം ചെറുപ്പക്കാര് മാത്രമാണ് തങ്ങളുടെ രോഗാവസ്ഥ സ്വന്തമായി കൈകാര്യം ചെയ്യുന്നതില് ആത്മവിശ്വാസമുണ്ടായതായി അഭിപ്രായപ്പെട്ടത്. ഏറ്റവും ബുദ്ധിമുട്ടനുഭവപ്പെട്ട ആദ്യ ഘട്ടത്തില് അവര്‍ക്കു തീരെ പിന്തുണ ലഭിക്കാറില്ലെന്ന് പഠന ഫലങ്ങള് കാണിക്കുന്നു. ഇത് വൈകിപ്പിക്കുന്നതിന്റെ ആഘാതം വിനാശകരമാണെന്ന് അറിയാമെന്ന അവര് പറഞ്ഞു. ചെറുപ്പക്കാര്‍ക്ക് മാനസികരോഗത്തിന്റെ ആദ്യഘട്ടത്തില്‍ത്തന്നെ ശരിയായ സഹായം ഉറപ്പാക്കേണ്ടത് അത്യാവശ്യമാണ്. യൂത്ത് ക്ലബ്ബുകളിലൂടെയോ പ്രാദേശിക സന്നദ്ധസംഘടനകളിലൂടെയോ നല്‍കുവാന് കഴിയുന്ന പ്രാദേശിക പിന്തുണ അതിജീവനത്തിന് വളരെയേറെ സഹായകരമായിരിക്കും. എന്നാല് ഇത് വളരെ കുറച്ച് പേര്‍ക്ക് മാത്രമേ നേടാനാകൂവെന്നതാണു സത്യം.\nവിദഗ്ധചികിത്സയ്ക്കായി കാത്തിരിക്കുന്നതിനു പകരം എത്രയും വേഗം സഹായം പ്രാപ്യമാക്കുന്നതാണ് ഏറ്റവും ഉചിതം. സ്‌കൂളിലോ കോളേജിലോ മികച്ച പ്രകടനം കാഴ്ചവയ്ക്കാനുള്ള സമ്മര്‍ദമാണ് ചെറുപ്പക്കാരുടെ മാനസികാരോഗ്യത്തെ ബാധിക്കുന്നതെന്നാണ് കൂടുതല് പേരും പ്രതികരിച്ചത്. സര്‍വേയില് പങ്കെടുത്തവരില് 77 ശതമാനം പേര് അങ്ങനെ പറഞ്ഞു. സര്‍വേയില് പങ്കെടുത്ത 69 ശതമാനം ആളുകള് കുടുംബ പ്രശ്നങ്ങളും 62 ശതമാനം ആളുകള് തങ്ങളുടെ രൂപത്തെക്കുറിച്ചും ചിന്തിച്ച് അസ്വസ്ഥതപ്പെടുന്നവരാണ്. സഹായത്തിനായി സുഹൃത്തുക്കളെ ആശ്രയിച്ചതായി ഏഴില് ഒന്നു പേര് പറഞ്ഞു. 63 ശതമാനം പേര് മാതാപിതാക്കളുടെ സഹായം തേടിയപ്പോള് ഇന്റര്‍നെറ്റിലേക്ക് തിരിഞ്ഞത് 53 ശതമാനമാണ്.\nമാനസികപ്രശ്‌നങ്ങള് നേരിടുന്ന ചെറുപ്പക്കാര്‍ക്ക് എത്രയും വേഗം ചികിത്സ നല്‍കുന്നുണ്ടെന്ന് ഉറപ്പുവരുത്താനുള്ള തന്ത്രം സ്വീകരിക്കാന് സര്‍ക്കാരിനെ ഈ പഠനം പ്രേരിപ്പിക്കുന്നു.\nസ്‌കൂളില് തന്നെ വിദ്യാര്‍ഥികള്‍ക്കു മാനസിക പിന്തുണ നല്‍കാനുള്ള പദ്ധതികളാവിഷ്‌കരിക്കണം. യുവാക്കളുടെ മാനസികാരോഗ്യത്തെ ബാധിക്കുന്ന ഘടകങ്ങളെ അഭിസംബോധന ചെയ്യാനും സര്‍ക്കാര് നടപടിയെടുക്കണം. പഠനസമ്മര്‍ദ്ദവും ജീവിതത്തില് ആഘാതം നേരിടുന്ന കുട്ടികളെ എങ്ങനെ പിന്തുണയ്ക്കാമെന്ന് പരിശോധിക്കണമെന്നും പഠനം നിര്‍ദേശിക്കുന്നു.\nഡെങ്കിപ്പനി പ്രതിരോധിക്കാന് ഡ്രോണ്


മൂന്ന് വിക്കറ്റുകൾ വീണു, കരുതലോടെ ഇന്ത്യ മുന്നോട്ട്; കോഹ്ലിക്ക് അർധസെഞ്ച്വറി |\nമൂന്ന് വിക്കറ്റുകൾ വീണു, കരുതലോടെ ഇന്ത്യ മുന്നോട്ട്; കോഹ്ലിക്ക് അർധസെഞ്ച്വറി\n27th June 2019 MJnewsDesk0Comments\nലോകകപ്പിൽ വെസ്റ്റ് ഇൻഡീസിനെതിരെ ആദ്യം ബാറ്റ് ചെയ്യുന്ന ഇന്ത്യക്ക് പതിഞ്ഞ തുടക്കം. മത്സരം 29ാം ഓവറിലേക്ക് കടക്കുമ്പോൽ ഇന്ത്യക്ക് മൂന്ന് വിക്കറ്റുകൾ നഷ്ടപ്പെട്ടുകഴിഞ്ഞു. രോഹിത് ശർമ, ലോകേഷ് രാഹുൽ, വിജയ് ശങ്കർ എന്നിവരാണ് പുറത്തായത്.\nമികച്ച ഫോമിൽ ബാറ്റിംഗ് ആരംഭിച്ച രോഹിത് വൻ സ്‌കോർ നേടുമെന്ന പ്രതീതി ജനിപ്പിച്ച ശേഷമാണ് പുറത്തായത്. 23 പന്തിൽ ഒരു ഫോറും സിക്‌സും സഹിതം 18 റൺസായിരുന്നു രോഹിതിന്റെ സമ്പാദ്യം. രാഹുൽ 48 റൺസെടുത്ത് പുറത്തായി.\nനാലാം നമ്പറിൽ വിജയ് ശങ്കർ ഒരിക്കൽ കൂടി പരാജയപ്പെട്ടു. 14 റൺസുമായി വിജയ് മടങ്ങി. നിലവിൽ 50 റൺസുമായി കോഹ്ലിയും ഒരു റൺസുമായി കേദാർ ജാവുമാണ് ക്രീസിൽ.\n← ബിനോയിയുടെ അറസ്റ്റ് തിങ്കളാഴ്ച വരെ തടഞ്ഞു; കുട്ടിയെ തട്ടിക്കൊണ്ടുപോയി കൊല്ലുമെന്ന് ഭീഷണിപ്പെടുത്തിയതായി യുവതി\nഅതിവേഗം ബഹുദൂരം: വിരാട് കോഹ്ലി 20000 അന്താരാഷ്ട്ര റൺസ് ക്ലബ്ബിൽ →\nഓസ്‌ട്രേലിയക്ക് 323 റൺസ് വിജയലക്ഷ്യം; ടെസ്റ്റ് ആവേശകരമായ അന്ത്യത്തിലേക്ക്\nമാർഷിന് തിരിയാൻ പോലും സമയം കിട്ടിയില്ല; അതിനും മുമ്പേ ധോണി സ്റ്റംപും കൊണ്ടുപോയി


വനിതാലോകം: സ്വപ്നങ്ങള് കൈമോശം വന്നവര്....\nPosted by പ്രിയംവദ-priyamvada at 6:02 PM\n:-), വായിച്ചു. ഇതുപോലെയുള്ള കുട്ടികള് നമുക്കിടയിലും ഉണ്ടാവും. അടുത്തവീട്ടിലെ കുട്ടിയോടാവുമ്പോള് സഹതാപം തോന്നുമായിരിയ്ക്കും. സ്വന്തം വീട്ടിലെ കുട്ടിയാണെങ്കിലോ? സ്വന്തം കുട്ടിയാണെങ്കില് അവനെ/അവളെ അതുപോലെ തന്നെ അംഗീകരിക്കാന് പാകത അച്ഛനമ്മമാര്‍ക്ക് കിട്ടുമായിരിയ്ക്കും. കിട്ടണം. നാലാളുടെ മുന്നില് കാണിക്കാന് കുറവുണ്ടാവുമോ? പാടില്ല. അന്തസ്സോടെ, അവരെ അവരായിത്തന്നെ കാണുന്ന പലരേയും കണ്ടിട്ടുണ്ട്.\nസഹതാപവും ദുഃഖവും അവര് ആഗ്രഹിക്കുന്നുണ്ടാവില്ല എന്നു തോന്നുന്നു.\nഓട്ടോ ? : ‘പിതാമഹന്മാര് (മുത്തച്ഛന്മാര്) മാത്രമല്ല, അമ്മമാരോടൊപ്പം മഹാന്മാരായ പിതാക്കളും(അച്ഛന്മാരും) സന്തോഷിക്കും തീര്‍ച്ച.\n1/2/07 7:54 AM\nഅഛന്മാരെ ഒരു തരം 'ഇക്കാമ' ആക്കുന്ന പരിപാടി ഈയിടെ ആയി ബൂലോഗത്തില് കൂടുതലാ...\nഞാന് പണ്ട് ചോദിച്ചത് തന്നെ വീണ്ടും ചോദിക്കുന്നു...\nഇവിടെ പള്ളിലച്ചന്മാര്‍ക്ക് മാത്രമേ രക്ഷ ഉള്ളോ.....\n1/2/07 8:33 AM\nതെറ്റു തിരുത്തിയിട്ടുണ്ടു ജ്യോതി..പക്ഷെ ഈ പോസ്റ്റ് വനിതലോകത്തില്/തനിമലയാളത്തില് ലിസ്റ്റ് ചെയ്യപ്പെടുന്നില്ല..അറിയോ എന്ത പ്രശനമെന്നു ആര്‍ക്കെങ്കിലും?\nസ്വപ്നങ്ങളേ നിങ്ങള് സ്വര്‍ഗ്ഗകുമാരികളല്ലോ..\nപൊട്ടിത്തകര്‍ന്ന കിനാവുകൊണ്ടൊരു പട്ടുനൂലൂഞ്ഞാല കെട്ടീ ഞാന്\nഎല്ലാം ജീവതത്തിലെ മറിമായങ്ങളല്ലേ.. സഹിക്കാനല്ലേ പറ്റൂ..\n5/2/07 9:35 AM\nസി.രാധാകൃഷ്ണന്റെ പിന് നിലാവില് അല്ലേ തീവ്രമായി ഈ വേദന വരച്ചുകാട്ടിയത്? അതു പക്ഷെ അഛനായിരുന്നു?\n8/2/07 2:10 PM\nഅതേ സി രാധകൃഷ്ണന് കഴിഞ്ഞാല് പിന്നെ ഞാനും അല്ലെ മധവികുട്ടി..അയ്യോ അദ്ദേഹം copy right infringementന് അല്ല മാനനഷ്ട്റ്റത്തിനാണ് കേസ് കൊടുക്കാന് പോകുന്നതു..ഞാന് ഒളിവിലാണു ."ഒളിവിലെ ഓര്‍മകള്" എഴുതുകയാണു ഇപ്പോള്.:-)\nഇതു ഞാന് ഇപ്പോല് എന്നും അനുഭവിക്കുന്ന ഒരു വിമ്മിഷ്ടം എഴുതി എന്നുമാത്രം..വളരെ മല്‍സരബുദ്ധിയോടെ കുഞ്ഞുങ്ങളെ groom ചെയ്യുന്ന ഒരു സമൂഹത്തില്, അതിന്റെ ഭാഗമായി കഴിയുന്ന ഒരാളിന്റെ ഒരു തിരിച്ചറിവു എന്നു കൂട്ടിയാല് മതി.\n13/2/07 9:35 AM\nഞങ്ങള് സ്ത്രീ പക്ഷം എന്ന പേരില് ഒരു ബ്ലോഗ് തുടങ്ങി.അതില് സ്ത്രീബ്ലോഗര്‍മാരുടെ അനുഭവങ്ങള് ഉള്‍പ്പെടുത്താന് ആഗ്രഹിക്കുന്നു.\nഈ രംഗത്തെക്കുറിച്ചുള്ള പൊതുനിരീക്ഷണങ്ങളും, അനുഭവങ്ങളുംചെറു കുറിപ്പുകളാക്കി അയക്കാമോ?\n9/3/07 5:25 PM\n“സിറ്റിംഗ് ടോളറന്‍സ് കൂടി.. എന്നതൊക്കെ വന് നേട്ടങ്ങലായിട്ടാണു നിത്യയുടെ അമ്മ പറയാറു. മോന്റെ ബുദ്ധിപരവും മോളുടെ ഡാന്‍സ് പരവുമായ നേട്ടങ്ങള് പറഞ്ഞു ബോറടിപ്പിക്കുന്നവരുടെ ഇടയില് ഇവര് ഒറ്റപെട്ടു പോവുന്നു.....”\n23/4/07 9:04 AM\nസ്വപ്നങ്ങള് കൈമോശം വന്നവര്, എന്നാല് ജീവിതത്തിലേക്ക് ചേക്കേറാന് കൊതിക്കുന്നവര്\n29/4/07 9:32 AM\nനിത്യയെ പോലൊരു കുട്ടിയെ എനിക്കുമറിയാം, പ്രിയ. മൂന്നര വയസ്സുണ്ടെങ്കിലും6വയസ്സിന്റെ വളര്‍ച്ച. എടുത്തുകൊണ്ടു നടക്കണം. കഷ്ടം അതൊന്നുമല്ല. ഇങ്ങനൊരു കുട്ടിയെ പ്രസവിച്ചതിന്റെ കുറ്റം മുഴുവന് ഭര്‍ത്താവ് ഭാര്യയില് അടിച്ചേല്‍പ്പിച്ചു. വിദ്യാഭ്യാസമില്ലാത്ത ആളാണെങ്കില് പോട്ടെന്നു വയ്ക്കാം. ഇവിടെ ബാങ്കിലെ ഒരു ഉയര്‍ന്ന ഉദ്യോഗസ്ഥനാണ്` അയാള്. കഴിഞ്ഞ മൂന്നു വര്‍ഷമായി ചെലവിനു കൊടുക്കുമെന്നല്ലാതെ യാതൊരു ബന്ന്ധവുമില്ല അയാല്ക്ക് അവരുമായി. അവരെ കാണുന്നതു തന്നെ വെറുപ്പാണെന്നാണ് പറയുന്നത്. കുട്ടികളെ കരുതി ഇത്രനാളും അവഗണന സഹിച്ച് കഴിഞു. കഴിഞ്ഞ മാസം അയാള് അവരെ നാട്ടില് പറഞ്ഞു വിട്ടു. ഒരു ക്രെഡിറ്റ് കാര്‍ഡും കൊടുത്തു. എത്ര പണം വേണമെങ്കിലും എടുക്കാം, പക്ഷേ എല്ലാത്തിനും കണക്ക് സൂക്ഷിക്കണമെന്നും പറഞ്ഞു. സ്വന്തം വീട്ടിലെ സ്ഥിതി അത്ര നന്നല്ലാത്തതു കൊണ്ട് അവള്‍ക്ക് അത് സ്വീകരിക്കേണ്ടി വന്നു. രണ്ടു പെണ്‍കുട്ടികളാണ്`. അവരേയും കൊണ്ട് ആ അമ്മ ഇനി എത്ര നാള്....\n31/1/08 6:42 AM\nIthum jeevitham thanne... Nannayirikkunnu.. Ashamsakal..!!!


റാന്തല് വിളക്ക്, മുള/ചിരട്ട പുട്ടുകുറ്റി : ആദിവാസി ഉല്‍പ്പന്നങ്ങള് ആമസോണില് – Onmalayalam\nMay 13, 2019 Web Desk\t0 Comments amazon, gadhika, kerala state scheduled caste scheduled tribe department, traditional products of kerala\nലോകം തന്നെ ക്യൂ നില്‍ക്കാറുള്ള കേരളത്തിന്‍റെ പാരമ്പര്യ ഉല്‍പ്പന്നങ്ങള് ഇനി ആമസോണിലും ലഭ്യമാകും. സംസ്ഥാന സര്‍ക്കാര് ആവിഷ്കരിച്ച പദ്ധതിയിലൂടെയാണ് പട്ടികജാതി, പട്ടികവര്‍ഗ്ഗ സംരംഭകരുടെ പാരമ്പര്യ ഉല്‍പ്പന്നങ്ങള്‍ക്ക് ഓണ്‍ലൈന് വിപണി കണ്ടെത്തിയിരിക്കുന്നത്. ഇതോടെ ലോകത്തെവിടെ നിന്നും കേരളത്തിന്‍റെ പാരമ്പര്യ ഉല്‍പ്പന്നങ്ങള് വാങ്ങാം. വിദേശികള്‍ക്കും സ്വദേശികള്‍ക്കും ഒരുപോലെ ഇഷ്ടപ്പെട്ട പാരമ്പര്യ ഉല്‍പ്പന്നങ്ങളാണ് ആമസോണിലുള്ളത്.\nBamboo Mug & JUG\nആമസോണില് കയറി ഗദ്ദിക എന്ന് ടൈപ്പ് ടെയ്ത് സെര്‍ച്ച് കൊടുത്താല് കേരളത്തിലെ ആദിവാസി ഉല്‍പ്പന്നങ്ങളുടെ ലിസ്റ്റ് വരും. മുളയില് തീര്‍ത്ത പുട്ടുകുറ്റി, റാന്തല് ലൈറ്റ്, ചിരട്ട പുട്ട് മേക്കര്, മുളയില്‍തീര്‍ത്ത ജഗ്ഗും മഗ്ഗും, വാട്ടര് ബോട്ടില്, മുളകൊണ്ടുള്ള വിശറി, തേങ്ങകൊണ്ടുണ്ടാക്കിയ കൂജ, സ്ത്രീകളുടെ പേഴ്സ്, ബാഗ്, പാളത്തൊപ്പി അങ്ങനെ പാരമ്പര്യ ഉല്‍പ്പന്നങ്ങളുടെ വലിയ നിരതന്നെ ലഭ്യമാണ്. മിതമായ വിലയില് വീടിനെ മോഡിപിടിപ്പിക്കുന്ന പ്രകൃതി വിഭവങ്ങളാണ് കൂടുതലും. പാരമ്പര്യ രീതിയില് ഭക്ഷണം തയ്യാറാക്കുന്ന ഉല്‍പ്പന്നങ്ങളും ലഭ്യമാണ്. വിവിധ തരം ആകര്‍ഷണീയമായ ലൈറ്റുകളും ഉണ്ട്. മുള, ചിരട്ട, വനത്തിലെ ഈടുറ്റ തടികള് എന്നിവഉപയോഗിച്ച് നിര്‍മ്മിച്ചവയാണ് എല്ലാം.\nനിലവില് 50 ല് അധികം ഉല്‍പ്പന്നങ്ങളാണ് ആമസോണിലുള്ളത്. ആദിവാസി സംരംഭകരുടെ പ്രതിഭ അടയാളപ്പെടുത്തുന്നവയാണ് ഓരോന്നും. ഇനിയും കൂടുതല് ഉല്‍പ്പന്നങ്ങള് ഓണ്‍ലൈന് വഴി ലഭ്യമാക്കാന് പദ്ധതിയുണ്ട്. ലോകപ്രശസ്തമായ വയനാടന് മഞ്ഞള്, കുരുമുളക് തുടങ്ങിയവയും ഭക്ഷ്യസുരക്ഷ ലൈസന്‍സ് ലഭിച്ചാലുടന് ആമസോണിലെത്തും.\nCoconut Fiber KOOJA\nസംസ്ഥാന സര്‍ക്കാര് എല്ലാ വര്‍ഷവും സംഘടിപ്പിക്കുന്ന ഗദ്ദിക സാംസ്കാരികോത്സവത്തിലെ പട്ടികജാതി, പട്ടികവര്‍ഗ്ഗ വിഭാഗക്കാരുടെ ഉല്‍പ്പന്ന വിപണന മേളയില് വന് തിരക്കാണ് അനുഭവപ്പെട്ടിരുന്നത്. പത്ത് ദിവസത്തോളമുള്ള മേളയില് പലപ്പോഴും സാധനങ്ങള് മതിയാകാതെ വരുന്ന സ്ഥിതിയായിരുന്നു. കോടിക്കണക്കിന് രൂപയുടെ വരുമാനം ഇതുവഴി ആദിവാസി സംരംഭകര്‍ക്കും ലഭിച്ചുകൊണ്ടിരുന്നു. ആദിവാസി ഉല്‍പ്പന്നങ്ങളില് ജനങ്ങളുടെ വര്‍ദ്ധിച്ച ആവശ്യം മനസിലാക്കിയും ആദിവാസി സംരംഭങ്ങള്‍ക്ക് കൂടുതല് അവസരം ലഭ്യമാക്കാനുമാണ് സംസ്ഥാന സര്‍ക്കാര് ഉല്‍പ്പന്നങ്ങള് ബ്രാന്‍ഡ് ചെയ്ത് ഓണ്‍ലൈന് വഴി ലഭ്യമാക്കാന് തീരുമാനിച്ചത്.\nലോകം മുഴുവന് ഒറ്റ ക്ലിക്കില് വ്യാപാരം ചെയ്യാന് സാധിക്കുന്ന ഓണ്‍ലൈന് വിപണിയുടെ സാധ്യത സംസ്ഥാനത്തെ ആദിവാസി സംരംഭകര്‍ക്ക് പുത്തനുണര്‍വ്വായിരിക്കും എന്ന കാര്യത്തില് സംശയമില്ല.\nRANTHAL (Electric lamp)\nHome DÉCOR Table Coffe Wood\n← ത്രില്ലടിപ്പിക്കാൻ കീ വരുന്നു : ട്രെയിലർ കാണാം\nഒരു നക്ഷത്രമുള്ള ആകാശം ട്രെയിലര് ഇറങ്ങി →\nJuly 28, 2016 July 28, 2016 Web Desk 0